রোখসানা চৌধুরী / হেনরি জেমস : ভিড়ের মধ্যে একা - তীরন্দাজ | সাহিত্য-শিল্প-সংস্কৃতির অন্তর্জাল\nHome গদ্যসমগ্র প্রবন্ধ রোখসানা চৌধুরী / হেনরি জেমস : ভিড়ের মধ্যে একা\nপ্রকাশঃ December 29, 2016\nহেনরি জেমসের জন্ম (১৮৪৩-১৯১৬) নিউ ইয়র্কের ধনী ও সম্ভ্রান্ত আমেরিকান পরিবারে। খামখেয়ালী বাবার কাছ থেকেই তিনি মূলত প্রতিষ্ঠানবিরোধী আচরণের উৎসাহ পান। ভৌগোলিক বংশীয়সূত্রে প্রথমে প্যারির উদ্দেশ্যে দেশত্যাগ করেন। তারপর লন্ডনে জীবনের বেশিরভাগ সময় কাটান এবং সিংহভাগ রচনাও সেখানে সম্পাদিত হয়; যদিও নিয়মিত ইতালিতে যাতায়াত অব্যাহত ছিল শিল্পকলা, স্থাপত্য এবং খাদ্যের প্রতি ভালোবাসার জন্য। তাঁর শিক্ষা মূলত যুক্তরাষ্ট্র ও ইউরোপে। পরে ১৮৬২ সালে তিনি আইন পড়ার জন্য যোগ দেন হাভার্ডে। নিউ ইংল্যান্ডের লেখক গোষ্ঠির সদস্য জেমস রাসেল লোয়েল, এল ডাবলিউ, লংফেলো, উইলিয়াম ডিন প্রমুখ ছিলেন তার বন্ধুস্থানীয়। হাওয়েলের আটলান্টিক মান্থলি এবং অন্য কয়েকটি মার্কিন পত্রিকায় লেখালেখি করতে গিয়ে জেমসের সাহিত্য জীবনের সূত্রপাত হয়। ১৮৬০-এর দশকের শেষদিক থেকে পুরোনো ইউরোপীয় সভ্যতা তাকে বিশেষভাবে আকর্ষণ করতে শুরু করে। এইসময় ইউরোপে তিনি দীর্ঘদিন কাটান। শেষে ১৮৭৫ সালে পাকাপাকিভাবে চলে আসেন লন্ডনে। ১৮৯৭ সাল পর্যন্ত জেমস লন্ডনেই ছিলেন। তারপর তিনি চলে যান রাইতে। সেখানেই বাকি জীবন কাটিয়ে দেন। ১৯১৫ সালে তিনি ব্রিটেনের নাগরিকত্ব লাভ করেছিলেন।\nহেনরি জেমস ছিলেন বহুমুখি প্রতিভাধর লেখক। উপন্যাস, ছোটগল্প, ভ্রমণকাহিনী, সাহিত্য সমালোচনা, আত্মজীবনী- সবকিছুই সারাজীবন ধরে নিয়মিত লিখে গিয়েছেন। তাঁর প্রধান উপন্যাসগুলিকে তিনটি শ্রেণিতে ভাগ করা যায়। রোডেরিক হাডসন (১৮৭৫) থেকে শুরু করে যে চারটি উপন্যাস আমরা পাই সেগুলি তাঁর পরিণত উপন্যাসগুলির তুলনায় অনেক সরল সাদাসিধে পদ্ধতিতে লেখা। এগুলির মধ্যে তিনি ধারণ করেছেন পুরোনো ইউরোপীয় সংস্কৃতি ও নব্য আমেরিকান সভ্যতার পার্থক্যের দিকটিকে। এই শ্রেণির অপর তিনটি উপন্যাসের নাম দ্য আমেরিকান (১৮৭৬-৭৭), দ্য ইউরোপিয়ানস (১৮৭৮) ও দ্য পোর্টেট অব দ্যা লেডি (১৮৮১)। শেষোক্ত উপন্যাসটিকে তাঁর প্রথম জীবনের অন্যতম শ্রেষ্ঠ রচনা বলা চলে। এই উপন্যাসের সূক্ষ্ম চরিত্র বিশ্লেষণ ও সযত্ন রচনাশৈলী জেমসকে তার সাহিত্যজীবনের পরবর্তী স্তরে নিয়ে যেতে সাহায্য করেছিল।\nএরপর যে তিনটি উপন্যাস তিনি লেখেন সেগুলি মূলত তার ইংরেজ চরিত্র অধ্যয়নের ফল। এগুলি হল দ্য ট্রাজিক মিউজ (১৮৯০), দ্য স্পয়েলস অব পয়েন্টন (১৮৯৭) এবং দ্য অকার্ড এজ (১৮৯৯)। এগুলোর মধ্যে দ্য স্পয়েলস অফ পয়েন্টন উপন্যাসটি জেমসের রচনাশৈলীর বিবর্তনের অন্যতম স্বাক্ষী। সাহিত্যজীবনের মধ্যগগনে তিনি রচনা করেন তিনটি উপন্যাস- দ্য উইংস অব দ্য ডাভ (১৯০২), দ্য এ্যাম্বাস্যাডারস (১৯০৩) ও দ্য গোল্ডেন বাওল (১৯০৪)। এই তিন উপন্যাসে তিনি আবার ফিরে আসেন ইউরোপীয় আর আমেরিকান সংস্কৃতির বিরোধের জায়গাটিতে। তবে এখানে চরিত্রচিত্রণে তিনি অনেক সূক্ষ্ম এবং শিল্পসৃজনে এক দক্ষ রূপকার। তাই আধুনিক উপন্যাসের সারিতে এগুলির নাম উঠে আসে সবার আগে।\nমার্কিনীদের জীবনধারা অধ্যয়ন করে তিনি দুটি অসামান্য গ্রন্থ লিখেছিলেন- ওয়াশিংটন স্কোয়ার (১৮৮১) ও দ্য বস্টনিয়ানস (১৮৮৬)। আরও দুটি উপন্যাস তিনি অস্পূর্ণ রেখে গিয়েছিলেন যেগুলো দ্য সেন্স অফ দ্য পাস্ট এবং দ্য আইভরি টাওয়ার নামে তার মৃত্যুর পর প্রকাশিত হয়।\nতিনি প্রায় একশটি ছোটগল্প লিখেছিলেন। সবচেয়ে বিখ্যাত গল্পগ্রন্থের নাম দ্য টার্ন অব দ্য স্ক্র (১৮৯৮)। কিন্তু অতিপ্রাকৃতের প্রতি তাঁর আগ্রহ সবচেয়ে বেশি পরিস্ফুট হয় দ্য অল্টার অব দ্য ডেড, দ্য বিস্ট ইন দ্য জাঙ্গল, দ্য বার্থ প্লেস এ্যান্ড আদার টেলস (১৯০৯) গল্প-সংকলনে। অন্যান্য গল্পগুলো সংকলিত হয়েছে দ্য ম্যাডোনা অব দ্য ফিউচার এ্যান্ড আদার টেলস (১৮৭৯), দ্য অ্যাসপার্ন পেপারস এ্যান্ড আদার স্টোরিজ (১৮৮৮), টারমিনেশনস (১৮৯৫) ও দ্য টু ম্যাজিকস (১৮৯৮) সংকলনগুলিতে।\nতাঁর আত্মজৈবনিক রচনাবলির মধ্যে উল্লেখযোগ্য আ স্মল বয় অ্যান্ড আদারস (১৯১৩), নোটস অব আ সন অ্যান্ড ব্রাদার (১৯১৪) এবং মরনোত্তর প্রকাশিত খ- রচনা টারমিনেশনস (১৯১৭)। ১৯২০ সালে প্রকাশিত হয় জেমসের পত্র-সংকলন। এছাড়া নোটস অন নভেলিস্টস (১৯১৪) এবং প্রবন্ধ দ্য আর্ট অব ফিকশন (১৮৮৪) তাঁর দুটি অত্যন্ত গুরুত্বপূর্ণ রচনা। ১৯৪৭ সালে প্রকাশিত দ্য নোটবুক অব হেনরি জেমস লেখককে জানবার জন্য একটি প্রয়োজনীয় গ্রন্থ।\nহেনরি জেমসের সম্মানে পোস্টাল সার্ভিস লিটারি আর্ট সিরিজের অংশ হিসেবে ৮৯ সেন্ট মূল্যের যে স্ট্যাম্প বের হয়েছিল পোস্টাল অফিস থেকে, সেখানে জেমস ছিলেন ৩১তম সম্মানিত ব্যক্তি।\nএটাকে একধরণের আয়রনি বা শ্লেষও বলা যেতে পারে। কারণ এটা ছিল হেনরি জেমসের মৃত্যুর শতবর্ষপূর্তির বছর, আবার এই বছরেই তিনি ব্রিটিশ নাগরিকত্ব লাভ করেছিলেন। এটা অনেকটা প্রথম বিশ্বযুদ্ধে ইংল্যান্ডের অংশগ্রহণের সমর্থনের বিষয়। উল্লেখ্য, আমেরিকা ১৯১৭ সালের এপ্রিলের পূর্বে যুুদ্ধে অংশগ্রহণ করেনি। তবুও, ইংল্যান্ডের প্রতি তাঁর কৃতজ্ঞতাকে মাথায় রেখেও বলা যায়, তাঁর আনুগত্য সম্পূর্ণভাবে তার জন্মভূমির প্রতিই নিবেদিত ছিল। এর প্রমাণ রয়েছে তার সমস্ত রচনায়, যা ছিল মার্কিন চরিত্রচিত্রণে পূর্ণ: গ্রাম্যতা ও নির্বুদ্ধিতার পরিচয় থাকলেও একইসঙ্গে তা সাহসিকতা ও দৃঢ়তারও প্রতীক হয়ে উঠেছে। নৈতিকভাবে যারা সর্বদাই ইউরোপীয় ভাবমূর্তির চাইতে শ্রেয়তর রূপে রূপায়িত হতে পেরেছে।\nহেনরি জেমসের প্রারম্ভিক রচনাগুলো যদিও অধিক পঠিত এবং প্রভাবসঞ্চারি বলে মনে করা হয়, তবুও শেষের দিকের রচনাগুলো উপন্যাসশিল্পের ইতিহাসে গুরুত্বপূর্ণ বলে বিবেচিত হতে পারে। এগুলো শিল্প-প্রকরণের দিক থেকে জটিলতর। প্রাসঙ্গিকভাবে তাঁর জনৈক বন্ধু এ প্রসঙ্গে চমৎকার একটা মন্তব্য করেছিলেন : ‘যতটা না সাবাড় করেছেন তারচেয়ে বেশি চিবিয়েছেন।’\nজেমসের প্রারম্ভিক সরলতর রচনার সাথে শেষের দিককার রচনার জটিল ও গভীরতর শৈলী পরস্পর স্থানান্তরিত হয়েছিল। উপন্যাস শিল্পের কাঠামোগত পূনর্নির্মাণের কারণে, যার অনেকটাই চেতনাস্রোতের উপর ভর করে নির্মিত, তার পাঠকেরা ক্ষুব্ধ হয়ে ওঠেন।\nহেনরি জেমসের অবদান এই যে, বিংশ শতাব্দিতে পদার্পণের মুহূর্তে তিনি উনিশ শতকীয় স্টাইলকে পরিহার করেছিলেন। তিনি চূড়ান্তভাবে স্বভাবগত সাযুজ্য রক্ষা করছিলেন সমকালীন ইউরোপীয় আধুনিকদের সাথে। এদেও মধ্যে উল্লেখযোগ্য হচ্ছেন জেমস জয়েস, ডি. এইচ. লরেন্স এবং ভার্জিনিয়া উলফ। শেষজীবনের জেমস ছিলেন অস্পষ্ট, প্রহেলিকাচ্ছন্ন। তার বড় ভাই উইলিয়াম জেমস সাহিত্য রচনায় বাস্তবতাবোধ এবং স্বচ্ছতর রুচি তৈরিতে এবং দর্শন ও মনস্তত্তে¦র জগতকে উন্মোচনের ক্ষেত্রে পথপ্রদর্শকের ভূমিকা রেখে গেছেন। তার কথার সূত্র ধরে বলা যায়, জেমসের রচনায় ক্রমশ আধুনিকতার দুর্বোধ্য চিহ্নগুলো উঠে আসছিল আর তিনি প্রত্যাখ্যান করছিলেন বাস্তবতাবোধের সরল স্পষ্ট দিকগুলিকে। অর্থাৎ জেমস ছিলেন মনস্তত্ত্বনির্ভর চেতনাপ্রবাহনির্ভর প্রথম গদ্যশিল্পী।\nকেন তুমি তোমার ভাইকে অনুগ্রহ করছনা, বসে যাও এবং লিখতে শুরু করো নতুন কিছু, সেখানে থাকবে না কোন অস্পষ্ট আলো-আঁধারি অথবা প্লটের নির্মাণে কোন সেকেলে বস্তাপচা ভাব। বরং থাকবে প্রবল মানসিক বলিষ্ঠতা, সিদ্ধান্তগ্রহণে দৃঢ় নিশ্চায়ক, সংলাপে থাকবেনা জড়তা, মনস্তাত্ত্বিক বিবরণী এবং আঙ্গিক হবে বিশুদ্ধ, সহজ ও সাবলীল।\nজেমস ছিলেন নতুন যুগের চূড়ান্ত আধুনিকতাবাদী, এমনকি যন্ত্রপাতির ব্যবহারেও তিনি এর পরিচয় দিয়েছেন। টাইপরাইটারে ‘ডিকটেশন’ দিয়ে উপন্যাস গল্প লেখাতেন তিনি। টাইপ রাইটারের শব্দে তিনি এতটাই অভ্যস্ত ছিলেন যে হৃদরোগে আক্রান্ত হবার পর মৃত্যুশয্যায় শায়িত অবস্থাতেও তিনি এভাবে লেখাতে ভালোবাসতেন এবং সেই শব্দ শুনে তৃপ্তি পেতেন।\nটাইপরাইটারের মতো তিনি চলচ্চিত্রের সদ্যজাত বর্ণনামূলক ফর্মের প্রতি মোহমুগ্ধ ছিলেন। এই মুগ্ধতা তাঁর পরবর্তী উপন্যাস রচনার গতিকে স্তব্ধ করে দেয়। ফলে, ১৮৯০ সলে মঞ্চের জন্য নাটক লেখার চেষ্টা করেন। যদিও সেই প্রচেষ্টা ব্যর্থ হয়। দর্শক তার এই প্রচেষ্টাকে অবজ্ঞা সহকারে ফিরিয়ে দেয়। এর ব্যাখ্যা হিসেবে অনেকে বলে থাকেন ভিক্টোরিয়ান শিকড়কে ঠেলে সরিয়ে দেবার ফলে এই ব্যর্থতা। কেননা ভিক্টোরিয়ানদের পছন্দ ছিল অলংকার-বাহুল্য ও অসংখ্য চরিত্র-ঘটনার গাদাগাদি সন্নিবেশ। এছাড়া ভিক্টোরিয়ানদের রচনার বৈশিষ্ট্যই ছিল শব্দের জমকালো উপস্থাপন। কেউ হয়তো বলতে পারেন জেমস আধুনিক যুগের বৈশিষ্ট্যগুলোকেই প্রাধান্য দিয়ে গেছেন, কিন্তু তার রচনায় সম্পূর্ণভাবে সেগুলোকে সংযুক্ত করতে পারেননি কেন? আসলে তিনি চলচ্চিত্র ও টিভি, অর্থাৎ অডিও-ভিজুয়াল মাধ্যমে এধরণের কিছু কাজ দেখিয়েছিলেন বটে, কিন্তু তা কোন অর্থেই সফল হয়নি। এছাড়া আরো একটি পথে তার আধুনিকতার অসম্পূর্ণ পথে অগ্রসর হয়েছিলেন। আর তা হলো, তিনি কখনও সামনে অগ্রসর হওয়া ছাড়া পিছনে তাকিয়ে দেখেননি। তার শেষ দিককার রচনায় ভিক্টোরিয়ান পূর্বসূরীদের শব্দ ও বাক্যের আড়ম্বরপূর্ণতার কোন চিহ্ন দেখা যায়না। এটা ছিল নিবিড় গভীর এবং তুলনামূলকভাবে জটিল, সম্পূর্ণ নতুন ও সম্মুখবর্তী রচনাভঙ্গি ও দৃষ্টিভঙ্গি। জেমসের পছন্দ ছিল বিরোধাভাস এবং এমন ভাবনা যা এতটাই আধুনিক হবে যে আধুনিক যে-কোনো পাঠককে অভিভূত করে দিতে পারবে।\nহেনরি জেমসের সৃষ্টিসম্ভারের দিকে তাকালে দেখা যাবে, তার শেষের দিককার রচনাসমূহের অনেক কিছুই বর্তমান সময়ের সঙ্গে সাযুজ্যপূর্ণ। কিছু উদাহরণ দেয়া যাক, যেমন- অসম বিবাহের ক্ষেত্রে নারীবাদী দাবীর জটিলতা (দ্য বোস্টোনিয়ানস); বিপ্লবের আদর্শ সন্ত্রাসে রূপান্তরিত হওয়ার নৈতিক জটিলতা (দ্য প্রিন্সেস কাসামাসিমা); সন্তানদের উপর বিবাহ বিচ্ছেদের প্রভাব (হোয়াইট মেইজি নো); পিতা-মাতা ও সন্তানের সম্পর্কে বিজড়িত হওয়ার বিপদসমূহ (দ্য গোল্ডেন বাওয়েল)।\nজেমস আরো আগাম বার্তা দিয়েছেন বিশ্বায়ন সম্পর্কে, যাকে তিনি ‘আর্ন্তজাতিক থিম’ নামে অভিহিত করে উদযাপন করতে চেয়েছেন। কিন্তু জেমসের রচনার বস্তুগত বিষয়ের চাইতে ধারণাগত মনস্তাত্ত্বিক বিষয়টি প্রাধান্য লাভ করেছে যা সবচাইতে আধুনিক বলে উল্লেখ করা যেতে পারে। দৃঢ়তার পরিবর্তে চিরায়ত সত্যের প্রতি এক অনিশ্চিয়তা আমরা লক্ষ্য করি যা পরবর্তী প্রজন্মের লেখকদের রচনাকে প্রবলভাবে প্রভাবিত করেছিল। তার রচনার সূত্র ধরেই তারা অর্জন করেছিল বৈশ্বিক দৃষ্টিভঙ্গি।\nশব্দ সাধারণভাবে যোগাযোগ সৃষ্টি করার মাধ্যম, কিন্তু তার অর্থের প্রসারণ ঘটলে সুবিধার চাইতে যোগাযোগের পথে প্রতিবন্ধক হয়ে দাঁড়ায়। জেমসের সংলাপ প্রক্ষেপণের ধরণও ছিল অসম্পূর্ণ, খণ্ডিত যা চরিত্রের কথোপকথনে অর্থের পূর্ণতা দান করতে অক্ষম। তার রচনাভঙ্গি বর্ণনাত্মক হওয়া সত্ত্বেও পাঠক তার গন্তব্য সম্পর্কে অজ্ঞই থাকেন, এবং পাঠকভেদে তা ভিন্ন ভিন্ন পাঠ দাবি করে বসে। উদাহরণস্বরূপ ‘উইংস অব দ্য ডাভ’(১৯০২) উপন্যাসের প্রারম্ভিক বাক্যটি দেখা যাক।\n‘সে অপেক্ষা করছিল, কেট ক্রো তার বাবার আসার জন্য, কিন্তু সে তাকে অযৌক্তিকভাবে ধরে রেখেছিল, এবং সেখানে কিছু মুহূর্ত সে আয়নার বিচ্ছুরিত আলোর ওপর দিয়ে নিজেকে দেখছিল- একটি মুখ, যা সত্যিকার অর্থেই, অস্বস্তিতে বিবর্ণ যা তাকে প্রবৃত্ত করছিল দ্বিধাহীনভাবে তার কাছে যাবার জন্য।’\nবাক্যটি সুদীর্ঘ ও প্রলম্বিত- কিন্তু এটা দক্ষ কুশলতার সঙ্গে নির্মিত। বাক্যটি দ্বিধান্বিতভাবে আমাদের সম্মুখে অগ্রসর হতে দেয় কিন্তু শেষ পর্যন্ত সামনে অন্ধকার ছাড়া আর কিছুই যেন থাকে না।\n১৮৮১ সালে ‘পোট্রেট অব আ লেডি’ উপন্যাসের মাধ্যমে জেমস সাহিত্যবিশ্বে এক নতুন দৃষ্টিভঙ্গির উন্মোচন ঘটান। উপন্যাসের নায়িকা ইসাবেল আর্চার সম্পর্কে লেখক বলেন, তার ‘ভালোবাসার জ্ঞান শেষ পর্যন্ত অবজ্ঞা করবার উপযুক্ত ক্ষমতার’ সঙ্গে সম্পর্কিত। লেখকও আসলে আমাদের শেষ পর্যন্ত যেন ‘অবজ্ঞা করবার ক্ষমতা’কে মূল্যায়িত করতে শেখান।\nযেখানে রোমান্টিক যুগের কবিগণ প্রকৃতির সঙ্গে সম্পর্ক বিষয়ে কল্পনার বিস্তারকে মুক্ত উদারভাবে দেখাতে চান, জেমস সেই কল্পনার বিস্তারকে আরো বৃহত্তর মাত্রায় দেখাতে চাইলেন। নিজের মুক্ত উদার ভালোলাগার দৃষ্টিতে পৃথিবীকে নিজের মতো করে দেখেছেন তিনি। এই প্রকাশভঙ্গিটি আধুনিক নৈঃসঙ্গ্য চেতনার ভাসমান, ক্ষণস্থায়ীত্বের অনুভূতিকে উপস্থাপনা করে যা উত্তরাধুনিকতার সাথে সমন্বিতভাবে সম্পর্কিত।\nজেমস তার শেষদিককার রচনা দ্য ‘অ্যামবাসেডরে’ তার নিজস্ব রচনাপদ্ধতির উপস্থাপন ঘটিয়েছেন। একটি গুরুত্বপূর্ণ দৃশ্যে তার নায়ক ল্যাম্বার্ট স্ট্রেদার, নিজেকে লেকে সন্তরণরত অবস্থায় আবিষ্কার করেন যেখানে তিনি অপ্রত্যাশিতভাবে তার অন্য বন্ধুদের দেখা পান। ম্যাডাম দ্য ভায়োনেট এবং শ্যাড নিউসাম যারা অন্য নৌকায় পরস্পরকে প্রেম নিবেদন করছিল, অপ্রত্যাশিতভাবেই এই নির্জন স্থানে দুজনকে দেখা গেল। স্ট্রেদার তাদের উপেক্ষা করে চলে যেতেও পারছিল না আবার বিশ্বাসও করতে পারছিল না, কারণ তারা তো পরস্পর প্রেমিক-প্রেমিকা। খুব দ্রুত দেখা গেল এই দৃশ্যটি সরে গেল এবং প্রকৃতিস্থ হয়ে তাদের সম্পর্কের নড়বড়ে, অস্থিতিশীল পরিস্থিতিটা দেখানো হলো। লেখকের ইচ্ছাশক্তির কারণে দৃশ্যায়িত মুহূর্তটুকু এভাবেই মুছে যায়।\nস্ট্রেদারের চরিত্রটি অসাধারণ সৃষ্টি। পাঠক যে-কোনভাবে তার চরিত্রের গভীরে প্রবেশ করতে পারে, সেটা অবজ্ঞার দ্বারাই হোক কিংবা মানুষের অভিজ্ঞতা ও যুক্তির সীমাকে ছাড়িয়ে যাওয়া সুশক্ত প্রত্যক্ষ প্রমাণ সহকারেই হোক। স্ট্রেদার চরিত্রটির ধারণার সাথে সম্পর্ক রয়েছে বিনির্মাণের জটিল পদ্ধতির। বিশশতকের শেষার্ধে যে দুর্বোধ্য পদ্ধতি প্রাতিষ্ঠানিকভাবেও জনপ্রিয়তা লাভ করেছিল।\nঅসংখ্য লেখক জেমসের দ্বারা প্রভাবিত হয়েছিলেন। বিশ শতকের মাঝামাঝি সময় থেকে বর্তমান পর্যন্ত ফিলিপ রথ, টয়বিন, অ্যালান হলিংহার্স্ট ইত্যাদি উল্লেখযোগ্য লেখক যারা জেমসীয় চরিত্রসমূহ এবং উপন্যাসের অন্যান্য মোটিফকে তাদের রচনায় অনুসরণ করেছেন। এছাড়া আরো অনেকেই ছিলেন যারা পরোক্ষভাবে কিংবা জেমস-প্রভাবিত লেখকদের দ্বারাও প্রভাবিত হয়েছিলেন। এবং জেনে রাখা ভালো, জেমসীয় সংবেদনশীলতা, শুরু হয়েছিল ল্যাম্বার্ট স্ট্রেদারের জগৎ দর্শনের মাধ্যমে।\nজেমস অভ্যস্ত ছিলেন নৈতিক সমাপ্তির প্রকাশে। তার সৃষ্ট চরিত্রেরা প্রায় সবাই পরিস্থিতি কাটিয়ে উঠতে সচেষ্ট এবং তাদের কল্পনাশক্তি বিস্তারের মাধ্যমে মানুষের ভেতরকার ইতিবাচক শক্তিকে তারা প্রত্যক্ষগোচর করতে পারে। নেতিবাচক পরিস্থিতিকে তারা ইতিবাচক ও সৃজনশীল সমাপ্তি পৌঁছে দিতে পারে।\nসমস্যা হল, যেভাবেই হোক, এটাই জীবনের সেই প্রকাশভঙ্গি যা উভয়সংকটের সৃষ্টি করে। এটা একদিকে সমবেদনা পূর্ণ কল্পনাকে সৃষ্টি করতে পারে আবার স্বার্থপর বা পরশ্রীকাতরতাকেও প্রশ্রয় দিতে পারে। এর নামই বিনির্মাণবাদী সৃষ্টিশীল এবং ক্ষমতাধর, যদিও এর অভ্যন্তরীণ কিছু বিষয় প্রতিষ্ঠানিকতার সঙ্গে ইতোমধ্যে সাংঘর্ষিকরূপে বিবেচিত হচ্ছে, যা বিশ শতকের ’৮০ ও ’৯০-এর দশকে জোরদার হয়েছিল। ইতিবাচক সমাপ্তির জন্য এটি এমনকিছু গ্রহণ করে, চূড়ান্ত অর্থে যার অবস্থান সম্পূর্ণ বিপরীত মেরুতে।\nঅর্থাৎ জেমসের রচনার যাবতীয় দুর্বোধ্যতা ও প্রহেলিকা সময়োচিত প্রকাশ ছিল না। কাঠামোগত দিক থেকে বিনির্মাণবাদ, ভাবগত দিক থেকে উত্তর-আধুনিকবাদের কাছাকাছি ছিল তাঁর রচনাভঙ্গি ও লেখকসত্তা। শব্দের পরিধি প্রসারণে, ভাষার গভীরতা ও সম্ভাবনা সৃষ্টির অনন্ত সুবিশাল জগতে তিনি পদার্পণ করেছিলেন। তিনি ছিলেন কালের দ্রষ্টা, মার্কিন কথাসাহিত্যের অগ্রদূত। খুব স্বাভাবিকভাবেই চলমান সময়ে তিনি পাঠক-সমালোচকের কাছে সমাদৃত হননি সেরকমভাবে। বিষয়গত, ভাবগত কিংবা আঙ্গিকগত- সকল ক্ষেত্রেই তিনি সময়ের তুলনায় ছিলেন প্রাঅগ্রসর। আর কে না জানেÑ যে ভাঙে, তাকে একা হতে হয়।\nমৃত্যুশতবার্ষিকীতে মহান এই কথাসাহিত্যিকের প্রতি শ্রদ্ধা নিবেদন করছি।\nnext কামরুল ইসলাম / হেনরি জেমস : দুঃসাধ্যের স্থপতি\nদারুণ লিখেছেন রোকসানা চৌধুরী! অভিনন্দন !\nহেনরি জেমস পড়িনি।তীরন্দাজের সৌজন্যে পড়া হবে তাই আগাম সাধুবাদ জানাই।রোকসানা চৌধুরীকে শুভেচ্ছা সাবলীলভাবে জেমসকে উপস্থাপনের জন্য।


নিজের থেকে বেশি সন্তানের যত্ন নিচ্ছেন গর্ভবতী অনুষ্কা শর্মা, শেয়ার করলেন অনুভূতি - Mom to be Anushka Sharma shares her pregnancy journey with fans in latest ad , Bangla News\nবাংলা নিউজ > বায়োস্কোপ > নিজের থেকে বেশি সন্তানের যত্ন নিচ্ছেন গর্ভবতী অনুষ্কা শর্মা, শেয়ার করলেন অনুভূতি\nনিজের থেকে বেশি সন্তানের যত্ন নিচ্ছেন গর্ভবতী অনুষ্কা শর্মা, শেয়ার করলেন অনুভূতি\n১ মিনিটে পড়ুন . Updated: 15 Dec 2020, 10:08 AM IST লেখক Priyanka Bose\nনিঃস্বার্থ ভালোবাসা আসলে কী, তা মা হওয়ার পরেই বুঝলেন অনুষ্কা।\nAnushka SharmaVirat KohliVirushkaPregnant Anushka Sharmapregnancy journey\nঅন্তঃসত্ত্বা অবস্থাতেও কাজ থেকে ছুটি নেননি অনুষ্কা। বরং বেবি বাম্প নিয়ে গত মাসেও একের পর এক বিজ্ঞাপনী শ্যুটিং সারতে দেখা গিয়েছে বিরাট ঘরনিকে। সম্প্রতি প্রকাশ্যে এল অনুষ্কার একটি বিজ্ঞাপন। প্রেগন্যান্সির ঘরোয়া টেস্ট কিটের এই বিজ্ঞাপনে মা হওয়ার অনুভূতি ব্যক্ত করেন অভিনেত্রী।\nভিডিয়োতে বেবি পিঙ্ক গাউনে ভারী মিষ্টি লাগল অনুষ্কাকে। তাঁর মাতৃত্বকালীন আভা ঝরে পড়েছে মুখে, ঠোঁটের কোণে সবসময়ই হাসি ধরে রাখলেন অনুষ্কা, চোখে-মুখে মা হওয়ার দ্যুতি ফুটে উঠেছে। ভিডিয়োতে তাঁর প্রেগন্যান্সির দিনগুলো কেমন কাটছে তাঁর টুকরো ঝলক উঠে এল। অনুষ্কাকে এখানে গান শুনতে দেখা গেল, সেই সময়ই শরীরের ভিতরে অপর একটি প্রাণ বেড়ে ওঠার অনুভূতি অনুভব করলেন তিনি। সন্তানের পেটে লাথি মারবার ধরণই তাঁকে বলে দিল, এখন খিদে পেয়েছে তাঁর সন্তানের। নিজের থেকে বেশি অন্যের চিন্তা করাটা আসলে কী জিনিস সেটা মা হলে তবেই বোঝা সম্ভবপর। অনু্ষ্কা জানান, নিজের মায়ের কাছে এই কথাটা এতদিন শুনতেন যে মা-সন্তানের ‘নিঃস্বার্থ' ভালোবাসা আসলে কী!\nএই ভিডিয়ো শেয়ার করে অনুষ্কা লেখেন- ‘এটা কী দুর্দান্ত তাই না! দুটো ছোট্ট গোলাপি দাগ আপনার জীবন বদলে দিতে পারে? দেখুন আমি আমার অভিজ্ঞতা শেয়ার করে নিলাম আমার প্রেগন্যাসি জার্নির প্রেগা নিউজের সঙ্গে’।\nজানুয়ারি মাসেই বিরাট-অনুষ্কার ঘরে আসবে নতুন অতিথি। ২০১৭ সালে ইতালিতে রূপকথার বিয়ে সেরেছিলেন বিরুষ্কা। সদ্যই নিজেদের তৃতীয় বিবাহবার্ষিকী সেলিব্রেট করেছেন এই জুটি, যদিও সেই সময় অনুষ্কার পাশে ছিলেন না বিরাট। আপতত ভারতীয় ক্রিকেট দলের সঙ্গে অস্ট্রেলিয়া সফরে রয়েছেন কোহলি। তবে পিতৃত্বকালীন ছুটি নিয়েছেন বিরাট। শুক্রবার থেকে অ্যালিলেডে শুরু হতে চলা বর্ডার-গাভাস্কর সিরিজের প্রথম টেস্ট খেলেই দেশে ফিরবেন ভারত অধিনায়ক বিরাট কোহলি।\nবিবাহবার্ষিকীতে বিরাটের উদ্দেশে অনুষ্কা প্রেমেমাখা বার্তা পোস্ট করেন। লেখেন- ‘আমাদের তিন বছর, আর শীঘ্রই আমরা তিন হব। মিস ইউ'। সঙ্গে জুড়ে দেন ভালোবাসার ইমোজি।


হঠাৎ‌ই আবিষ্কৃত হয়ে গেছে এমন ১০টি গুরুত্বপূর্ণ জিনিস – সাম্প্রতিক Your SEO optimized title\nHome » বিজ্ঞান ও প্রযুক্তি » হঠাৎ‌ই আবিষ্কৃত হয়ে গেছে এমন ১০টি গুরুত্বপূর্ণ জিনিস\nইতিহাসে দেখা গেছে মানুষ যেমন আবিষ্কার করেছে তেমনি কিছু আবিষ্কার একদম হঠাৎই হয়ে গেছে। নোবেল বিজয়ী বায়োকেমিস্ট আলবার্ট সেজেন্ট জর্জিও বলেছেন, আবিষ্কারকে বলা যায়, যে-দুর্ঘটনা সম্পর্কে মন প্রস্তুত থাকে। এখানে এমন কয়েকটি আবিষ্কারের কথা বলা হচ্ছে যেগুলি শুনলে বিশ্বাস হতে চায় না যে এগুলি হঠাৎ ভুল করে আবিষ্কৃত হয়েছে।\nএলএসডি’র সাইকেডেলিক প্রকৃতি\nলিসার্জিক এসিড ডাইথ্যালামাইড-এর সংক্ষিপ্ত রূপ এলএসডি। তবে এলএসডি দুর্ঘটনাবশত হঠাৎ করে আবিষ্কৃত হয় নি।\n১৯২৯ সালে সুইস কেমিস্ট আলবার্ট হফম্যান সান্ডোজ ল্যাবরেটরির জন্য কাজ করা শুরু করেন। তিনি কাজ করছিলেন এরগট নামের একধরনের ছত্রাক থেকে যেসব যৌগ পাওয়া যায় তাদের ধরন শনাক্ত করতে। হফম্যান ওষুধ হিসাবে এদের কার্যকারিতা কেমন তা জানার জন্য এদের বৈশিষ্ট্য ও স্থায়িত্ব নিয়ে কাজ করছিলেন। তিনি একধরনের যৌগ আলাদা করেন। এর নাম এলএসডি-২৫, কিন্তু এই যৌগটি আলাদাভাবে তখনকার বিজ্ঞানী এবং ফিজিশিয়ানদের কাছে কোনো গুরুত্ব পায় নি।\n৫ বছর পরে হফম্যান আবার এলএসডি-২৫ নিয়ে কাজ করার সিদ্ধান্ত নেন। ১৯৪৩ সালে হফম্যান যখন এ নিয়ে কাজ করছিলেন, তিনি বলেন, তার একধরনের অস্বাভাবিক উত্তেজনা হয়েছে। হফম্যান যখন বুঝতে পারলেন জিনিসটি তাকে আস্তে আস্তে আচ্ছন্ন করে ফেলছে, তিনি তাড়াতাড়ি বাসায় গিয়ে শুয়ে পড়তে চেয়েছিলেন। তিনি বলেন এ সময় তিনি অসাধারণ ছবি এবং বিভিন্ন ক্যালাইডোস্কোপ রঙের অদ্ভুত অদ্ভুত আকার দেখতে পেয়েছেন।\n৫ ডোজের এলএসডি ব্লটারকে বলা হয় ফাইভ স্ট্রিপ। – ছবি. উইকিপিডিয়া\nহফম্যান হঠাৎ করেই আধুনিক কালের সবচেয়ে শক্তিশালী ড্রাগের প্রভাব আবিষ্কার করে ফেলেছিলেন। পরে এটা নিয়ে আরো গবেষণা করে হফম্যান এলএসডিকে মেডিকেল এবং সাইকিয়াট্রিক চিকিৎসায় ব্যবহার করার জন্য মতামত দেন।\n১৯৬০ সালে হফম্যান যখন জানতে পারেন, মানুষ নেশার জন্য এলএসডি ব্যবহার করছে, তিনি অবাক হন নি। হফম্যান এটাকে বলেছেন প্রবলেম চাইল্ড।\nকর্নফ্লেকস আবিষ্কার করেছেন উইল কীথ কেলগ নামের এক ব্যক্তি। কেলগের ভাই ছিলেন মিশিগানের ব্যাটল ক্রিক স্যানাটোরিয়ামের ডাক্তার। তিনি সেখানে রোগীদের ডায়েট দেখাশোনা করতেন। কেলগ তার ভাইকে সহযোগিতা করতেন।\nউইল কীথ কেলগ (১৮৬০-১৯৫১)\nএকদিন কেলগের দায়িত্ব ছিল রোগীদের জন্য ব্রেড-ডাফ তৈরি করা। কেলগ গম সিদ্ধ করতে দিয়ে ভুলে যান। কয়েক ঘণ্টা পরে যখন তিনি ডাফ রোল করার জন্য ফিরে আসেন দেখেন গমগুলি ফ্লেকসের মত হয়ে গেছে। কেলগ সেগুলি দিয়েই মচমচে ডাফ তৈরি করেন। রোগীদের কাছে খাবারটি খুব জনপ্রিয় হয়।\nকেলগ পরে বাণিজ্যিকভাবে ফ্লেকস বিক্রির চিন্তা করেন। অবশ্য রেসিপিতে তিনি ভুট্টাকেই ফ্লেকস তৈরির প্রধান উপাদান হিসাবে বেছে নেন। কেলগ ‘দি ব্যাটল ক্রিক টোস্টেড কর্ন ফ্লেকস কোম্পানি’ নামে ব্যবসা শুরু করেন ১৯০৬ সালে। পরে এই কোম্পানিটির নাম হয় কেলগ’স কোম্পানি। কোম্পানিটি বিভিন্ন ধরনের সীরেয়াল, কর্নফ্লেকস এগুলি বিক্রি করত।\nআলফ্রেড নোবেল ছিলেন সুইডিশ কেমিস্ট এবং ইঞ্জিনিয়ার। নাইট্রোগ্লিসারিনের মত বিপদজনক তরল পদার্থ নিয়ে কাজ করতে গিয়ে নোবেল এবং তার ল্যাবরেটরির মানুষজনের বিভিন্ন দুর্ঘটনার অভিজ্ঞতা হয়েছে। এদের মধ্যে একটি দুর্ঘটনা খুব মারাত্মক ছিল। ১৮৬৪ সালে সুইডেনের স্টকহোমে একটি বিস্ফোরণে আলফ্রেড নোবেলের ছোটভাই এবং আরো কয়েকজন মারা যায়।\nকেউ ধারণা করতে পারেনি এই দুর্ঘটনা নোবেলকে কতটা প্রভাবিত করেছে। কিন্তু অনেকেই মনে করেন, এর পরে আলফ্রেড নোবেল নিরাপদভাবে বিস্ফোরণ ঘটানোর ম্যাটেরিয়াল আবিষ্কারের চিন্তা করেন।\nঅনেকে বলেন নোবেল আরেকটি দুর্ঘটনার মধ্য দিয়ে নাইট্রোগ্লিসারিন স্ট্যাবিলাইজ করার উপায় খুঁজে পান।\nনাইট্রোগ্লিসারিন এক জায়গা থেকে সরিয়ে আরেক জায়গায় নিয়ে যাওয়ার সময় নোবেল দেখেন একটি ক্যান খুলে লিক হয়ে গেছে। তিনি দেখেন যে-জিনিস্টা দিয়ে ক্যান মোড়ানো ছিল সেই জিনিসটা এই লিকুইডকে খুব ভালোভাবে শোষণ করেছে। কিয়েসেলগার নামে এক ধরনের পাললিক শিলার মিশ্রণ দিয়ে ক্যানগুলি মোড়ানো ছিল।\nনাইট্রোগ্লিসারিন যেহেতু তরল অবস্থায় খুব বিপদজনক, তাই নোবেল সিদ্ধান্ত নেন এই কিয়েসেলগারকে তিনি বিস্ফোরকের স্ট্যাবিলাইজার হিসাবে ব্যবহার করবেন।\n১৮৬৭ সালে নোবেল এই বিস্ফোরকটি ‘ডিনামাইট’ নামে পেটেন্ট করান।\nজন হপকিন্স ইউনিভার্সিটির ইরা রেমসেনের ল্যাবরেটরিতে কাজ করার সময় কনস্টানটিন ফ্যালবার্গ ১৮৭৯ সালে স্যাকারিন আবিষ্কার করেন।\nতিনি কিছু কেমিক্যাল নিয়ে কাজ করছিলেন। বাড়ি ফেরার সময় নিজের অজান্তেই কিছু কেমিক্যাল হাতে লেগে চলে আসে কনস্টানটিনের। খাওয়ার সময় তিনি খেয়াল করেন তার পাউরুটিতে চিনি না দিলেও পাউরুটি আলাদাভাবে খেতে মিষ্টি লাগছে। ফ্যালবার্গ বুঝতে পারেন এই মিষ্টি লাগার কারণ তার ল্যাবরেটরির কেমিক্যাল। এরপর তিনি এর উপর আরো পরীক্ষা-নিরীক্ষা করেন। রেমসেন তার সাথে এই যৌগটি নিয়ে কাজ করলেও ফ্যালবার্গ নিজের নামে আলাদাভাবে স্যাকারিনের পেটেন্ট করান।\nকয়েক বছর পর থেকে স্যাকারিন অনেকগুলি পণ্যে পাওয়া যেতে থাকে। স্যাকারিন যেহেতু শরীরে মিশে যায় না, তাই এতে কোনো ক্যালরি নেই। যাদের রক্তে সুগারের পরিমাণ বেশি বা যাদের ডায়াবেটিস আছে তাদের জন্য স্যাকারিন একটি অপশন হিসাবে কাজ করে।\n৬. মাইক্রোওয়েভ ওভেন\nদ্বিতীয় বিশ্বযুদ্ধের সময় পার্সি স্পেনসার ছিলেন পৃথিবীর অন্যতম সেরা বিজ্ঞানী। সে সময় রেথিওন কোম্পানিতে তিনি একটি ল্যাবরেটরি পরিদর্শন করছিলেন। ম্যাগনেট্রন যখন পরীক্ষা করে দেখছিলেন স্পেন্সার, তখন খেয়াল করেন তার পকেটে থাকা একটি ক্যান্ডি বার পুরোপুরি গলে গিয়েছে। কিন্তু স্পেন্সারের কোনো তাপ লাগেনি। এখন আমরা অবশ্য জানি কিছু কিছু ক্ষেত্রে এই ওয়েভ মানুষের শরীরের জন্য মারাত্মক ক্ষতিকর।\nপার্সি স্পেনসার (১৮৯৪-১৯৭০)\nএরপর যন্ত্রটিকে চ্যালেনজ করার জন্য স্পেন্সার পপকর্ণ এবং অন্যান্য খাদ্যবস্তুর উপর পরীক্ষা চালান। এই চ্যালেনজে জিতে যান স্পেন্সার। এরপর একইরকম প্রযুক্তি দিয়ে স্পেন্সার আরেকটি যন্ত্র তৈরি করেন। সেটাই আমাদের পরিচিত মাইক্রোওয়েভ ওভেনের প্রাথমিক রূপ।\n১৯৪৫ সালে আবিষ্কার হলেও মাইক্রোওয়েভ এখনো অনেক জনপ্রিয়। এখনো আমেরিকার শতকরা ৯০ ভাগ পরিবার মাইক্রোওয়েভ ব্যবহার করে।\nসিমন ক্যাম্পবেল এবং ডেভিড রবার্টস এই দুইজন গবেষক ফার্মাসিউটিক্যাল কোম্পানি ফাইজারে কাজ করার সময় একটি নতুন ওষুধের কাজ নিয়ে গবেষণা শুরু করেন। তাদের কোনো ধারণা ছিল না তাদের প্রোডাক্ট কীসে পরিণত হবে। তারা দুইজন অ্যানজিনা নামে উচ্চ রক্তচাপ এবং হার্ট কন্ডিশনের জন্য ওষুধ তৈরি করছিলেন। ১৯৮০ এর দশকের শেষের দিকে ক্লিনিকাল ট্রায়াল হিসাবে মানবদেহের ওপর পরীক্ষা করার জন্য রেডি হয়ে যায় ওষুধটি। পরীক্ষা করে দেখা যায় গবেষকরা যেমন ধারণা করেছিলেন, ওষুধটি তত কার্যকরী নয়।\nগবেষকরা যখন পার্শ্বপ্রতিক্রিয়া দেখতে যান, কিছু রোগী ইরেকশনের বা যৌনউত্থানের অভিযোগ করে। এই অনাকাঙ্ক্ষিত সাইড-এফেক্টের কথা জানতে পেরে গবেষকরা আরো সামনে আগানোর সিদ্ধান্ত নেন।\nএরপর কোম্পানি ব্লাড প্রেশার এবং হার্ট প্রবলেম বাদ দিয়ে যাদের ইরেক্টাইল ডিসফাংশান বা যৌন সক্ষমতা অপর্যাপ্ত তাদের জন্য আরেকটি ক্লিনিক্যাল ট্রায়ালের সিদ্ধান্ত নেন। তৈরি হয় ভায়াগ্রা। ১৯৯৮ সালে ভায়াগ্রা ইউ.এস ফুড অ্যান্ড ড্রাগ অ্যাডমিনিস্ট্রেশনের স্বীকৃতি পায়।\nউইলসন গ্রেটব্যাচ হার্টব্লকের সমাধান খুঁজছিলেন। হার্টব্লক হলে হার্ট রক্ত পাম্প করার জন্য আশেপাশের নার্ভ থেকে আর কোনো মেসেজ পায় না। হার্টের মাসলকে স্টিমুলেট করার জন্য অন্য বিজ্ঞানীরা যখন বড় গেজেট ব্যবহার করতেন তখন গ্রেটব্যাচ চিন্তা করছিলেন কাজটি করার জন্য ছোট কোনো যন্ত্রের কথা।\nউইলসন গ্রেটব্যাচ (১৯১৯-২০১১\nগ্রেটব্যাচের আবিষ্কার করার মুহূর্তটি আশ্চর্যকর। ১৯৫৮ সালে কর্নেল ইউনিভার্সিটিতে পশুপাখির হার্টবিটের শব্দ রেকর্ড করার জন্য গ্রেটব্যাচ যখন একটি অসিলেটর বানাচ্ছিলেন তখন ভুল করে তিনি ভুল ট্রানজিস্টরটি নিয়ে তার ডিভাইসে ইন্সটল করে নেন। পরে ভুল বুঝতে পেরেও গ্রেটব্যাচ কী ঘটে তা দেখতে চাইছিলেন। তিনি আশা করেননি যে অসিলেটর কাজ করবে। তিনি অসিলেটরের সুইচ চালু করলে পরিচিত পালসের আওয়াজ শুনতে পান।\nতার এই আবিষ্কারটির নাম হয় পেসমেকার। হার্টে পালসিং সাউন্ড পৌঁছে দেওয়ার জন্য এটা খুব ভালো কাজ করা শুরু করে। ১৯৬০ সালে মানুষের শরীরে বসানোর আগে এটা পশুর দেহে পরীক্ষা করে নেওয়া হয়।\nজর্জ ডি মিস্ত্রাল (১৯০৭-১৯৯০)\nজর্জ ডি মিস্ত্রাল ছিলেন একজন ইলেক্ট্রিকাল ইঞ্জিনিয়ার। একদিন তার কুকুর নিয়ে হাঁটতে বের হয়েছিলেন। ফেরার সময় তিনি লক্ষ করলেন কত নিখুঁতভাবে কিছু কোকলবার কুকুরের পশমে আটকে আছে। তিনি মাইক্রোস্কোপ নিয়ে কোকলবার পরীক্ষা করা শুরু করলেন।\nপশুচামড়ায় আটকে থাকা কোকলবার\nদেখলেন কোকলবারে অসংখ্য ছোট ছোট হুক রয়েছে। এই হুকগুলির মাধ্যমে কোকলবার খুব সহজেই কাপড়ের লুপে এবং কুকুরের পশমে আটকে থাকে। এই কনসেপ্ট থেকে ডি মেস্ত্রাল অন্যান্য ম্যাটেরিয়াল দিয়ে সারফেস তৈরি করলেন। সেইখানে বন্ড আরো শক্তিশালী করার জন্য হুক এবং লুপ ব্যবহার করলেন।\n১৯৫৫ সালে তার এই আবিষ্কারটিকে আরো পারফেক্ট করার জন্য ডি মেস্ত্রাল এটাতে নাইলন সেট করলেন এবং এটার নাম দিলেন ভেলক্রো। মানুষ এখনো দৈনন্দিন কাজে ভেলক্রো বা ভেলক্রোর মত জিনিস ব্যবহার করে।\nআলেকজান্ডার ফ্লেমিং ছিলেন একজন স্কটিশ ব্যাকটেরিওলজিস্ট। দুই সপ্তাহ ছুটি কাটিয়ে ফেরার পর একবার ফ্লেমিং লক্ষ করলেন তার রেখে যাওয়া খাবারের উপরে একটা রহস্যময় আবরণ তৈরি হয়েছে। ফ্লেমিং দেখলেন যে জায়গায় এই আবরণ তৈরি হয়েছে সে জায়গায় ওই খাবারে থাকা ব্যাকটেরিয়া আর বেড়ে ওঠেনি। ফ্লেমিং বুঝলেন এটা অনাকাঙ্ক্ষিত মাইক্রোঅর্গানিজমকে বা অণুজীবকে প্রতিরোধ করে। ফ্লেমিং এই ছত্রাকের আবরণকে আলাদা করে একে পরীক্ষা করলেন।\nআলেকজান্ডার ফ্লেমিং (১৮৮১-১৯৫৫)\nসাথে সাথেই ফ্লেমিং-এর এই আবিষ্কারকে চিকিৎসাবিজ্ঞানে ব্যবহার করা হয় নি। অন্য গবেষকদের পরীক্ষার জন্য রেখে দেওয়া হয়েছিল।\nফ্লেমিং-এর পেনিসিলিন আবিষ্কারের প্রায় ১৩ বছর পরে হাওয়ার্ড ফ্লোরে, নরমান হীটলে এবং অ্যান্ড্রু ময়ার ওই ছত্রাকটিকে এমন ধরনে রূপান্তরিত করলেন যাতে তাড়াতাড়ি বেড়ে ওঠে এবং চিকিৎসা ক্ষেত্রে পরীক্ষার জন্য যথেষ্ট পরিমাণে উৎপন্ন করা যায়। তারপর থেকে পেনিসিলিন ব্যাপকভাবে সারা পৃথিবীতে ব্যবহার করা হচ্ছে এবং অনেক জীবন বাঁচানোতে কাজে লাগছে।\nএই জিনিসটা আবিষ্কার না হলে চিকিৎসা ব্যাপারটি এখনো খুব যন্ত্রণাময় থাকত।\nঅ্যানেসথেশিয়ার কথা আসলে ক্রফোর্ড লং, উইলিয়াম মর্টন, চার্লস জ্যাকসন এবং হোরেস ওয়েলস এর নাম সামনে চলে আসে। তারা বুঝতে পেরেছিলেন কিছু কিছু ক্ষেত্রে ইথার এবং নাইট্রাস অক্সাইড (লাফিং গ্যাস) মানুষের ব্যথানাশকের কাজ করে।\n১৮০০ সালের দিকে অবসর এবং বিনোদনে উদ্দীপনা আনার জন্য এই দুটি যৌগের কোনো একটি নিঃশ্বাসের সাথে নেওয়া খুব জনপ্রিয় ছিল। অ্যানেসথেশিয়ার আবিষ্কারকেরা গবেষণা করেছিলেন কীভাবে এই যৌগ দুটি মানুষের ব্যথার অনুভূতি কমিয়ে দেয়।\n১৮৪৪ সালে হোরেস ওয়েলস একটি লাফিং পার্টিতে যান। সেখানে তিনি দেখেন একজন ব্যক্তি লাফিং গ্যাস নেওয়া অবস্থায় পায়ে ব্যথা পেয়েছে। তার পা দিয়ে রক্ত পড়ছিল কিন্তু তিনি ওয়েলসকে বলেন তিনি কোনো ব্যথা অনুভব করছেন না।\nএই ঘটনার পর ওয়েলস এই লাফিং গ্যাস যৌগটিকে তার দাঁত তোলার সময় অ্যানেসথেটিক হিসাবে ব্যবহার করেন। তখন থেকে অ্যানেসথেশিয়াকে চিকিৎসা প্রক্রিয়ায় এবং অপারেশনের সময় ব্যবহার করা শুরু হয়।\nএরপর ওয়েলস, মর্টন এবং জ্যাকসন ডেন্টাল প্র্যাকটিসে অ্যানেসথেশিয়া ব্যবহার শুরু করেন একসাথে। ক্রফোর্ড লং মাইনর সার্জারির জন্য অন্য যৌগ অর্থাৎ ইথারকে বেছে নেন।\nবিজ্ঞান ও প্রযুক্তি Author সাম্প্রতিক ডেস্ক Date June 20, 2016\nTagged with: অ্যানেসথেশিয়া, আবিষ্কার, উদ্ভাবন, এলএসডি, কর্নফ্লেকস, ডিনামাইট, পেইসমেকার, পেনিসিলিন, ভায়াগ্রা, ভেলক্রো, মাইক্রোওয়েভ ওভেন, স্যাকারিন\nPrevious Article তিমির বিষ্ঠার আশ্চর্য ক্ষমতা\nNext Article ফ্যাট ১০ জিন সরিয়ে ফেলে কি ওজন কমানো ও আয়ু বাড়ানো সম্ভব?


জাতীয় বিশ্ববিদ্যালয়ের ২৭তম প্রতিষ্ঠাবার্ষিকী পালন || Somoynews.tv\nনানা আয়োজনের মধ্যে দিয়ে গাজীপুরে জাতীয় বিশ্ববিদ্যালয়ের ২৭তম প্রতিষ্ঠাবার্ষিকী পালন করা হয়েছে।\nসোমবার (২১ অক্টোবর) বিশ্ববিদ্যালয়ের নিজস্ব ক্যাম্পাসে কেক কেটে বেলুন ও পায়রা উড়িয়ে এই অনুষ্ঠানের শুভ সূচনা করা হয়।\nঅনুষ্ঠানে শিল্পীরা পরিবেশনায় দেশাত্মবোধক, নজরুল গীতি, রবীন্দ্র সংগীত পরিবেশন করেন ।\nঅনুষ্ঠানে জাতীয় বিশ্ববিদ্যালয়ের ভিসি প্রফেসর ডক্টর হারুন অর রশিদের সভাপতিত্বে বিশেষ অতিথি ছিলেন গাজীপুর সিটি করপোরেশনের মেয়র মো. জাহাঙ্গীর আলম। পরে আলোচনা সভার মধ্যদিয়ে একদিনে এই প্রতিষ্ঠাবাষিকীর আয়োজন শেষ হয়।\nঅনুষ্ঠানে আরও উপস্থিত ছিলেন, বিশ্ববিদ্যালয়ের প্রো ভিসি অধ্যাপক ড. হাসান মাহমুদ হাসান বাবু, প্রো ভিসি প্রফেসর ড. মশিউর রহমান, ট্রেজেরার অধ্যাপক নোমানুর রশিদসহ বিশ্ববিদ্যালয় পরিবারের শিক্ষক কর্মকর্তা ও কর্মচারীবৃন্দ।


অস্তিত্বের সংকটে আমি – Women Chapter\nনভেম্বর ২১, ২০১৫, ১২:১৪ অপরাহ্ণ\nতানিয়া মোর্শেদ: ২০০৮-এর ডিসেম্বরে দেশে যাচ্ছি, পায়ের সার্জারী, রেডিয়েশন মানে ক্যান্সারযুদ্ধে নাম লিখাবার পর প্রথমবার। ডাক্তার বলে দিয়েছিলেন যে, এক নাগাড়ে বেশীক্ষণ বসে থাকবে না। প্রতি দেড়/ দু’ঘন্টা পর পর উঠে হাঁটবে। লং ড্রাইভ বা লং ফ্লাইটে সব মানুষেরই ব্লাড ক্লট হবার সম্ভাবনা থাকে, আমার ঝুঁকি স্বাভাবিক-সুস্থ মানুষের থেকে বেশী।\nসান-ফ্রান্সিস্কো থেকে ক্যাথে প্যাসিফিকের প্লেন ছাড়বার পরপরই বুঝলাম যে, হংকং থেকে ঢাকার কানেক্টিং ফ্লাইট ধরতে পারবো না। এই প্লেন হংকং-এ নামবার এক-দেড় ঘন্টা আগেই সেই প্লেন ছেড়ে দেবে! কথা হচ্ছে তাহলে ক্যাথে প্যাসিফিক আমাদের আগে জানালো না কেন?\nটিকেট কাটা হয় সাধারণত অন্তত পক্ষে দু’ তিন মাস আগে। তখন দুই ফ্লাইটের মধ্যে বিরতি ছিল দু’ঘন্টা। এই দু’ তিন মাসে ক্যাথে প্যাসেফিক প্লেনের সময় বদলেছে। কিন্তু বদলাবার সময় খেয়াল করেনি যে, সান ফ্রান্সিস্কো থেকে আসা প্লেনের যাত্রীরা এই ফ্লাইট ধরতে পারবে না! প্লেনের ক্রুদের এটা বলা শুরু করলাম। তারা বললো যে, তারা হংকং কর্তৃপক্ষকে জানিয়েছে। প্লেন হংকং-এ অবতরণ করবার পর দেখি যে, যারা কানেক্টিং ফ্লাইট মিস করেছেন তাদেরকে হোটেলে নিয়ে যাওয়া হচ্ছে। তবে সব দেশের নাগরিকদের নয়!\nসবুজ পাসপোর্টধারীদের যেহেতু এয়ারপোর্টের বাইরে যেতে ভিসা লাগে তাই তাদের এয়ারপোর্টেই চব্বিশ ঘন্টা কাটাতে হবে! বাংলাদেশী যাদের নীল পাসপোর্ট আছে তারাও অন্যদেশীদের সাথে হোটেলে চলে গেলেন। আমি ব্যাগ থেকে পাসপোর্ট বের করে হাতে ধরে রাখলাম, আর যারা নিতে এসেছিল তাদের জিজ্ঞাসা শুরু করলাম যে, এরা চব্বিশ ঘন্টা এভাবে থাকবে শুধুমাত্র তোমাদের ভুলের জন্য!? তিনটি ছোট বাচ্চাসহ দশ জন। আমি বললাম যে তোমদের ভুলের জন্য এই তিনটি ছোট বাচ্চা কষ্ট করবে?\nএকজন বললো যে, তার ভুল নয়। আমি বললাম যে, আমি তোমাকে বলিনি। তোমাদের কর্তৃপক্ষকে বলছি। আমাকে বললো যে, তোমাদের জন্য তো হোটেল আছে।\nআমি বললাম যে, আমরা যাবো না। সে বললো যে, এদের সাথে থাকবে? আমরা তিনজন বললাম যে, হ্যাঁ থাকবো। আমি তখন জিজ্ঞাসা করলাম যে, যে কেউ এত ঘন্টা এয়ারপোর্টে থাকলে ডে রুম দেবার কথা। সে বললো যে, হঠাৎ করে ডে রুম পাওয়া অসম্ভব। আমি তখন বললাম যে, তোমরা যা করছো তা মানবাধিকার লংঘনের মধ্যে পরে জানো? সে তার বসকে ফোনে জানালো চাইনীজ ভাষায় কিছু। তখন বললো যে, চল ওয়েটিং এরিয়ায় থাকবে। যেয়ে দেখি ছোট্ট ছোট্ট কয়েকটি সোফা চেয়ার তাও মানুষ দখল করে আছে। আমি তখন বললাম তোমরা কি বলতে চাও ছোট বাচ্চা নিয়ে এভাবে চব্বিশ ঘন্টা থাকবে এরা? বেশ রেগে কথা বলছিল ছেলেটি। আমিও রেগে কথা বলছিলাম, জানতাম শক্তের ভক্ত না হলেও এখানে নরম হলে কিছু হবে না। কথার এক পর্যায়ে বলে বসলাম যে, তোমরা না এত স্মার্ট তাহলে এত ক্র্যাপি জব কি ভাবে করলে? (খারাপ শব্দ ব্যবহারের জন্য দুঃখিত, জীবনে প্রথম কাউকে খারাপ কথা বলা)।\nতারপর বললাম যে, আমাকে বাধ্য করছো এখন যে কথাটি আমি বলবো তার জন্য। বললাম যে, অন্য দেশীরা অনেকেই বলে থাকে যে অ্যামেরিকানরা কথায় কথায় “সু” করে। জেনে রাখো বাধ্য হয়েই বলছি যে, আমি ফিরে যেয়ে তোমার কোম্পানীর নামে সু করবো। আর সব বাংলাদেশীদের বলবো ওরা কেউ যেন ক্যাথে প্যাসিফিকে না চড়ে।\nছেলেটি রেগে গেল, কিন্তু বসকে কি বললো। তারপর বললো যে, তিনটি ডে রুম দিতে পারবো। এর বেশী নয়। তারপর তেরজন পালা করে ডে রুমের (রুম বলা মানে “রুম” শব্দটিকে লজ্জা দেওয়া) ছোট্ট বিছানায় কিছুটা বিশ্রাম নেওয়া, চব্বিশ ঘন্টা পর আমরা পরের দিনের সান ফ্রান্সিস্কো থেকে আসা ফ্লাইটের যাত্রীসহ যাত্রা শুরু করলাম।\nদু’ ফ্লাইটের যাত্রীর জন্য আরো বড় প্লেন দিতে হয়েছিল তাদের। প্লেন যখন ঢাকায় অবতরণ করতে কুড়ি মিনিট মাত্র বাকী হঠাৎ ক্যাপ্টেন ঘোষণা করলেন যে, আমরা ঢাকা থেকে কোনো সিগনাল পাচ্ছি না (স্মগের জন্য)।\nব্যাংককে চলে যাচ্ছি! মাথায় হাত! ব্যাংককে আবার সেই নাটক! এ’বার বিভিন্ন দেশ থেকে আসা ৫০+ বাংলাদেশীকে এয়ারপোর্টেই থাকতে হবে। ভিসা ছাড়া বাইরে হোটেলে যেতে পারবে না! আমি কিছু বলবার আগেই দীপ্ত আমাকে বললো, “মা ডু সামথিং।”\nপ্রচণ্ড ক্লান্ত আমাকে কতটা যে শান্তির প্রলেপ দিয়েছিল কথাটা!\nআবারও হাতে পাসপোর্ট নিয়ে দাঁড়ালাম সেই মানুষদের মাঝে। আমাকে দেখে এয়ারলাইন্সের ছেলেটি বললো যে, তোমার জন্য হোটেলে রুম আছে। আমি বললাম যে, জানি। এদের কি হবে? সেই একই কথা! বললাম যে, ডে রুম দাও। সে বললো যে, এতগুলো মানুষের ডে রুম এই মুহূর্তে কি ভাবে সম্ভব?\nওদের অত দোষ নেই, কারণ তখন আমরা ক্যাথে প্যাসেফিকের নয়, ড্রাগন এয়ারলাইন্সের যাত্রী। হংকং থেকে ড্রাগনের যাত্রী হতে হয়, ক্যাথে যায় না ঢাকায়। আগের দিনের ক্যাথের ভুলের জন্য তো আর এরা দায়ী নয়। তবুও বললাম যে আমরা তিনদিন ধরে জার্নী করছি জানো?\nছেলেটি ভাল ছিল, তার অন্য সহকর্মীটির থেকে। আর হংকং-এর ছেলেটির থেকে তো অবশ্যই। হংকং-এ যত সময় লেগেছিল তার থেকে কম সময় লাগলো। প্রথমে বলেছিল যে, পাঁচটি ডে রুম দিতে পারবে। আমি বলেছিলাম যে, ৫০+ মানুষের জন্যই দিতে হবে। না হলে আমি এখানেই থাকছি।\nছেলেটি কিছুক্ষণ পরে এসে বললো যে, ঠিক আছে সবার জন্যই দিচ্ছি! এবার যাও হোটেলে। আমি বললাম যে, আগে ওরা যাবে ডে রুমে তারপর যাবো। সবাইকে ডে রুমে পাঠিয়ে ছেলেটি বললো যে, এবার খুশী? এখন চল তোমাদের হোটেলে যাবার বাস দেখিয়ে দেই! আমি অনেক ধন্যবাদ জানালাম।\nহংকং-এ এক বড়ভাই (হাল্কা চিনতাম এক স্টেইটে থাকবার সময়) পরিবারসহ হোটেলে চলে গিয়েছিলেন। এবার চুপ করে বসে আমার কাণ্ড দেখছিলেন। হোটেলে যাবার পথে আমাকে বললেন যে, তুমি আজ যা দেখালে!\nআরো কিছু বলতে চাইছিলেন, আমি অন্য গল্প জুড়ে দিলাম!\nচব্বিশ ঘন্টা পর ঢাকা এয়ারপোর্টে যে অভিজ্ঞতা হলো! কম্পিউটার ব্যবহার করতে না জানা এক ও, সি, ডি (অবসেসিভ কম্পালসিভ ডিজ অর্ডার) আছে এমন লোকের হাতে পাসপোর্ট পড়লো! যাক সে দুঃখের কথা।\nব্যাংককে হোটেলের রুমে এক সময় আমার চোখে পানি এসেছিল এই ভেবে যে, সাতদিন আগেই ব্যাংককের এয়ারপোর্ট অচল করে রেখেছিল এয়ারলাইন্সের, এয়ারপোর্টের কর্মীরা। আর সেখানে আমি তর্ক করলাম মানুষের অধিকার নিয়ে, সেই আমাকেই মুখ বন্ধ রাখতে হবে ঢাকায় নামবার সাথে সাথেই!\nতখনো জানতাম না যে, ভাগ্য আমায় সত্যিই দেখিয়ে দেবে যে কথাটা কত সত্যি! (না আমি বাংলাদেশীদের বলিনি ক্যাথেতে না চড়তে। ক্ষতিপূরণের কাগজটি আজো কোনো শেলফে পরে আছে, হয়ত। আমার যা পাবার তা তো পেয়েছিই)।\nকোরানের আয়াত বলতে পারলে না কি মুক্তি দিয়েছে মুসলমান সন্ত্রাসীরা, মালির ঘটনার কথা বলছি।\nকিছুদিন আগে কেনিয়ার মলে যে সন্ত্রাসী হামলা হয়েছিল, সেখানে সন্ত্রাসীরা বলেছিল যে, “মুসলমানরা বের হয়ে যাও।” তারপর থেকেই ভাবছি যে, আমি যদি সেখানে থাকতাম কি করতাম?! আমি কি বাঁচবার জন্য বের হয়ে যেতাম? তাহলে তো আমার মৃত্যুই হতো, নিজের কাছে, বিবেকের কাছে। সঙ্গে যদি দীপ্ত আর মিজান থাকতো তাহলে কি ওদের বের হয়ে যেতে বলতাম? মৃত্যু জেনেও ওদেরও থাকতে বলতাম? প্রতিটা মা-বাবাই যেকোনো মূল্যে সন্তানকে বাঁচাতে চায়, কিন্তু আমি এখনো ভাবছি যে, আমি কি সত্যি দীপ্তকে বলতে পারতাম যে, এখন তোমার মানুষ পরিচয়ের আগে মুসলমান পরিচয়?\nমাথার মধ্যে ঘুরছে, ইহুদিদের কীভাবে আলাদা লাইন করানো হতো বিশ্বযুদ্ধের সময়! ১৯৭১-এ কীভাবে হিন্দুদের আলাদা লাইন করানো হতো! যে নীল পাসপোর্টের জোরে আমি হংকং, ব্যাংককে মানবাধিকারের কথা বলেছি, আদায় করেছি সেই নীল পাসপোর্টের জন্যই হয়ত অনেক দেশেই উল্টো অভিজ্ঞতা হতে পারে! তখন কি আমি পাসপোর্ট না দেখিয়ে লুকোবো?\nএসব ভাবতে ভাবতেই হঠাৎ একটি কথা ভেবে হাসি আসলো, মুসলমানদের লাইনে যদি যেতামও (দুঃস্বপ্নেও ভাবতে পারছি না) ওরা আমাকেই আগে মারতো! আমি কী ওদের চোখে মুসলমান হতে পারি? বোরখার কথা বাদ দিলাম। হিযাবহীন নারী কি আবার মুসলমান হয় এদের চোখে? আমি তো আরো বড় শত্রু!\nTags: অস্তিত্বের সংকটে আমি, উইমেন চ্যাপ্টার, কে আমি!, তানিয়া মোর্শেদ, নীল পাসপোর্ট সবুজ পাসপোর্ট, মানবাধিকার\nনভেম্বর ২১, ২০১৫, ১২:৪১ অপরাহ্ণ at ১২:৪১ অপরাহ্ণ\nযে কাজটি করেছেন, হংকং ও ব্যাংকতে তার জন্য সাধুবাদ জানাই, যেভাবে মালির ঘটনার সাথে মেলবন্ধন ঘটালেন তার তুলনা নেই। মালির ঘটনা আমাকে ৭১ সালের কথা মনে করিয়ে দেয়। লেখাটির জন্য ধন্যবাদ।


মাওলানা এইচ এম গোলাম কিবরিয়া রাকিব\nমর্যাদার বিবেচনায় ইসলামে সকল মানুষ সমান, ধর্মÑবর্ণÑভাষাÑগোত্র নির্বিশেষে। পুরুষ, নারী ও শিশু সকল শ্রেণির মানুষের জন্যই ইসলামে রয়েছে কল্যাণ, শান্তি ও মুক্তির বাণী। শৈশবকাল মানব জীবনের মূল ভিত্তি\nএবং শিশুরা জাতির ভবিষ্যৎ। ইসলাম শৈশবকালের প্রতি যথাযথ গুরুত্ব আরোপ করেছে শিশুর জন্ম, তার খাদ্য, লালনÑপালন, জীবনের নিরাপত্তা, শিক্ষাদীক্ষা ও স্বাস্থ্যরক্ষা ইত্যাদি বিষয় কুরআনÑহাদীসে আলোচিত হয়েছে।\nপবিত্র ও পরিচ্ছন্ন বংশ বা জন্মসূত্র : শিশুর বংশধারার বৈধতার লক্ষ্যে ইসলাম বিবাহের প্রচলন করেছে। সন্তান লাভের জন্য শরীয়াতের বিধানমতে মুসলমান নারীÑপুরুষের বিবাহ বন্ধনে আবদ্ধ হওয়া একান্ত বাধ্যতামূলক, যাতে তার জন্মসূত্র নিয়ে কেউ কটাক্ষ করতে না পারে। দাম্পত্য বন্ধন পরিবারের মূল ভিত্তি। অজ্ঞতার যুগে সন্দেহনজনক পিতৃত্ব নিয়ে কোন কোন হতভাগ্য শিশুকে চলতে হতো। একাধিক ব্যক্তি একটি শিশুর পিতা বলে দাবি করতো। দাবির সমর্থনে তারা যুত্তিও পেশ করতো।\nশিশুর প্রাথমিক খাদ্য : সদ্য ভূমিষ্ঠ শিশুকে দুধপান করানো মাতার অপরিহার্য নৈতিক কর্তব্য। পবিত্র কোরআনে শিশুকে মায়ের দুধপানের বিষয়ে বহু নীতিমালার উল্লেখ হয়েছে। আল্লাহ্ তা‘আলা বলেন : “যে সমস্ত জননী দুধপান করানোর মেয়াদ পূর্ণ করতে চায় তারা নিজেদের সন্তনদেরকে পুরো দু’বছর দুধ পান করাবে”(সূরা বাকারা : ২৩৩)। কোরআনের নির্ধারিত সময়সীমা তথা দু’বছর পূর্ণ হওয়ার আগে কেউ চাইলে দুধ ছাড়িয়ে নিতে পারবে। তবে শর্ত থাকবে যে, এতে স্বামীÑস্ত্রীর পারস্পরিক আলোচনার পর দুধ ছাড়িয়ে নিলে দুগ্ধপায়ী শিশুর কোন ক্ষতি হবে না এ মর্মে ঐক্যমত প্রতিষ্ঠিত হতে পারে।\nশিশুরা বরকত ও কল্যাণ লাভের উপায় : রাসূলুল্লাহ্ (সা.) বলেন : “যদি দুধের শিশুরা, থুরথুরে বুড়োরা এবং গৃহপালিত পশুরা তোমাদের মধ্যে না থাকতো, তাহলে অচিরেই তোমাদের উপর কঠিন শাস্তি নেমে আসতো।” “সৎ সন্তান বেহেশতের ফুল।” সুতরাং শিশু সন্তান নিজের হোক বা অন্যের হোক তাদের অবজ্ঞা করা, তুচ্ছÑতাচ্ছিল্য করা মোটেও সংগত নয়।\nশিশুর কানে আযান দেয়া : কন্যা সস্তান বা পুত্র সন্তান জন্মগ্রহণ করার পর যতো তাড়াতাড়ি সম্ভব তার ডান কানে আযান ও বাম কানে ইকামত দিতে হবে। আবু রাফে‘(রা) বলেন, “হযরত ফাতেমা ও আলী (রা)Ñএর পুত্র হাসান (রা.) জন্মগ্রহণ করার পর রাসূলুল্লাহ্ (সা.) তার কানে আযান দিয়েছেন।” হযরত হাসান ইবনে আলী (রা.) বলেন, মহানবী (সা.) বলেছেন, কোনো পরিবারে শিশু সন্তান জন্মগ্রহণ করলে তার ডান কানে আজান এবং বাম কানে ইকামত দিলে সে মৃগীরোগে আক্রান্ত হয় না “(বায়হাকী ও ইবনুস সুন্নী)। আবদুল্লাহ্ ইবন আব্বাস (রা.) বলেন, “হযরত হাসান (রা.) জন্মগ্রহণ করার পর রাসূলুল্লাহ্ (সা.) তার ডান কানে আজান এবং বাম কানে ইকামত দিয়েছেন”।\nশিশুর নামকরণ, মাথা কামানো ও আকীকা করা : শিশুর জন্মের সপ্তম দিন তার একটি সুন্দর ও অর্থপূণ নাম রাখতে হবে, মাথার চুল কামাতে হবে, সামর্থ্য থাকলে ঐ চুলের ওজনের সমপরিমাণ সোনা বা রূপা দানÑখয়রাত করতে হবে আকীকা হবে। হযরত সামুরা ইবন জুনদুব (রা.) বলেন, রাসূলুল্লাহ্ (সা.) বলেছেন, “প্রত্যেক শিশু তার আকীকার সাথে বন্ধক থাকে। অতএব তার জন্মের সপ্তম দিন তার পক্ষ থেকে পশু যবেহ করতে হবে, তার মাথার চুল কামাতে হবে এবং তার নাম রাখতে হবে”(সুনান আবু দাউদ)।\nখতনা করানো : পুরুষাঙ্গের অগ্রভাগের চামড়া কেটে ফেলাকে খতনা বলে। এটা নবীÑরাসূলগণের স্থায়ী সুন্নাত। আবু আইউব আনসারী (রা.) থেকে বর্ণিত। রাসূলুল্লাহ্ (সা.) বলেন, “চারটি বিষয় নবীÑরাসূলগণের সুন্নাত : খাতনা করা, আতর ব্যবহার করা, মেসওয়াক (দাতন) করা এবং বিবাহ করা” (মুসনাদ আহমাদ)।\nশিশুদের শিক্ষার সূচনা : শিশুরা কথা বলতে শুরু করলে প্রথমেই তাদের লেখাÑপড়ার সূচনা করতে হবে আল্লাহ্র নামে। আল্াহ্ তা’আলা বলেন, “পড়ো তোমার প্রভুর নামে, যিনি তোমায় সৃষ্টি করেছেন”(সূরা আলাক:১)। হযরত আবদুল্লাহ্ ইব্ন আব্বাস (রা.) থেকে বর্ণিত। রাসূলুল্লাহ্ (সা.) বলেন, “তোমরা সর্বপ্রথম তোমাদের শিশুদের কলেমা ‘লা ইলাহা ইল্লাল্লাহু’ (আল্লাহ্ ছাড়া কোনো ইলাহ নেই) শিক্ষা দাও” (আলÑমুসতাদরাক লিলÑহাকেম)। শিশুরা হচ্ছে জীবনের আশার ফসল, চোখ জুড়ানো ধন, উম্মাতের প্রস্ফুটিতব্য ফুল। মানবতার ভবিষ্যৎ তার উপর নির্ভরশীল এবং জাতির অস্তিত্ত্ব ও মর্যাদাকে সংরক্ষিত রাখার মাধ্যম।\nঅভিভাবকের কর্তব্য হলো : ১. সাত বছর বয়স শুরু হলেই শিশুদের নামায পড়তে অভ্যস্ত করতে হবে; ২. দশ বছর বয়স শুরু হওয়ার পরও নামায পড়ায় শিথিলতা লক্ষ করলে তাদেরকে উপদেশ দিয়ে, নির্দেশ দিয়ে এবং শাসন করে নামাযে অভ্যস্ত করতে হবে এবং ৩. মাতাÑপিতার বিছানা থেকে তাদেরকে ভিন্ন বিছানায় শোয়াবে এবং ছেলে ও মেয়ের বিছানাও পরস্পর পৃথক করে দিতে হবে।\nশিশুদের কোরআন শিক্ষা দেয়া : বিশেষ করে নামাজ পড়তে হলে কোরআন মাজীদের কিছু সূরা অবশ্যই মুখস্থ করতে হয়। রাসূলুল্লাহ্ (সা.) শিশুকাল থেকে কোরআন পড়া শিখানোর নির্দেশ দিয়েছেন। হযরত আলী (রা.) থেকে বর্ণিত। নবী (সা.) বলেন, “তোমাদের সন্তানদের তিনটি গুণে গুণান্বিত করো- (১) তোমাদের নবীর প্রতি ভালোবাসা, (২) তার পরিবার ও বংশধরের প্রতি ভালোবাসা এবং (৩) কোরআন তিলাওয়াত শিক্ষা দেয়া। কেননা কোরআনের জ্ঞান বহনকারী আল্লাহ্র আরশের ছায়ায় অবস্থান করবে- যেদিন তার ছায়া ব্যতীত আর কোনো ছায়া বিদ্যমান থাকবে না”।\nশিশুদের সাথে সদয় ব্যবহার : বিভিন্ন সময় শিশুরা আমাদের বিভিন্নরূপ সেবা দিয়ে থাকে। তাদের সাথে সদয় ব্যবহার করতে হবে। হযরত আনাস ইবন মালেক (রা.) বলেন, “আমি মদীনায় দশ বছর যাবত মহানবী (সা.)-এর খেদমত করেছি। তখন আমি ছিলাম বালক। সাব কাজ তিনি আমাকে দিয়ে করাতে চাইতেন আমি সেভাবে করতে পারতাম না। তিনি তাতে কখনো আমার প্রতি বিরক্তি প্রকাশ করেননি। তিনি কখনো আমাকে অভিযুক্ত করেননি যে, তুমি এটা কোনো করেছো অথবা কেনো এটা করলে না” (আবু দাঊদ)। “একদিন তিনি আমাকে তার একটি প্রয়োজনে পাঠালেন। আমি পথিমধ্যে বাজারে একদল বালককে খেলাধুলা মশগুল দেখলাম। আমিও তাদের সাথে খেলায় মেতে গেলাম। আমার ফিরে আসতে বিলম্ব হওয়ায় রাসূলুল্লাহ্ (সা.) আমার খোঁজে বের হলেন। পিছন দিক থেকে এসে রাসূলুল্লাহ্ (সা.) আমার ঘাড়ে হাত রাখলেন। আমি পিছনে ফিরে দেখলাম, তিনি হাসছেন। তিনি বললেন, হে উনাইস! তোমাকে যেখানে যেতে বলেছি সেখানে যাও। তিনি আমার ত্রুটির জন্য কখনো আমাকে অভিযুক্ত করেননি” (আবু দাউদ)।\nখেলাধুলায় উৎসাহদান : শিশুরা সাধারণত আমোদপ্রিয়। খেলাধুলা তাদের কাছে খুবই আকর্ষণীয়। রাসূলুল্লাহ্ (সা.) এ ব্যাপারে তাদের উৎসাহ যোগাতেন। আয়েশা (রা.) বলেন, “তুলা দিয়ে তৈরি আমার পুতুলগুলো ঘরের তাকে সাজানো ছিল। তার মধ্যে দুই পাখাবিশিষ্ট একটি ঘোড়াও ছিলো। রাসূলুল্লাহ্ (সা.) জিজ্ঞেস করলেন, এগুলো কী? আমি বললাম, আমার খেলার পুতুল। তিনি আবার জিজ্ঞেস করলেন, দুই পাখার ওটা কী? আয়েশা (রা.) বলেন, ঘোড়া। তিনি বললেন, পাখাওয়াল এ আবার কেমন ঘোড়া! আমি বললাম, আপনি কি শোনেননি, হযরত সুলায়মান (আ.)-এর ঘোড়ার অনেকগুলো পাখা ছিল? এ কথায় রাসূলুল্লাহ্ (সা.) এমনভাবে হেসে দিলেন যে, আমি তার সামনের পাটির দাঁতগুলো দেখতে পেলাম” (আবু দাউদ)। ঊল্লেখ্য যে, আয়েশা (রা.)র ছয় বয়সে রাসূলুল্লাহ্ (সা.)-এর সাথে বিবাহ হয়েছিল এবং তার নয় বছর বয়সে তাকে নিজ সংসারে তুলে নেন।\nশিশুদের সালাম দেয়া : পারস্পরিক দেখা-সাক্ষাতে সালাম বিনিময় ইসলামী সভ্যতা-সংস্কৃতি ও শিষ্টাচারের অপরিহার্য অংশ। মহান আল্লাহ্ বলেন: “যখন তোমাদের অভিবাদন করা হয় (সালাম দেয়া হয়) তখন তোমরাও তার চেয়ে উত্তমরূপে অভিবাদন জানাবে অথবা তার অনুরূপ” (সূরা নিসা : ৮৬)।\nশিশুর সাথে কৃত ওয়াদা রক্ষা করা : শিশুর প্রতি যতœবান হওয়া, তাদের আদর-স্নেহ করা এবং তাদের দাবি পূর্ণ করা অভিভাবকের কতব্য। আল্লাহ্র রাসূল (সা.) বলেন : “তোমার শিশুদেরকে ভালবাস এবং তাদের প্রতি দয়া প্রদর্শন কর। তাদের সাথে কোন ওয়াদা করলে তা পূর্ণ কর। কেননা তারা তোমাদেরকেই তাদের রিযিক সরবরাহকারী মনে করে।” মহানবী (সা.) শিশুদের গভীর মমতা দিয়ে ভালবাসতেন। তিনি শিশুদের জগৎকে চিহ্নিত করেছেন। বেহেশতের নিকটবর্তী একটি জগৎ হিসেবে। তাঁর ভাষায়: “শিশুরা হচ্ছে বেহেশতের পতর্ঙ্গ (প্রজাপতি) তুল্য।” নবীজী (সা.) কখনো শিশুদের ক্রন্দন শুনতে পেলে নামাজ সংক্ষিপ্ত করে দিতেন এবং বলতেন, “আমি চাই না যে, তার মায়ের কষ্ট হোক।” তিনি বলেনÑ “যে ব্যক্তি আমাদের ছোটদের প্রতি দয়া প্রদর্শন করে না আর বড়দের অধিকার সম্পর্কে সচেতন নয়, সে আমাদের মধ্যে শামিল নয়।” ইবাদতে অভ্যস্ত করার প্রশিক্ষণদান : সময়মত শিশুদেরকে নামাজ শিক্ষা দেয়ার প্রতি অভিভাবকদের হাদীছ শরীফে তাকীদ দেয়া হয়েছে। রাসূলুল্লাহ্ (সা.) বলেন : “তোমাদের সন্তানেরা যখন সাত বছরে উপনীতে হয় তখন তাদেরকে নামাজ পড়ার নিদের্শ দাও। আর দশ বছর বয়স হলে তাদেরকে নামাজের জন্য শাসন কর ও তাদের বিছানা পৃথক করে দাও” (আবু দাউদ)।\nভদ্রতা ও নৈতিকতা শিক্ষা দেয়া : শিশু সন্তানদের ভদ্রতা ও শিষ্টাচার শিক্ষা দেয়ার প্রতি মনোযোগী হওয়া পিতা-মাতার অপরিহার্য কর্তব্য। এ কর্তব্যকে ইসলাম অত্যধিক গুরুত্ব দান করে। রাসলুল্লাহ (সা.) বলেন : “নিজেদের সন্তানদের স্নেহ কর এবং তাদের ভাল ব্যবহার শিখাও।” “সন্তানদের সদাচার শিক্ষা দেয়া দান-খয়রাতের চেয়েও উত্তম।” “(আখেরাতে) ওজনদ-ে উত্তম চরিত্র-নৈতিকতার চেয়ে অধিক ওজনদার আর কোনো কিছু হবে না” (আবু দাঊদ)। কন্যা সন্তানকে অগ্রাধিকার দান : মহানবী (সা.) বহু স্থানে ছেলে ও মেয়ের মধ্যে পার্থক্য করতে এবং মেয়েদের উপর ছেলেদের অহেতুক প্রাধান্য দিতে নিষেধ করেছেন। এভাবে তিনি মেয়েদের জীবনের অনুভূতিকে উচ্চাসন দান করেছেন এবং তাদের মধ্যে সৃষ্টি করেছেন জীবনের মূল্যবোধ। তিনি বলেন : “তোমাদের সন্তানদের মধ্যে উত্তম সন্তান হচ্ছে মেয়েরা।” ফাতিমা (রা)-র জন্মের সুসংবাদ কারো চেহারায় এক ধরনের বিষণœœতার ভাব বিরাজ করছিল। মহানবী (সা.) তাদেরকে উদ্দেশ্য করে বললেন, “তোমাদের কি হলো? তোমরা এত বিষণœœ কেন? সে তো জান্নাতের এক পুষ্পবিশেষ, আমি এর সুগন্ধি পাচ্ছি। তার রিযিকের দায়িত্ব তো আল্লাহ্র হাতে।” তিনি ঘোষণা করেছেন : “যে ব্যক্তি বাজারে গিয়ে উপহার সামগ্রী খরিদ করে তার সন্তানদের জন্য বহন করে বাড়ি নিয়ে এল, তার এ কাজ দুর্ভিক্ষপীড়িত লোকদের কাছে সাহায্য সামগ্রী বহন করে নিয়ে যাওয়ার মত মর্যাদাপূর্ণ। লোক যেনো ছেলে সন্তানের আগে মেয়েদের উপহার সামগ্রী দান করে।”\nকন্যা সন্তানের পিতা-মাত সৌভাগ্যশালী : আল্লাহ্র রাসূল (সা.) বলেন, “যে ব্যক্তি তিনটি কন্যা সন্তান অথবা বোনকে লালন-পালন করবে, তার জন্য জান্নাত অপরিহার্য। জিজ্ঞেস করা হলো, হে আল্লাহ্র রাসূল! দু’টি কিংবা একটিকে লালন-পালন করলে? তিনি উত্তর দিলেন, একটিকে করলেও।” রাসূলুল্লাহ্ (সা.) বলেন : “যে ব্যক্তি দুটি কন্যা সন্তান লালন-পালন ও ভরণ-পোষণ করেছে তার জন্য বেহেশত অবধারিত।” তিনি আরও বলেছেন, “তোমাদের মধ্যে সেই ব্যক্তি উত্তম, যার প্রথম সন্তান মেয়ে।”\nষ লেখক : শিক্ষক, খতিব ও প্রাবন্ধিক


অবশেষে বিকিনি পরতে ‘রাজি’ সোনাক্ষী | DAKPEON24\nHome/বিনোদন /অবশেষে বিকিনি পরতে ‘রাজি’ সোনাক্ষী\nঅবশেষে বিকিনি পরতে ‘রাজি’ সোনাক্ষী\nবলিউডের প্রায় সব তারকাই ছোটখাটো পোশাক পড়ে নিজেদের খবরের শিরোনাম করেছেন। অনেকেই হয়েছেন বিতর্কিতও। তবে তাদের থেকে কিছুটা আলাদা ছিলেন দাবাং গার্ল সোনাক্ষী সিনহা। অবশ্য নিয়ে সমালোচনাও হয়েছে। বলিপাড়া থেকেই বলা হচ্ছিল- অন্য নায়িকারা বিকিনি কিংবা শর্ট ড্রেস পরতে পারলে সোনাক্ষীর আপত্তি কেন?\nতাইতো নায়িকা এবার নমনীয় হলেন। কারণ, বনে থেকে সিংহের সঙ্গে বৈরিতা সে আর কতদিন। পারলেন না সোনাক্ষীও। জানালেন তিনিও বিকিনি পরতে রাজি।\nখোলামেলা পোশাক বিকিনি পরায় সোনাক্ষী সিনহার কোনও আপত্তি নেই বলে অভিনেত্রী নিজেই জানিয়েছেন।\nএর আগে পরিচালকরা বেশ কয়েকবার চাইলেও সোনাক্ষী ‘না’ করতে দ্বিধাবোধ করেননি। তবে এবার পর্দায় বিকিনি পরতে রাজি হয়েছেন শত্রুঘ্ন সিনহা কন্যা।\nসম্প্রতি একটি সাক্ষাৎকারে সোনাক্ষীকে প্রশ্ন করা হয়েছিলো- আপনি কি বিকিনি পরতে ভয় পান? উত্তরে নায়িকা সোজাসোজি বলেন, ‘মিথ্যা বলবো না। এতদিন পেয়েছি। কারণ আমি আমার ফিগারকে উপযুক্ত মনে করিনি বিকিনির জন্য। তবে আগের সোনাক্ষি এখন আর নেই। সিদ্ধান্ত বদল করেছি আমি। এখন আমি আগের চাইতে অনেক বেশি ফিট শারীরিকভাবে। বিকিনির জন্য উপযুক্ত।’\nআর তাই যে কোনও সময় তাকে বিকিনি পরে ক্যামেরাবন্দি হতে দেখা যাবে বলেও জানিয়েছেন সোনাক্ষী।\nতবে এ নিয়ে সোনাক্ষী-ভক্তদের কোনও মন্তব্য এখনও শোনা যায়নি।\nদায়েশের পতন: ট্রাম্পকে ফোন করলেন পুতিন\nমাশরাফি ও রংপুর রাইডার্সকে জরিমানা\nবোল্ড ফোটোশুটে বাঙালি অভিনেত্রী টিনা, ডিসেম্বর ১৫, ২০১৭0Comments\nগার্গী, অপরাজিতাকে হারিয়ে জিতে গেলেন ডিসেম্বর ১৫, ২০১৭0Comments\nবছরের প্রথমেই ‘পুত্র’ নিয়ে জয়া ডিসেম্বর ১৪, ২০১৭0Comments\nঅভিনেতা-পরিচালক নীরজ ভোরা প্রয়াত ডিসেম্বর ১৪, ২০১৭0Comments\nআমি ভোগবিলাসের দেহ কেবল ডিসেম্বর ১৪, ২০১৭0Comments\nহিংস্র নেকড়ের সঙ্গে সালমানের লড়াই! ডিসেম্বর ১৪, ২০১৭0Comments\nবিরাট, রণবীর সিং-এর আগেও একসাথে ডিসেম্বর ১৪, ২০১৭0Comments\nনতুন চমক নিয়ে আসছেন চিত্রনায়িকা ডিসেম্বর ১৪, ২০১৭0Comments


সেই মিশা এবার যৌথ প্রযোজনার ছবিতে! :: BanglaNews24.com mobile\nসেই মিশা এবার যৌথ প্রযোজনার ছবিতে!\nমিশা সওদাগর, ছবি: সংগৃহীত\nবিতর্ক এড়াতে দুই বছরের বেশি সময় ধরে যৌথ প্রযোজনার চলচ্চিত্রে দেখা যায়নি মিশা সওদারকে। বাংলাদেশ চলচ্চিত্র শিল্পী সমিতির নির্বাচনে সভাপতি হিসেবে দায়িত্ব নেওয়ার পরপরই এবার যৌথ প্রযোজনার ছবিতে নাম লেখালেন মিশা। অচিরেই এর শুটিংয়ে যোগ দেবেন তিনি।\nযৌথ প্রযোজনার ‘চালবাজ’ ছবিতে অভিনয় করতে যাচ্ছেন মিশা সওদাগর। শাকিব খান ও শুভশ্রী জুটির এই ছবিতে গুরুত্বপূর্ণ ভূমিকায় থাকছেন মিশা। শুভশ্রীর চাচার চরিত্রে দেখা যাবে তাকে। বিষয়টি নিশ্চিত করেছেন ছবিটির নির্মাতা অনন্য মামুন। ২০ জুন থেকে লন্ডনে শুটিং শুরু হচ্ছে।\nএ ব্যাপারে কথা বলার জন্য যোগাযোগ করা হয় মিশা সওদাগরের সঙ্গে। ‘যৌথ প্রযোজনা’র প্রসঙ্গ ধরে কথা বলতে নারাজ তিনি। বাংলানিউজকে শুধু বললেন, ‘এখনও কোনো কিছু চূড়ান্ত হয়নি। স্ক্রিপ্ট পাইনি। কাজ করলে অবশ্যই জানাবো। আমি এ নিয়ে এখনই নিউজ চাচ্ছি না।’\n২০১৪ সালে মুক্তিপ্রাপ্ত যৌথ প্রযোজনার ‘আমি শুধু চেয়েছি তোমায়’-এ সবশেষ কাজ করেন তিনি।\nকলকাতার এসকে মুভিজ ও বাংলাদেশের অ্যাকশন কাট এন্টারটেইনমেন্টের যৌথ প্রযোজনায় তৈরি হচ্ছে ‘চালবাজ’। মজার তথ্য হচ্ছে, শাকিব খান-মিশা সওদাগর বিরতির পর এই ছবির মধ্য দিয়ে আবার একসঙ্গে কাজ করতে যাচ্ছেন। এই দুই তারকার ঠাণ্ডা যুদ্ধের খবর চলচ্চিত্রের মানুষের অজানা নয়।\nবাংলাদেশ সময়: ১৮০০ ঘণ্টা, জুন ০৭, ২০১৭\nসাতক্ষীরায় প্রকৃতি ও পুষ্টির গল্পের আসর\nসংগঠিত হচ্ছেন বিড়ি শ্রমিকরা\nমহেশখালে ৩ সেতু, ৪ কিমি প্রতিরোধ দেয়াল করছে চসিক


সেনাবাহিনী মোতায়েন প্রসঙ্গে আমার মূল্যায়ন ও মন্তব্য: ২৯ ডিসেম্বরের নির্বাচন-১৮ - Apnar Sangbad\nFEATURED কলাম রাজনীতি\nসেনাবাহিনী মোতায়েন প্রসঙ্গে আমার মূল্যায়ন ও মন্তব্য: ২৯ ডিসেম্বরের নির্বাচন-১৮\nজানুয়ারি ২০, ২০১৯ জানুয়ারি ২০, ২০১৯ asangbad_admin\t০ Comments\nদু-একটি গুরুত্বপূর্ণ বিষয় স্পষ্ট না করলে নির্বাচনমুখী জনগোষ্ঠীর চিন্তার খোরাক পরিষ্কার হবে না বলে আমি মনে করি। কথাগুলো বলছি এ জন্য যে, এবারের সংসদ নির্বাচনে বড় বড় ছলনার ঘটনা ঘটেছে। তার মধ্যে সবচেয়ে গুরুত্বপূর্ণ মনস্তাত্ত্বিক ছলনা ছিল নির্বাচনকালে সেনাবাহিনী মোতায়েন নিয়ে। বাংলাদেশের সাধারণ মানুষ যারা ভোট দিতে পারেননি, তাদের মনে এ প্রশ্নটিই ঘুরপাক খাচ্ছে যে, সেনাবাহিনী মোতায়েন হয়েছিল সত্য; কিন্তু আমরা সাধারণ জনগণ তো তার উপকার পেলাম কই? এই প্রশ্নের উত্তর দেয়ার জন্যই এই আলোচনার অবতারণা করেছি।\nসেনাবাহিনী থেকে মানুষ কী আশা করেছিল?\nসেনাবাহিনীর দায়িত্ব কী ছিল?\nসেনাবাহিনী নামের ব্যবহার ক্রেডিবিলিটি অর্জনের জন্য\nক্রেডিবিলিটি অর্থাৎ বিশ্বাসযোগ্যতা। ছলনা (ইংরেজিতে ডিসেপশন)-এর কথা আমি লিখেছি ওপরের একটি অনুচ্ছেদে। নির্বাচনের দু-তিন মাস আগে থেকেই জাতিকে বলা হচ্ছিল, নির্বাচনে সেনাবাহিনী মোতায়েন করা হবে এবং পৃথিবীকে সাক্ষী রাখা হচ্ছিল যে, সেনাবাহিনী মোতায়েন হবে। বাস্তবেও তাদের মোতায়েন করা হয়েছে। পৃথিবীকে বলা হচ্ছে এবং বলা হতেই থাকবে যে, সেনাবাহিনী মোতায়েন হয়েছিল। অতএব, কেউ যদি বলেন, শান্তিপূর্ণ নির্বাচন হয়েছে; এটা তার দৃষ্টিতে ‘শান্তিপূর্ণ’। কারণ, সেনাবাহিনীর কোনো কন্টিনজেন্ট বা কোনো দল বা কোনো পেট্রোল পার্টি বা কোনো টহল দলকে কোনো অশান্তিপূর্ণ পরিবেশের সম্মুখীন হতে হয়নি। কারণ, ২৯ ডিসেম্বরের সন্ধ্যার পর তো কোথাও কোনো প্রকাশ্য মারামারি, কাটাকাটি বা গণ্ডগোল ছিল না; যা হওয়ার নীরবে হয়েছে। সেনাবাহিনীর দলগুলো নিজেদের ক্যাম্পে ছিল। সারা রাত যে কী ঘটেছে, সেটা তাদের চোখে দেখার কথা নয়। তাদের কোনো দোষ নেই।\nনির্বাচনের তারিখ ছিল ৩০ ডিসেম্বর ২০১৮। নির্বাচন ‘শুরু হয়ে গেল’ ২৯ ডিসেম্বর সন্ধ্যা ৬টার পরপর। কী আশ্চর্য! কী নীরব আক্রমণ! সরকারকে অভিনন্দন জানাতেই হবে; প্রশাসনকে অভিনন্দন জানাতেই হবে নিখুঁত, নিপুণভাবে পরিকল্পনা বাস্তবায়নের জন্য (ইংরেজি পরিভাষায় : এ স্মার্ট প্ল্যান, স্মার্টলি এক্সিকিউটেড)। যতটুকু বুঝতে পারছি, অভিজ্ঞ প্রশাসনিক কর্মকর্তাদের তত্ত্বাবধানে এই পরিকল্পনা নেয়া হয়েছে। পরিকল্পনা কী ছিল? নির্বাচনের চার দিন আগে থেকে নিবিড়ভাবে পুলিশ ও বিজিবি পেট্রোলিং হবে, যেন বিএনপি বা ধানের শীষপন্থী মানুষ ভীতসন্ত্রস্ত থাকে। নির্বাচনের আগের দিন, অর্থাৎ ২৯ ডিসেম্বর ২০১৮ সন্ধ্যার পরপরই চিহ্নিত বা স্থিরকৃত ভোটকেন্দ্রগুলো দখল করা হবে। কে দখল করবে? সরকারপন্থী লোকেরা। তাদের কে নেতৃত্ব দেবেন? স্থানীয় বিশ্বস্ত ইউপি চেয়ারম্যান বা ইউপি সদস্য বা কাউন্সিলর বা সাবেক চেয়ারম্যান-সদস্য-কাউন্সিলর বা সরকারি দলের বা এর অঙ্গসংগঠনের গুরুত্বপূর্ণ তেজী নেতা, সম্মানিত ব্যক্তি প্রমুখ, যারা এলাকা এবং এলাকার মানুষকে নিবিড়ভাবে চেনেন। তাদেরকে কে সাহায্য করবে? বিজিবি বা পুলিশ !! বিজিবি বা পুলিশের সাহায্য পরোক্ষ। সেটা কিভাবে? একান্ত প্রয়োজন হলে কেন্দ্রে ঢোকো, তা না হলে কেন্দ্রের বাইরে দাঁড়াও অথবা কেন্দ্র থেকে ৫০ বা ১০০ মিটার দূরে দাঁড়াও; তাহলে ওই টহল দলের ভয়ে বিএনপিপন্থী মানুষ কেন্দ্রের কাছে আসবে না। সেই সুযোগে সরকারি লোকেরা কেন্দ্রে ঢুকবেন, ব্যালট পেপারে সিল দেবেন, সিল দেয়া ব্যালট পেপার দিয়ে বাক্স ভরবেন। যখন কাজ শেষ, তখন কিছু লোককে রেখে বাকিরা চলে যাও। এ পরিস্থিতি সামলানোর দায়িত্ব কি সেনাবাহিনীর ওপর ন্যস্ত ছিল? আমার জানা মতে, তথা পর্যবেক্ষণ মতে তথা আমার মূল্যায়নে প্রশ্নটির উত্তর হলো : সেনাবাহিনীর ওপর এই দায়িত্ব ন্যস্ত ছিল না। ন্যস্ত থাকলে আসনভিত্তিক মোতায়েন করা সেনাবাহিনী একই এলাকায় নির্বাচনের নিমিত্তে মোতায়েনকৃত সব বিজিবি-পুলিশের মুভমেন্ট বা চলাচল সমন্বয় করত, কে কোথায় যাচ্ছে সেটা জানত। সেনাবাহিনীর কন্টিনজেন্ট বা সেনাদল নিশ্চয়ই ওই গুরুত্বপূর্ণ রাতে এক জায়গায় স্থিতিশীল থাকত না বা বিশ্রামে থাকত না। সেনাবাহিনীর কন্টিনজেন্ট বা সেনাদল তো নিজেদের ক্যাম্পে ছিল; ম্যাজিস্ট্রেট মহোদয়গণ নিজেদের বাড়িতে বা আবাসস্থলে বা অফিসেই ছিলেন- তারা তো রাতের ঘটনার সাক্ষী নন। এ ক্ষেত্রে সাধারণ নিরস্ত্র, নিরীহ জনগণের বা ভোটারদের কী করণীয়? একজন প্রার্থীরই বা কী করণীয়? কোন কোন আসনে কী কী হয়েছে, সেটা আমি হুবহু এখানে লিখতে পারছি না। একটা সাধারণ বা গড়পড়তা চিত্র তুলে ধরলাম।\nবলা বাহুল্য, আমি একজন সাবেক সেনাকর্মকর্তা। ১৯৭০-এর ডিসেম্বর থেকে ১৯৯৬-এর জুন পর্যন্ত যত পার্লামেন্ট নির্বাচন হয়েছে বাংলাদেশে, দু-একটি বাদে সবগুলোতেই কনিষ্ঠ বা জ্যেষ্ঠ অফিসার হিসেবে প্রত্যক্ষ বা পরোক্ষ দায়িত্ব পালন করেছি। কারণ, সরকার সেনাবাহিনী মোতায়েন করেছিল সুনির্দিষ্ট দায়িত্ব দিয়ে। অস্থায়ী রাষ্ট্রপতি বিচারপতি সাহাবুদ্দীনের আমলে, ১৯৯১ সালের ফেব্রুয়ারি মাসের সংসদ নির্বাচনের সময় সেনাবাহিনীর সদর দফতরে ডাইরেক্টর অব মিলিটারি অপারেশন্সের দায়িত্বে নিযুক্ত ছিলাম। নির্বাচন কমিশনের সাথে ইন্টারঅ্যাকশন হতো স্বরাষ্ট্র মন্ত্রণালয়ের। বেসামরিক প্রশাসন তথা স্বরাষ্ট্র মন্ত্রণালয়ের সাথে ইন্টারঅ্যাকশন হতো সেনাবাহিনীর তথা সেনা সদরের। সেনাবাহিনীর পক্ষে তথা সেনা সদরের পক্ষে পয়েন্ট অব কন্টাক্ট ও পয়েন্ট অব ইন্টারঅ্যাকশন ছিল মিলিটারি অপারেশন্স ডাইরেক্টরেট (সামরিক অপারেশন্স পরিদফতর)। ওই নির্বাচনকালে সেনাবাহিনী সুনির্দিষ্ট দায়িত্বসহ মোতায়েন হয়েছিল এবং সেনা মোতায়েনের জন্য যে পরিপত্র সেনা সদর থেকে জারি করা হয়েছিল, সেটির খসড়া আমাকেই লিখতে হয়েছিল। তাই ১৯৭০ থেকে ১৯৯৬ পর্যন্ত নির্বাচনে দায়িত্ব পালন করা সেনাকর্মকর্তার অভিজ্ঞতার আলোকে, ২০০১ সালের অক্টোবরের নির্বাচনকালে নির্বাচন পর্যবেক্ষককে দায়িত্ব পালন করার অভিজ্ঞতার আলোকে, ২০০৮ সালের ডিসেম্বরে এবং ২০১৮ সালের ডিসেম্বরে একজন প্রার্থী হিসেবে নির্বাচনী কর্মকাণ্ডে থাকার অভিজ্ঞতার আলোকে আমার মূল্যায়ন হলো, এবার বর্তমান সরকার ও বর্তমান নির্বাচন কমিশন সামরিক বাহিনী তথা সেনাবাহিনীর অপটিমাম সেবা বা খেদমত গ্রহণ করেনি। জনগণও সেনাবাহিনীকে চোখের সামনে পেয়েও তাদের কাছ থেকে উপকার না পাওয়ার বঞ্চনায় ব্যথিত।\nঅন্য একজন সেনা কর্মকর্তার রেফারেন্স\nআমি শুধু একা নই, একজন সাবেক সেনাকর্মকর্তার বক্তব্যের রেফারেন্স এখানে দিচ্ছি। সাবেক নির্বাচন কমিশনার অবসরপ্রাপ্ত ব্রিগেডিয়ার জেনারেল ড. এম সাখাওয়াত হোসেনের বাংলা ভাষার একটি ইন্টারভিউ ২৫ ডিসেম্বর ২০১৮ ইংরেজি পত্রিকা দি ডেইলি স্টার-এর ওয়েবসাইটে প্রকাশিত হয়। এবং ২৭ ডিসেম্বর তারিখে একই পত্রিকার মুদ্রিত সংখ্যার ৭ নম্বর পৃষ্ঠায় ইংরেজি ভাষায় এটি ছাপা হয়। ওই ইন্টারভিউতে ড. সাখাওয়াতের বক্তব্যের শিরোনাম ‘পিপল এক্সপেক্ট অ্যা লট ফ্রম দি আর্মি’ (বাংলায় : মানুষ সেনাবাহিনীর কাছ থেকে অনেক কিছু আশা করে)। ২৮ ডিসেম্বর তারিখের দৈনিক প্রথম আলোর ১০ নম্বর পৃষ্ঠায় ড. সাখাওয়াতের লেখা ভিন্ন একটি কলামও পড়ার আহ্বান জানাই।\nসৈয়দ মুহাম্মদ ইবরাহিম, বীর প্রতীক, চেয়ারম্যান বাংলাদেশ কল্যাণ পার্টি\n← বিপদে পড়লে আমাদের প্রিয় নবী হযরত মুহাম্মদ (সা:) এই ৩টি দোয়া পাঠ করতে বলেছেন\nচার লেন হচ্ছে একশ নব্বই কিলোমিটার দীর্ঘ জাতীয় মহাসড়ক →


উইকিপিডিয়া আলোচনা:বাধাদান নীতি - উইকিপিডিয়া\nউইকিপিডিয়া আলোচনা:বাধাদান নীতি\nএই পাতাটি বাধাদান নীতি পাতার উন্নয়ন নিয়ে আলোচনার জন্য আলাপ পাতা।\nআমি উইকিতে কিছু এডিট করতে পারতেছিনা krd নামের একজন একজন সফটওয়্যার ইঞ্জিনিয়ার হয়তো আমাকে ব্লক করেছে আমি কিভাবে এই সমস্যা থেকে পরিত্রাণ পাব?[সম্পাদনা]\nআমি উইকিতে কিছু এডিট করতে পারতেছিনা krd নামের একজন একজন সফটওয়্যার ইঞ্জিনিয়ার হয়তো আমাকে ব্লক করেছে আমি কিভাবে এই সমস্যা থেকে পরিত্রাণ পাব? Habib Rabbi (আলাপ) ১৮:০৫, ১ সেপ্টেম্বর ২০১৮ (ইউটিসি)\nHabib Rabbi: আপনাকে বাধা দেয়া হয়নি। আপনি যে আইপি ঠিকানা ব্যবহার করছেন (আপনার সিম কোম্পানি যে আইপি দিয়েছে) সেই আইপি হয়তো বাধাপ্রাপ্ত। দয়া করে আপনার ব্রাউজারের ক্যাশে পরিবর্তন করে, মোবাইল পুনরাম্ভ করে দেখুন। --আফতাব (আলাপ) ১৮:১৮, ১ সেপ্টেম্বর ২০১৮ (ইউটিসি)\nআচ্ছা আমিকি ইংরেজি পেজগুলো এডিট করতে পারব?ইংরেজি আমার জেলা আমি ভালোভাবে তথ্য বাড়াতে চাই পারব? Habib Rabbi (আলাপ) ১৮:২৪, ১ সেপ্টেম্বর ২০১৮ (ইউটিসি)\nHabib Rabbi: হ্যাঁ, আপনি ইংরেজি উইকি থেকে তথ্য অনুবাদ করার দ্বারা বাংলা উইকিতে যুক্ত করতে পারেন। --আফতাব (আলাপ) ১৮:৫২, ১ সেপ্টেম্বর ২০১৮ (ইউটিসি)\nঅনুবাদ কিভাবে করব আমি সঠিক জানিনা, তবে আমি আমার মত অনুবাদ করতে পারব,আমার নিজস্বতা ছাড়া উইকির কি কোন অনুবাদ পদ্ধতি আছে যাতে করে খুব সহজে অনুবাদ করা যাবে? এছাড়া আমি আপনাদের বোঝাতে চাচ্ছি যে,আমি ইংরেজি পেজ খুলতে বা এডিট করতে কি পারব, অনুবাদ বিষয়টি পরেরর ব্যাপার। আমাকে এ বিষয়ে জানাবেন প্লীজ। Habib Rabbi (আলাপ) ০৩:৪৭, ২ সেপ্টেম্বর ২০১৮ (ইউটিসি)\n'https://bn.wikipedia.org/w/index.php?title=উইকিপিডিয়া_আলোচনা:বাধাদান_নীতি&oldid=3100430' থেকে আনীত\nএ পৃষ্ঠায় শেষ পরিবর্তন হয়েছিল ০৩:৪৭টার সময়, ২ সেপ্টেম্বর ২০১৮ তারিখে।


রাজীবের মৃত্যুর জন্য দায়ী কে?\nযুগান্তর রিপোর্ট ৩০ মে ২০১৮, ১৯:৩০ | অনলাইন সংস্করণ\nতিতুমীর কলেজের ছাত্র রাজীব হাসানের দুর্ঘটনায় দুই বাস কর্তৃপক্ষের দায় নির্ধারণ ও দায়ীদের ক্ষতিপূরণ নিরূপণ করতে তিন সদস্যের একটি কমিটি গঠন করে দিয়েছেন হাইকোর্ট।\nওই কমিটিতে বুয়েটের অ্যাকসিডেন্ট রিচার্স ইন্সটিটিউটের পরিচালক মো. মোয়াজ্জেম হোসেনসহ আরও দুই সদস্য থাকবেন। মোয়াজ্জেম হোসেনের মনোনীত এক সদস্যসহ কমিটির অন্যতম সদস্য হিসেবে নিরাপদ সড়ক চাই (নিসচা)-এর চেয়ারম্যান ইলিয়াস কাঞ্চনকে রাখতে বলা হয়েছে। একই সঙ্গে এ কমিটিকে আগামী ৩০ জুনের মধ্যে হাইকোর্টে প্রতিবেদন দিতে বলা হয়েছে। পাশাপাশি এ বিষয়ে পরবর্তী আদেশের জন্য ৪ জুলাই দিন ধার্য করেছেন আদালত।\nবুধবার বিচারপতি সালমা মাসুদ চৌধুরী ও বিচারপতি একেএম জহিরুল হকের সমন্বয়ে গঠিত হাইকোর্ট বেঞ্চ এ আদেশ দেন। এ সময় আদালতে ছিলেন ডেপুটি অ্যাটর্নি জেনারেল অরবিন্দ কুমার রায়। পরে তিনি আদেশের বিষয়টি সংবাদিকদের নিশ্চিত করেন।\nএর মধ্যে ২৫ লাখ টাকা করে ক্ষতিপূরণ এক মাসের মধ্যে দিতে বলা হয় দুই বাস কর্তৃপক্ষকে। কিন্তু বিআরটিসি ২৫ লাখ টাকা ক্ষতিপূরণের আদেশ স্থগিত চেয়ে আপিল বিভাগের সংশ্লিষ্ট শাখায় ১০ মে আপিল আবেদন করে। ১৩ মে আপিল বিভাগের চেম্বার বিচারপতি হাসান ফয়েজ সিদ্দিকী আপিল বিভাগের নিয়মিত বেঞ্চে আবেদনটি ১৭ মে শুনানির জন্য পাঠান।\nএরপর ২২ মে প্রধান বিচারপতির নেতৃত্বে আপিল বেঞ্চ দুই বাস কর্তৃপক্ষের মধ্যে কারা দায়ী ও ক্ষতিপূরণ নিরূপণ করতে একটি ‘স্বাধীন কমিটি’ গঠনে হাইকোর্টকে নির্দেশ দেন। পরে ওই কমিটির প্রতিবেদনের আলোকে হাইকোর্ট রাজীবের দুই ভাইকে ক্ষতিপূরণ দেয়ার আদেশ দেবেন বলেও আপিল বিভাগ জানান।\nপাশাপাশি রাজীবের দুই ভাইকে এক কোটি টাকা ক্ষতিপূরণ দিতে বাংলাদেশ সড়ক পরিবহন করপোরেশন (বিআরটিসি) ও স্বজন পরিবহনের মালিককে হাইকোর্টের দেয়া আদেশ স্থগিত রাখেন আপিল বিভাগ। গত ২২ মে প্রধান বিচারপতি সৈয়দ মাহমুদ হোসেনের নেতৃত্বাধীন আপিল বেঞ্চ এই আদেশ দেন।\nপ্রসঙ্গত, গত ৩ এপ্রিল রাজধানীর কারওয়ান বাজার এলাকায় দুই বাসের রেষারেষিতে হাত কাটা পড়ে কলেজছাত্র রাজীবের। আশঙ্কাজনক অবস্থায় তাকে হাসপাতালে ভর্তি করা হয়। গত ১৬ এপ্রিল ঢাকা মেডিকেল কলেজ (ঢামেক) হাসপাতালে চিকিৎসাধীন অবস্থায় মারা যান তিনি। এ ঘটনা নিয়ে সংবাদ প্রকাশের পর ৪ এপ্রিল রিট আবেদন করেন সুপ্রিমকোর্টের আইনজীবী ব্যারিস্টার রুহুল কুদ্দুস কাজল।


Cumin Reduces Fat | In Case Of Emergency | Online Dhaka Guide ( অনলাইন ঢাকা গাইড) - An Information Guide For Dhaka City\nদ্রুত দেহের মেদ কমাতে জিরা\nদেহের মেদ নিয়ে দুশ্চিন্তা করেন না এমন মানুষ খুঁজে পাওয়া যাবে না। যারা একটু ভারী স্বাস্থ্যের তারা তো বটেই যারা শুকনো ধরণের তারাও যাতে মোটা না হয়ে যান সেজন্য চিন্তা করতে থাকেন। দেহে মেদ জমলে দেখতে যেমন বিশ্রী লাগে তেমনই তা স্বাস্থ্যের জন্য খারাপ। তাই এই মেদ দূর করার জন্য অনেকেই অনেক ধরণের চেষ্টা করে থাকেন। কিন্তু খুব সহজ সমাধান আপনার হাতের কাছেই রয়েছে। জানতে চান সেই সমাধান? চলুন জেনে নেয়া যাক।\nদ্রুত দেহের মেদ কমাতে জিরাঃ\nমাত্র একটি মশলার ব্যবহার খাবারে নিয়মিত করতে পারলে দেহের এই মেদ থেকে খুব সহজেই মুক্তি পেতে পারেন। ভাবছেন মশলাটি অনেক দামী ধরণের কিছু হবে? মোটেই নয়, বরং খুবই সাধারণ একটি পরিচিত মশলা যার নাম ‘জিরা’। অবাক হচ্ছেন? হ্যাঁ, অবাক হওয়ারই কথা। কিন্তু অবাক হলেও এটি সত্যি যে এই মশলাটি দেহের মেদ কমাতে বিশেষভাবে কার্যকরী।\nSadoughi University of Medical Science এর একটি গবেষণায় প্রমাণিত হয় খাবারে জিরার ব্যবহার আপনার দেহের ওজন কমাতে সক্ষম। Apiaceae গোত্রের এই আফ্রিকা, এশিয়া ও ল্যাটিন আমেরিকার রান্নায় বেশ ভালোই ব্যবহৃত হয়ে থাকে। এই গবেষণায় মহিলাদের দুটি দলের উপরে গবেষণা চালানো হয়। যেখানে একটি দলের মহিলাদের প্রতিদিন দুপুর ও রাতের খাবারে দইয়ে মেশানো হয় ৩ গ্রাম জিরা। এরপর দুটি দলকেই নিউট্রিসনিস্টের পরামর্শে এই জিরা মেশানো দইয়ের পাশাপাশি কম ক্যালোরির খাবার খেতে বলা হয়। এরপর দেখা যায় জিরা মেশানো দই প্রাপ্ত দলটি ওজন কমিয়েছেন প্রায় ৪.৫ পাউন্ড ওজন। সেইসাথে কোমরের আকার কমে এসেছে, বডি ম্যাস ইনডেক্স অনুযায়ী দেহের ওজন কমে এসেছে, ফ্যাট কমেছে এবং কোলেস্টেরলের মাত্রাও কমেছে।\nঅনেকের মনে হতে পারে, কেন এতো মশলা থাকতে জিরা দেহের ওজন কমাতে সহায়ক হবে? এর কারণ হিসেবে গবেষকগণ জানান, অন্যান্য ঝাল ধরণের মশলার মতো জিরা অস্থায়ী ভাবে দেহের মেটাবোলিক ক্ষমতা বাড়িয়ে দেয়। আমরা সকলেই জানি মেটাবোলিক ক্ষমতা বেড়ে গেলে এবং হজম ক্ষমতাও সঠিক থাকলে খাবার হজম হয়ে পুষ্টি দেহে শোষণ হতে সহায়তা হয় এবং দেহে মেদ জমতে পারে না। আর একারণেই জিরা আমাদের দেহে মেদ জমার হার কমায় ও আমাদের ওজন কমতে থাকে।\nআপনি যেকোনো খাবারের সাথে জিরা এবং জিরার গুঁড়ো ব্যবহার করতে পারেন। প্রথম দিকে একটু স্বাদে সমস্যা হলেও পরবর্তীতে স্বাদ ঠিক হয়ে আসবে এবং সেই সাথে আপনার দেহের মেদ কমা শুরু হবে। তাই চেষ্টা করে দেখুন। তবে জিরা সংক্রান্ত অন্যান্য সমস্যা থাকলে আপনার দেহে এই পদ্ধতি আপনার জন্য কতোটা সহায়ক তা জানতে ডাক্তারের সাথে পরামর্শ করতে পারেন।\n১২টি সহজলভ্য ভেষজ চিকিৎসা\nআমলকি খাওয়ার দারুন পদ্ধতি\n৩ টাকা দিয়ে ফলটি কিনুন !! এই একটি ফলের রসেই গলবে কিডনির পাথর।\nচোখের ৩টি সহজ ব্যায়াম\nছোট্ট চারটি অভ্যাসে সুস্থ রাখুন চোখ\nপুদিনা পাতায় কফ-কাশি দূর


আন্তর্জাতিক মাতৃভাষা দিবস : মহান একুশে ফেব্রুয়ারি – Komashisha\nকমাশিসা পরিবার । বিজ্ঞাপন কর্নার । যোগাযোগ । সময়ঃ সকাল ৮:৫৬\nHome / অনুসন্ধান / আন্তর্জাতিক মাতৃভাষা দিবস : মহান একুশে ফেব্রুয়ারি\n২১ ফেব্রুয়ারি ২০১৬\tঅনুসন্ধান, আন্তর্জাতিক, ইতিহাস ঐতিহ্য, প্রতিদিন, প্রবন্ধ-নিবন্ধ, বিশ্বকোষ, সমকালীন, সাহিত্য-সংস্কৃতি Leaveacomment\nঅনলাইন ডেস্ক :: মানুষ প্রতিমুহূর্তের স্পন্দন ও প্রবাহের মধ্য দিয়ে তার জীবিত ও জাগর সত্ত্বাটাকে অস্তিত্বময় করে রাখে। আর তার অস্তিত্ব, অবস্থান, গতি-প্রকৃতি ও শক্তির অন্বয় রচনা করে। অস্তিত্বের জন্য, মনুষ্যত্ব ও মানবিক অর্জনের জন্য তার ভাষা ব্যবহার করে। ভাষার চালিত শক্তির প্রয়োগে তার দেহের অঙ্গ-প্রত্যঙ্গ যেমন সঞ্চালিত হয়, মস্তিষ্ক কোটর, স্মৃতিকোষ, চেতনা- চৈতন্য, অনুভূতি ও উপলব্ধি তেমনি ক্রিয়াশীল হতে থাকে। ব্যক্তিসত্ত্বা ভাষার মাধ্যমে জাগরিত হয়-বিকশিত হয়। একটি জাতির সত্ত্বাও প্রথমত এবং শেষত ভাষার মাধ্যমে বিকশিত হতে থাকে। ভাষা মানুষের অস্তিত্বকে ধারণ করে এবং স্পন্দমান করে। বিশ্বাসকে বাক্সময় ও বিভাসিত করে। আন্ত:সলিলার মত বয়ে যেতে থাকে অন্তর্লোকের সমস্ত অন্দর-কন্দর পেরিয়ে। আমরা আমাদের মায়ের হৃদয়ের স্পন্দন শুনি এই ভাষায়।১ আমাদের ঘুম নেমে আসে মাতৃভাষার ছন্দে। মাতৃভাষার আদরে নেমে আসে রাতের নিরালা। ভোরের নরম আলো জ্বলে ওঠে আমাদের মাতৃভাষার সৌন্দর্যে। এখনো এই সুন্দরই আমাদেরকে তৃপ্ত করে। সুতরাং মাতৃভাষা আমাদের মুখের ভাষা নয়, আমাদের অস্তিত্বের ভাষা। মাতৃভাষাকে বাদ দিলে আমাদের পরিচয় গৌণ হয়ে যায়। শেকড় ছিন্ন বৃক্ষের মতো দুর্বল হয়ে যায়।২ মাতৃভাষার জন্যই প্রতিটি জাতি সর্বদা বদ্ধপরিকর। মাভৃভাষাকে আঁকড়ে ধরেই তাদের পথচলা। মানুষের ভাষাকে কোনোভাবেই অবরুদ্ধ করা যায় না। ভাষাকে ধ্বংস করাও সম্ভবপর নয়।\nভাষা আন্দোলন; পটভূমি থেকে মাতৃভাষা দিবস\n১৭৭৮ সালে বাংলাকে রাষ্ট্রভাষা করার পক্ষে প্রথম মত পোষণ করেন একজন ব্রিটিশ লেখক। তার নাম ন্যাথিনিয়েল ব্র্যাসি হ্যালহেড। ১৯১৮ সালে ভারতের ঐতিহ্যবাহী শান্তিনিকেতনে কবি রবীন্দ্রনাথ ঠাকুরের সভাপতিত্বে ভারতের সাধারণ ভাষা কী হওয়া উচিত তা নিয়ে একটি আলোচনা সভা অনুষ্ঠিত হয়। সভায় রবিঠাকুর ভারতের সাধারণ ভাষা হিসেবে হিন্দির পক্ষে মত পোষণ করেন। এ প্রস্তাবের সরাসরি বিরোধিতা করেন ওই সভায় অংশগ্রহণকারী ড. মুহম্মদ শহীদুল্ল¬াহ। তিনি তার বক্তব্যে বাংলাকে ভারতের সাধারণ ভাষা করার প্রস্তাব পেশ করেন।৪ ওই সময়ে হিন্দি- প্রেমিকরা হিন্দিভাষাকে সমর্থন করে গান্ধীজীর বরাবরে একটি পত্র লেখেন তা হলো- Òthe only possible national language for intercourse is hindi in India.Ó5\n১৯২১ সালে নবাব সৈয়দ নওয়াব আলী চৌধুরী লিখিত আকারে ব্রিটিশ সরকারের কাছে বাংলাকে রাষ্ট্রভাষা ঘোষণার প্রস্তাব পেশ করেন। ১৯৪৬ সালে বঙ্গীয় প্রাদেশিক মুসলিম লীগ সম্পাদক আবুল হাশিম প্রাদেশিক কাউন্সিলের কাছে পেশকৃত খসড়া ম্যানিফেস্টোতে বাংলাকে পূর্ব বাংলার রাষ্ট্রভাষা করার প্রস্তাব করেন। ১৯৪৭ সালের ৩০ জুন দৈনিক আজাদ পত্রিকায় পাকিস্তানের রাষ্ট্র ভাষা প্রবন্ধে আব্দুল হক বাংলাকে রাষ্ট্রভাষা করার পক্ষে অভিমত প্রকাশ করেন। ১৯৪৮ সাল নবগঠিত পাকিস্তান গণপরিষদের প্রথম বৈঠক বসে করাচিতে। বৈঠকের শুরুতেই উর্দু ও ইংরেজিকে গণপরিষদের সরকারি ভাষা বলে ঘোষণা করা হয়।\nগণপরিষদ সদস্য বাবু ধীরেন্দ্রনাথ দত্ত (কুমিল্ল¬া) সভায় একটি মুলতবি প্রস্তাব উত্থাপন করেন। তাতে তিনি উর্দু-ইংরেজির সাথে বাংলাকেও গণপরিষদের সরকারি ভাষা ঘোষণার দাবি জানান। পূর্ব বাংলার সব মুসলিম সদস্য ও পশ্চিম পাকিস্তানের সদস্যরা এক জোটে এই প্রস্তাব নাকচ করে দেন। পূর্ববাংলায় এর বিরুপ প্রতিক্রিয়া হয়।‘‘রাষ্ট্রভাষা বাংলা চাই’’ দাবিতে ছাত্রসমাজের বৈপ্ল¬বিক পদক্ষেপে ঢাকার রাজপথ সরগরম হয়ে ওঠে।৬\nএ ঘটনার প্রতিবাদে ক্ষুব্ধ ঢাকাবাসী ঢাকা মেডিকেল কলেজের হোস্টেলে সমবেত হন। নানা-নির্যাতন সত্ত্বেও ছাত্রদের পাশাপাশি সাধারণ মানুষ প্রতিবাদ জমাতে পরের দিন ২২ ফেব্রুয়ারি পুনরায় রাজপথে নেমে আসে।৮ এদিন নবাবপুর, রণখোলা ও ভিক্টোরিয়া পার্ক এলাকায় পুলিশ মিছিলে গুলিবর্ষণ করে। এ দিনে শহীদ হন শফিউর রহমান, আব্দুল আউয়াল ও অহিদুল্ল¬াহসহ একাধিক ব্যক্তি।৯\nঅনেক প্রতিবন্ধকতা পার করে ১৯৫৬ সালে পাকিস্তানের প্রথম সংবিধানে সরকার বাংলাভাষাকে পাকিস্তানের অন্যতম রাষ্ট্রভাষা হিসেবে স্বীকৃতি দিতে বাধ্য হয়।১২\n২১ ফেব্রুয়ারি আন্তর্জাতিক মাতৃভাষা দিবস স্বীকৃতি পাওয়ার পিছনে রয়েছে দীর্ঘ সাধনা, সংগ্রামের ইতিহাস। কানাডা প্রবাসী বাঙালি রফিকুল ইসলাম এবং আবদুস সালামের প্রতিষ্ঠিত “The mother language lover of the world” সংগঠন ১৯৮৮ সালের ২৯ মার্চ জাতিসংঘের মহাসচিব কফি আনানের কাছে ২১ ফেব্রুয়ারিকে আন্তর্জাতিক মাতৃভাষা দিবস ঘোষণার প্রস্তাব করে একটি চিঠি পাঠান। এ চিঠিতে সাত জাতি ও সাত ভাষার দশজন স্বাক্ষর করেন। এর এক বছর পর, ইউনেস্কো সদর দফতরের ভাষা বিভাগের আন্না মারিয়া রফিকুল ইসলামকে ১৯৯৯ সালের ৩ মার্চ সম্মতিসূচক চিঠি লেখেন, Regarding your request to declare the 21 February as International Mother Language day. The idea is indeed very interesting.১৩ অবশেষে Bangladesh National Commission -র পক্ষে সচিব কফিল উদ্দিন আহমদ প্রস্তাবে স্বাক্ষর করেন। বাংলাদেশ ইউনেস্কো জাতীয় কমিশন তৎকালীন শিক্ষামন্ত্রী ও তৎকালীন প্রধানমন্ত্রীর অনুমতিক্রমে প্রস্তাবটি ইউনেস্কো সদর দফতরে পেশ করেন। ইউনেস্কোর ২৮ টি সদস্যরাষ্ট্র বাংলাদেশের প্রস্তাব লিখিতভাবে সমর্থন করে।১৪ একুশে ফেব্রুয়ারি এখন আর বাংলাভাষাভাষী মানুষের কাছে শোকার্ত দিন নয়। একুশে ফেব্রুয়ারি এখন গোটাবিশ্বের মাতৃভাষা দিবস। রক্তের আলপনা এঁকে যে ভাষাকে প্রতিষ্ঠিত করেছে আমাদের বাঙালি সন্তানরা, রাজকীয় ভাষা হিসেবে। তাঁদের আন্দোলনের সূত্র ধরেই ২১ ফেব্রুয়ারি আজ আন্তর্জাতিক মাতৃভাষা দিবস। তারাই আমাদের গর্বিত ধন, তারাই আমাদের মাতৃভাষার প্রতিষ্ঠাতা।\n২১ ফেব্রুয়ারি শহীদ দিবস। অমর একুশে। একুশের রক্তস্নাত পথ বেয়ে এদিনটি আজ আন্তর্জাতিক মাতৃভাষা দিবস। ১৯১৯ সালের ১৭ নভেম্বর ৩০ তম সাধারণ সম্মেলনে ইউনেস্কো ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করে।১৫ UNESCO- র ঘোষণায় বলা হয়- Ò 21 February is proclaimed international mother language day througout the world to commemorate the martyrs who sacrificed their lives on this day in 1952.Ó\nবর্তমান বিশ্বের ১৮৮ দেশে এ দিবসটি পালিত হচ্ছে যথার্থ গুরুত্ব সহকারে। উলি¬খিত দেশগুলোর জনসাধারণের কাছে বাংলাভাষা আজ সর্বোচ্চ মর্যাদার আসনে আসীন। এ এক অনন্য অর্জন। এ অর্জন আমাদের সর্বক্ষেত্রে গর্বের, গৌরবের ও অহংকারের। সারা বিশ্বের মানুষ আন্তর্জাতিক মাতৃভাষা পালনের মাধ্যমে মৃত্যুঞ্জয়ী ভাষা শহীদদের শ্রদ্ধা জানায় এবং সমগ্র চেতনায় লালনকারে কালজয়ী ভাষা বাংলাকে। এ গর্ব সকল বাংলাভাষী মানুষের। অমর একুশে আমাদের প্রেরণার উৎস। আমাদের সম্মিলিতভাবে দাঁড়াবার ভিত্তিভূমি রচিত হয়েছিল একুশে ফেব্রুয়ারির দুর্বার আন্দোলনের মাধ্যমেই।১৭ বাংলাদেশের মানুষের গৌরবান্বিত ইতিহাস ও অজেয় অহংকার অমর একুশে ফেব্রুয়ারি এখন আন্তর্জাতিক মাতৃভাষা দিবস-একথা ভাবতেই বুকটা গর্ভে ভরে যায়। বিশ্বের বিভিন্ন ভাষাগোষ্ঠী ও জাতিসত্তার মানুষ গত কয়েক বছর ধরে যথাযথ সম্মান ও গুরুত্বসহকারে অমর একুশে আন্তর্জাতিক মাতৃভাষা দিবস হিসেবে বাংলাভাষা ও বাংলাদেশকে স্মরণ করছে। এক অভূতপূর্ব অনুভূতি।\nআন্তর্জাতিক মাতৃভাষা দিবস: আমাদের প্রাণের উচ্চারণ\nমাতৃভাষা মানুষের জন্মগত অধিকার। এ অধিকার মানুষ লাভ করে স্বয়ং স্রষ্টা থেকে। যে মাটির কোলে যে মানুষ জন্মগ্রহণ করে যে মাটির ভাষা তার অস্তিত্বের সাথে জড়িয়ে থাকে। তার চোখ, মুখ, বুকের সাথে লেগে থাকে সে ভাষার গভীর আবরণ। তার স্বপ্ন সাধনা, আশা-আকাক্সক্ষা তৃপ্তি ও সম্ভাবনার সমস্ত আকাশ জুড়ে উড়তে থাকে মাতৃভাষার প্রাণময় নীল ঘড়ি। যে মাটির রসসিক্ত জলবায়ুর জৌলুসে বেড়ে ওঠে মানুষের শরীর সে মাটির ভাষা উপেক্ষা করার শক্তিই বা কার থাকে। কারো থাকে না। থাকে না বলেই যে মানুষ যে ভূগোলে নিরস্তিত্ব থেকে অস্তিত্ব পায় সে ভূগোলের ভাষা তার জিহ্বায় জড়িয়ে পড়ে। সে ভাষার স্বাদ, গন্ধ, স্পর্শ অনুভবের ভিতর ডানা ঝাপটায়। বুকের গভীরে ডালপালা মেলে। শতদল ফুটে যায় ভাষার সৌরভে।১৮\nএকুশ; আমাদের শিক্ষা ও করণীয়\nএকুশ থেকে আমরা পাই গণতন্ত্রের চেতনা, পাই সাম্যের চেতনা। একুশ আমাদের শিখিয়েছে সংখ্যাগরিষ্ঠার অধিকার প্রতিষ্ঠায় লড়াইয়ে অবতীর্ণ হতে। একুশের চেতনা যেমন সমানাধিকারের চেতনা তেমনি একুশের চেতনা মানে অসাম্প্রদায়িকতার মহান চেতনা২১ ।\nমহান একুশ আমাদের সবার মধ্যে ঐক্য ও সম্প্রীতির সেতুবন্ধন বচন করে।২২ একুশের সবচেয়ে বড় দান হলো গোটা জাতিকে সে একত্রিত করতে সফল হয়েছে। জাতির ওপর যত বড়ই আঘাত আসুক না কেন, জাতি আত্মকলহে যতই নিমজ্জিত থাকুক না কেন একুশকে শ্রদ্ধা জ্ঞাপন করতে সবাইকে একত্রেই আসতে হয়। এভাবে একুশ সকলের মধ্যে ঐক্য ও সম্প্রীতি সৃষ্টি করে।\nভাষার প্রতি ভালবাসার শিক্ষা\nগৌরব অক্ষুণ্ন রাখা: সালাম, রফিক, জব্বার, শফিউর, অহিদুল্লাহ প্রমুখ আজ দেশে কাল থেকে কালে, শতাব্দী থেকে শতাব্দী অমর হয়ে থাকবেন। তারা আমাদের যে গৌরবে অভিষিক্ত কবে গেলেন-তাকে ধরে রাখা আজ আমাদের প্রধান দায়িত্ব। আমাদের মায়ের ভাষাকে নিয়ে যেতে হবে ভাষার আন্তর্জাতিকতায়। আমাদেরকে সততা, ঐক্য, মেধা, শ্রমের বাস্তবায়ন ঘটাতে হবে শিক্ষায়-উন্নয়নকে দেশপ্রেম। আর তখনই আমরা খুঁজে পাব আন্তর্জাতিক মাতৃভাষা দিবস হিসেবে আমাদের রক্তেরাঙা অমর একুশের সার্থকতা।\nএকুশে চেতনার উত্তরাধিকার বহনের গর্ব নিয়েও একুশের কিছু অঙ্গিকার বাস্তবায়নে আমাদের দায়িত্বহীনতা ও ব্যর্থতা এমন এক পর্যায়ে পৌঁছেছে যে, সাধারণ মানুষ তার ফলে একুশ থেকে দূরে, অনেক দূরে দাঁড়িয়ে আছে। অথচ এ দিনটির রাজনৈতিক তাৎপর্য সাধারণ মানুষের কাছে যথাযথভাবে তুলে ধরা হলে একুশের ইতিহাস তাদের চেতনায় দাগ কেটে যেতে পারে, একুশের স্পর্শে তাদের রক্তস্রোত তীব্র হৃৎস্পন্দন দ্রুততর হতে পারে, স্নায়ুতন্ত্র আবেগে বেজে উঠতে পারে। আমাদের উচিত একুশের অঙ্গিকারকে বাস্তবায়নে সজাগ হওয়া।\nরাজনৈতিক ও সামাজিক আন্দোলনের সঙ্গে জাতীয় জীবনের আদর্শ সংযুক্ত হলে সে আন্দোলন দেশে একটি শাশ্বত রূপ নিয়ে জীবনকে গতিশীল করে তোলে। ১৯৫২ সালের একুশে ফেব্রুয়ারির রাষ্ট্রভাষা আন্দোলন একটি ব্যতিক্রমী আন্দোলন, যার সঙ্গে যুক্ত ছিল একটি দেশের সমগ্র জনগণের আশা-আকাক্সক্ষা, সংস্কৃতি, সাহিত্য ও ভাষার প্রশ্ন।৩০ মাতৃভাষার মর্যাদা রক্ষায় বাংলাদেশের জনগণ যে ত্যাগ স্বীকার করেছে বিশ্বের ইতিহাসে তার কোনো নজীর নেই। গত শতাব্দীতে আমাদের যে দুটি শ্রেষ্ঠ অর্জন নিয়ে আমরা গর্ব করতে পারি তার একটি হল স্বাধীনতা অর্জন এবং অন্যটি হল রক্তের বিনিময়ে মাতৃভাষার মর্যাদা রক্ষা ও আন্তর্জাতিক মাতৃভাষা হিসেবে বাংলাকে বিশ্বদরবারে প্রতিষ্ঠিত করা। দুটি অর্জনই অনন্যসাধারণ। যুদ্ধ করে মাতৃভূমির স্বাধীনতা অর্জন ও রক্ত দিয়ে ভাষার মর্যাদা রক্ষা করা এই দুটি কোনো জাতির পক্ষেই একসাথে করা সম্ভব হয়নি। সে বিচারে আমরা অবশ্যই বিশেষ মর্যাদাবান জাতি হিসেবে পরিগণিত হবার দাবি রাখি।৩১ বাংলাদেশের জনগণকে আত্মপ্রত্যয়ী করে তুলতে রাষ্ট্রভাষা আন্দোলন খুবই গুরুত্বপূর্ণ অবদান রেখেছে। শুধু বাংলাদেশে নয়, রাষ্ট্রভাষা আন্দোলন বিশ্বের অন্যান্য জাতির জন্যও শিক্ষণীয় অবদান রেখেছে।৩২ ২১ ফেব্রুয়ারি আজ “আন্তর্জাতিক মাতৃভাষা দিবস” যা শুনলেই আমাদের বুক গর্ভে ভরে উঠে, অহংকার আমাদেরকে শক্ত করে পেয়ে বসে।\nকল্পনা করুন তো ভাষাবিহীন একটি পৃথিবীর কথা, একেক জন মানুষ যেন এক একটি বিচ্ছিন্ন দ্বীপ, একে অপরের থেকে দূর-দূরান্ত, কেবল নির্বাক চোখে তাকিয়ে রয়, যেখানে মা কোনোদিন সন্তানের মুখে ‘‘মা’’ ডাক শুনতে পায় না। ভাবুন তো অক্ষরবিহীন একটি পৃথিবীর কথা! জগতের সকল পুস্তক যেখানে শোকে সাদা! পিতার কাছে টাকা চেয়ে পুত্র আর চিঠি লেখে না, রানার যেখানে অলস ঘুমায়, কিন্তু আমরা জানি এটা অসম্ভব, কথা ছাড়া পৃথিবী অচল, লেখা ছাড়া সভ্যতা স্থবির। আমাদের ভাষা বেঁচে থাকে আমাদের কথায় আর লেখায় আর আমরা বেঁচে থাকি আমাদের ভাষায়। মাতৃভাষাকে রক্ষার জন্য প্রতিটি জাতি বদ্ধপরিকর। বাঙালি জাতি তার জলন্ত প্রমাণ। কৃষ্ণচূড়ার রক্তলালে রঞ্জিত আমাদের ভাষা শহীদদের আত্মবলিদান। বায়ান্ন সালের ২১ ফেব্রুয়ারিতে ঢাকার রাজপতে তারা বুকের রক্ত ঢেলে দিয়েছেন মাতৃভাষাকে রক্ষার জন্য।৩৩ যার ফলে এই দিনটি আন্তর্জাতিক মাতৃভাষা দিবস হিসেবে স্বীকৃতি লাভ করেছি। আমরা পেয়েছি আমাদের গৌরবময় স্বাধীনতা। ইতিহাস যে শুধু অতীত নয়, ভবিষ্যতকেও গর্ভে ধরে রাখে তার এক জ্বলজ্বলে নজীর রেখে গেছেন আমাদের ভাষা শহীদেরা। তারা আজ পৃথিবীর সকল ভাষাভাষী মানুষের নিকট শ্রদ্ধেয়। সমগ্র বিশ্বের মানুষ তাদেরকে শ্রদ্ধাভরে স্মরণ করে। তাদের আত্মত্যাগকে কেন্দ্র করেই তারা একুশকে নিজেদের মাতৃভাষার সম্মান রক্ষার্থে পালন করে।\nসামহোয়া্যারইন ব্লগ থেকে লেখাটি সংগৃহীত।\nআন্তর্জাতিক মাতৃভাষা দিবস : মহান একুশে ফেব্রুয়ারি\t২০১৬-০২-২১\nTags আন্তর্জাতিক মাতৃভাষা দিবস : মহান একুশে ফেব্রুয়ারি\nপূর্ববর্তী একীভুত হচ্ছে ভারতের দুই জমিয়ত!\nপরবর্তী ত্বকের যত্নে ডাবের পানি


ক্যাম্পাস ত্যাগের সময় অশ্রুসিক্ত খুবি উপাচার্য ক্যাম্পাস ত্যাগের সময় অশ্রুসিক্ত খুবি উপাচার্য – BDSarabela | বাংলাদেশ সারাবেলা\nক্যাম্পাস ত্যাগের সময় অশ্রুসিক্ত খুবি উপাচার্য\nআজ ২৮ জানুয়ারি বিকেল সোয়া তিনটায় ১০ বছর ২ মাস দায়িত্ব পালন শেষে খুলনা বিশ্ববিদ্যালয়ের উপাচার্য প্রফেসর ড. মোহাম্মদ ফায়েক উজ্জামান শিক্ষক, কর্মকর্তা, কর্মচারিদের উপস্থিতিতে এক আবেগঘন পরিবেশে ক্যাম্পাস ত্যাগ করেন। এর আগে সকাল থেকেই তিনি শেষ কর্মদিবসে নানা অনুষ্ঠান, সভায় যোগদান ও উদ্বোধন প্রক্রিয়ায় ব্যস্ততম সময় অতিবাহিত করেন।\nএর আগে সকাল ৯টায় তিনি নগরীর বয়রাস্থ খুবি’র চারুকলা ইনস্টিটিউটের জায়গায় ১১ তলা বিশিষ্ট শহিদ বুদ্ধিজীবী ড. মোফাজ্জল হায়দার চৌধুরী আবাসিক ভবনের নির্মাণকাজের উদ্বোধন করেন। সকাল ১০টায় খুলনা বিশ্ববিদ্যালয় সাংবাদিক সমিতি আয়োজিত সংবাদ সম্মেলনে যোগ দেন। এরপর বেলা ১১টায় বিশ্ববিদ্যালয়ের ডিন, ডিসিপ্লিন প্রধান ও বিভাগীয় প্রধানদের সাথে একাডেমিক বিষয় নিয়ে শেষবারের মতো মতবিনিময় করেন। পরে তিনি জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে খুলনা বিশ্ববিদ্যালয় প্রকাশিত ‘শতবর্ষে বঙ্গবন্ধু’ বইয়ের মোড়ক উন্মোচন করেন। পরে তিনি কেন্দ্রীয় গবেষণাগারে জিনোম ল্যাব উদ্বোধন করেন।\nশেষ কর্মদিবসে এসকল কর্মসূচিতে উপাচার্য বলেন, আমি আপনাদের কাছে আপনজন হয়ে থাকতে চাই। বিশ্ববিদ্যালয় থেকে চলে গেলেও এ বিশ্ববিদ্যালয়ের অব্যাহত উন্নয়ন, শিক্ষা ও গবেষণার সাফল্য তাঁকে যেনো আনন্দ দেয় তিনি সে প্রত্যাশা করেন।\nবেলা ১১টায় অনুষ্ঠিত ডিন, ডিসিপ্লিন প্রধান ও বিভাগীয় প্রধানদের সাথে মতবিনিময় সভা এবং স্মারকগ্রন্থের মোড়ক উন্মোচনকালে বক্তৃতা করেন উপ-উপাচার্য প্রফেসর ড. মোসাম্মাৎ হোসনে আরা, ট্রেজারার প্রফেসর সাধন রঞ্জন ঘোষ, সমাজ বিজ্ঞান স্কুলের ডিন প্রফেসর মোছাঃ তাছলিমা খাতুন, শিক্ষা স্কুলের ডিন প্রফেসর এ কে ফজলুল হক, ব্যবস্থাপনা ও ব্যবসায় প্রশাসন স্কুলের ডিন প্রফেসর এস এম জাহিদুর রহমান, জীববিজ্ঞান স্কুলের ডিন প্রফেসর খান গোলাম কুদ্দুস, পরিসংখ্যান ডিসিপ্লিন প্রধান প্রফেসর ড. উত্তম কুমার মজুমদার, এগ্রোটেকনোলজি ডিসিপ্লিন প্রধান প্রফেসর ড. মোঃ সারওয়ার জাহান, স্থাপত্য ডিসিপ্লিন প্রধান প্রফেসর ড. খন্দকার মাহফুজ উদ দারাইন, কম্পিউটার সায়েন্স এন্ড ইঞ্জিনিয়ারিং ডিসিপ্লিন প্রধান প্রফেসর ড. মোঃ আনিসুর রহমান, এফএমআরটি ডিসিপ্লিন প্রধান প্রফেসর ড. মোঃ আব্দুর রউফ, গণিত ডিসিপ্লিন প্রধান প্রফেসর ড. সর্দার ফিরোজ আহমেদ, অর্থনীতি ডিসিপ্লিন প্রধান প্রফেসর ড. নাসিফ আহসান, রসায়ন ডিসিপ্লিন প্রধান প্রফেসর ড. মোঃ রেজাউল হক, প্রিন্টমেকিং ডিসিপ্লিন প্রধান ড. নিহার রঞ্জন সিংহ, ইতিহাস ও সত্যতা ডিসিপ্লিন প্রধান ড. মোঃ দুলাল হোসেন, গণযোগাযোগ ও সাংবাদিকতা ডিসিপ্লিন প্রধান মামুনুর রশীদ, খানজাহান আলী হলের প্রভোস্ট প্রফেসর ড. মোঃ আব্দুল জব্বার, আইসিটি সেলের পরিচালক প্রফেসর ড. কামরুল হাসান তালুকদার।


করোনায় পেছাচ্ছে পরিমার্জিত কারিকুলাম বাস্তবায়ন, শিক্ষকরা পাবেন গাইড - কলেজ - দৈনিকশিক্ষা\nকরোনা ভাইরাসের কারণে উদ্ভূত পরিস্থিতিতে পরিমার্জিত কারিকুলাম (শিক্ষাক্রম) আগের পরিকল্পনা মাফিক ২০২১ খ্রিষ্টাব্দ থেকে বাস্তবায়ন করা যাচ্ছে না। ২০২২ খ্রিষ্টাব্দ থেকে পরিমার্জিত কারিকুলাম বাস্তবায়ন শুরু হবে। তবে, ২০২১ খ্রিষ্টব্দে প্রতিটি শ্রেণিতে ব্যবহারের জন্য শিক্ষকদের নতুন কারিকুলামের গাইডলাইন দেয়া হবে।\nমঙ্গলবার (২ জুন) রাজধানীর সেগুনবাগিচায় আন্তর্জাতিক মাতৃভাষা ইনস্টিটিউট মিলনায়তনে ‘২০২১ খ্রিষ্টাব্দের মধ্যে প্রাক-প্রাথমিক থেকে দ্বাদশ শ্রেণি পর্যন্ত নতুন শিক্ষাক্রম চালু করার পূর্ব নির্ধারিত লক্ষ্যমাত্রা বাস্তবায়নে করণীয় নির্ধারণ’ শীর্ষক সভায় এ সিদ্ধান্ত নেয়া হয়। এতে শিক্ষামন্ত্রী ডা. দীপু মনির সভাপতিত্ব করেন।\n২০২১ খ্রিষ্টাব্দ থেকে ২০২৫ খ্রিষ্টাব্দ পর্যন্ত পরিমার্জিত নতুন কারিকুলাম বাস্তবায়ন করার কথা ছিল। পরিবর্তিত কারিকুলামে প্রথম থেকে দ্বাদশ শ্রেণি পর্যন্ত শিক্ষাক্রম ও পাঠ্যসূচিতে বড় ধরনের পরিবর্তন আনার পরিকল্পনা রয়েছে। আর প্রাথমিকের শিশুদের বোঝা কমাতে বই কমিয়ে দেয়ার প্রস্তাবও ছিল এ কারিকুলামে।\nসভায় শিক্ষা উপমন্ত্রী মহিবুল হাসান চৌধুরী, প্রাথমিক ও গণশিক্ষা মন্ত্রণালয়ের প্রতিমন্ত্রী মো. জাকির হোসেন, মাধ্যমিক ও উচ্চশিক্ষা বিভাগের সচিব মো. মাহবুব হোসেন, মাদরসসা ও কারিগরি শিক্ষা বিভাগের সচিব মুনশী শাহাবুদ্দীন আহমেদ এবং প্রাথমিক ও গণশিক্ষা মন্ত্রণালয়ের সচিব মো. আকরাম আল হোসেন, মাধ্যমিক ও উচ্চশিক্ষা অধিদপ্তরের মহাপরিচালক অধ্যাপক ড. সৈয়দ মো. গোলাম ফারুক, এনসিটিবি চেয়ারম্যান অধ্যাপক নারায়ণ চন্দ্র সাহা, শিক্ষাক্রম প্রণয়নের দায়িত্বে থাকা এনসিটিবির কর্মকর্তারা উপস্থিত ছিলেন।\nসভায় জানানো হয়, ২০২১ খ্রিষ্টাব্দ থেকে পরিমার্জিত নতুন শিক্ষাক্রম বাস্তবায়ন করোনার কারণে সম্ভব হচ্ছে না। ২০২২ খ্রিষ্টাব্দ থেকে পূর্ণাঙ্গভাবে বাস্তবায়ন শুরু করা হবে। তবে ২০২১ খ্রিষ্টাব্দে শিক্ষকদের জন্য নতুন কারিকুলামের গাইড তৈরি করা হবে। যাতে নতুন কারিকুলাম বাস্তবায়নে শিক্ষকরা সর্বাত্মক সহযোগিতা করতে পারেন।\nজাতীয় শিক্ষাক্রম ও পাঠ্যপুস্তক বোর্ডের (এনসিটিবি) কর্মকর্তারা দৈনিক শিক্ষাডটকমকে বলেন, ‘করোনার কারণে পরিমার্জিত কারিকুলাম বাস্তবায়ন পূর্ব পরিকল্পনা মাফিক শুরু করা যাচ্ছে না। নতুন কারিকুলামের জন্য ২০২১ খ্রিষ্টাব্দ থেকে আমরা শিক্ষক গাইড করে দেবো। ২০২২ খ্রিষ্টাব্দ থেকে পরিমার্জিত কারিকুলাম পুরোপুরি বাস্তবায়ন শুরু করা হবে।\nতারা দৈনিক শিক্ষাডটকমকে আরও বলেন, ২০২২ খ্রিষ্টাব্দ থেকে পরিমার্জিত কারিকুলাম বাস্তবায়ন শুরু হবে। তবে ২০২১ খ্রিষ্টাব্দের জন্য প্রতিটি শ্রেণিতে থিমেটিক ক্লাস করা হবে। আর ২০২২ সালে প্রি-প্রাইমারি, প্রথম, দ্বিতীয়, ষষ্ট ও সপ্তম শ্রেণির কারিকুলাম বাস্তবায়ন করা হবে।\nএনসিটিবির তথ্যমতে, পর্যায়ক্রমে শিক্ষার্থীদের নতুন পাঠ্যক্রমের বই হাতে তুলে দেয়া হবে। পাঠ্যক্রমে শিক্ষার্থীর পাঠ্য বিষয় কমে যাবে। ধারাবাহিক মূল্যায়নে বেশি গুরুত্ব দিয়ে পরীক্ষার খাতার নম্বর কমিয়ে দেয়া হবে। এতে শিক্ষার্থীদের বোঝা কমবে। তবে এই পরিবর্তন নির্দিষ্ট সময়ে করা যাচ্ছে না।


বয়স ৩০ এর মাঝেই আয়ত্ত করুন এই অভ্যাসগুলো - JanaBD.ComLoginSign UpHomeSms ZoneTube\nHome › দৈনন্দিন জীবন › লাইফ স্টাইল › বয়স ৩০ এর মাঝেই আয়ত্ত করুন এই অভ্যাসগুলোবয়স ৩০ এর মাঝেই আয়ত্ত করুন এই অভ্যাসগুলো লাইফ স্টাইল 10th Jun 2016 at 9:47am 467বয়স ৩০ যেন আজকের সময়ে বিশাল কিছু। বড় হয়ে যাওয়া, আবার বিজ্ঞাপনের প্রচারণা মতে বুড়িয়ে যাওয়া। তবে সারা পৃথিবী যাই বলুক, আপনি যখন নিজের প্রতি সচেতন তখন বয়সকে দিন মর্যাদা, তবে ভিন্নভাবে। নিজেকে তরুণ রাখতে, কর্মোদ্দীপনা ধরে রাখতে বা আকর্ষণীয় করতে অনেক কিছুই হয়ত আপনি করছেন, কিন্তু তার বেশীরভাগই বেলা শেষে হয়ে দাঁড়ায় অন্যের মন রাখার জন্য করা, অপরের কাছ থেকে স্তুতি পাওয়ার জন্য করা। নিজের জন্য কিছু করুন, এমন কিছু যা পরবর্তী জীবনে আপনার সৌন্দর্য্য ধরে রাখবে ভেতরে এবং বাইরে উভয় দিকে।\nআপনি ভাবছেন, নিজেকে তো আমরা ভালবাসিই। কিন্তু আপনি জানেন কি, সবচেয়ে বেশী অযত্ন করি আমরা নিজের। সবাই বলছে, স্লিম হলে দেখতে ভাল লাগবে। ডায়েট করে অসুস্থ হয়ে যাচ্ছেন, স্বাস্থ্যসম্মত ডায়েট না করে তবুও শুধু স্লিম হওয়ার উদ্দেশ্যে ভুল ডায়েট করে যাচ্ছেন। পার্টিতে সুন্দর লাগতে হবে দেখতে। ত্বকের সৌন্দর্য্য বাড়াতে না জেনেই বিভিন্ন রাসায়নিক ব্যবহার করে চলেছেন। পান করা দরকার প্রচুর পরিমাণে পানি। অথচ পান করছেন কোল্ড ড্রিকস! নিজের উপর যত অত্যাচার আমরা করি তাঁর হিসেব কষলে ভয় পাব আমরাই। নিজেকে ভালবাসতে শুরু করুন।\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintMizu AhmedManager Like - Dislike Votes4- Rating 7.5 of 10Relatedআরও দেখুনঅন্যান্য ক্যাটাগরি যে পাঁচ কারণে ঘুমানোর সময় কাপড় পরা উচিত নয় Fri at 11:10pm 331 পুরুষেরা নারীদের যে ৫টি ছলনার ফাঁদে পা দেন! Fri at 4:15pm 554 নতুন সম্পর্কের শুরুতে কি হয়? Fri at 11:09am 226 যে ৫ সত্য মেয়েরা স্বামীকে বলেন না! Fri at 11:02am 437 যে ধরনের নারী পুরুষদের প্রথম পছন্দ! Fri at 9:13am 252 কেন মেয়েদের চুলে হাত দিতে নেই জানেন? Thu at 9:43am 516 তিলই বলে দেবে আপনার বিবাহিত জীবন কেমন কাটবে Wed at 9:12pm 571 মাত্র ৩০ বছর বয়সেই ধনী হওয়ার ১০ উপায় Wed at 9:10pm 507পাঠকের মন্তব্য (0)Please login To write comment


২০২১ মে ১৭ ১৬:৪২:০২\nআন্তর্জাতিক ডেস্ক : অবরুদ্ধ গাজা উপত্যকায় সোমবারও হামলা চালাচ্ছে ইসরায়েল। টানা আট দিন ধরে দখলদারদের বর্বরোচিত এ আগ্রাসনে ইতোমধ্যে অন্তত ১৯২ ফিলিস্তিনি প্রাণ হারিয়েছেন। এর মধ্যে রয়েছে ৫৮টি কোমলমতি শিশুও। আন্তর্জাতিক শিশু কল্যাণ সংস্থা সেভ দ্য চিলড্রেন জানিয়েছে, গাজায় চলমান ইসরায়েলি হামলায় প্রতি ঘণ্টায় তিনটি শিশু আহত হচ্ছে।\nএ নিয়ে ফিলিস্তিনে নিযুক্ত সেভ দ্য চিলড্রেনের কান্ট্রি ডিরেক্টর জ্যাসন লি প্রশ্ন রেখে বলেছেন, আন্তর্জাতিক সম্প্রদায় পদক্ষেপ নেয়ার আগে আর কতগুলো পরিবারকে প্রিয়জন হারাতে হবে? বাড়ির ওপর বোমাবৃষ্টি শুরু হলে শিশুরা কোথায় যেতে পারে?\nতিনি বলেন, গাজায় বসবাসকারী পরিবারগুলো ও আমাদের কর্মীরা বলছেন, তারা ভেঙে পড়ার মুহূর্তে চলে এসেছেন। তাদের আশ্রয় নেয়ার জায়গা নেই আর খুব শিগগিরই এর কোনো সমাপ্তিও দেখা যাচ্ছে না। তারা যেন জাহান্নামের মধ্যে বাস করছেন।\nএর আগে, গত রোববার টেলিভিশনের এক ভাষণে ইসরায়েলি প্রধানমন্ত্রী বেঞ্জামিন নেতানিয়াহু ঘোষণা দেন, আন্তর্জাতিক বিভিন্ন মহলের আহ্বান ও যুদ্ধবিরতির প্রস্তাব সত্ত্বেও ফিলিস্তিনিদের ওপর বোমাবর্ষণ অব্যাহত রাখবে ইসরায়েল।\nতিনি বলেন, ইসরায়েলি বিমান বাহিনী পূর্ণশক্তিতে হামলা চালিয়ে যাচ্ছে এবং এতে আরও সময় লাগবে। নেতানিয়াহুর দাবি, তারা গাজার হামাস শাসকদের কাছ থেকে ‘ভারী মূল্য আদায়’ করে ছাড়বেন। আল জাজিরা।


জেসমিন আক্তার ১৭ জুন ২০১৯, ০০:০০ | প্রিন্ট সংস্করণ\nপ্রশ্ন : ম্যালওয়্যার কী? ম্যালওয়্যারের প্রকারভেদ বর্ণনা কর।\nউত্তর : ম্যালওয়্যার- কম্পিউটারে অনুপ্রবেশকারী বিভিন্ন ধরনের ক্ষতিকর সফটওয়্যারের সাধারণ নাম হল ম্যালওয়্যার।\nম্যালওয়্যারের প্রকারভেদ : প্রচলিত ও শনাক্তকৃত ম্যালওয়্যারসমূহের মধ্যে নিুোক্ত তিন ধরনের ম্যালওয়্যার সবচেয়ে বেশি দেখা যায়-\nক. কম্পিউটার ভাইরাস- কম্পিউটার ভাইরাস ও ওয়ার্মের মধ্যে আচরণগত পার্থক্যের চেয়ে সংক্রমণের পার্থক্যকেই বেশি গুরুত্ব দেয়া হয়। কম্পিউটার ভাইরাস হল এমন ধরনের ম্যালওয়্যার, যা কোনো কার্যকরী ফাইলের (Executable) সঙ্গে যুক্ত হয়। এখন ওই প্রোগ্রামটি (এক্সিকিউটাবল ফাইল) চালানো হয়, তখন ভাইরাসটি অন্যান্য কার্যকরী ফাইলে সংক্রমিত হয়।\nখ. কম্পিউটার ওয়ার্ম : অন্যদিকে কম্পিউটার ওয়ার্ম সেই প্রোগ্রাম, যা কোনো নেটওয়ার্কে ছড়িয়ে পড়ে এবং অন্যান্য কম্পিউটারকেও সংক্রমিত করে। অর্থাৎ কম্পিউটার ভাইরাস ব্যবহারকারীরর হস্তক্ষেপ ছাড়া (অজান্তে হলেও) ছড়িয়ে পড়তে পারে না। যেমন, কোনো পেনড্রাইভে কম্পিউটার ভাইরাসে আক্রান্ত কোনো ফাইল থাকলেই তা ছড়িয়ে পড়তে পারে না। যদি কোনো কম্পিউটারে সেই প্রেনড্রাইভ যুক্ত করে ব্যবহার করা হয় তা হলেই কেবল পেনড্রাইভের ভাইরাসটি সক্রিয় হয়ে উঠতে পারে। অন্যদিকে, ওয়ার্ম নিজে থেকেই নেটওয়ার্ক থেকে নেটওয়ার্কে ছড়িয়ে পড়ে এবং নেটওয়ার্কের কম্পিউটারকে আক্রান্ত করে।\nগ. ট্রোজান হর্স : ক্ষতিকর সফটওয়্যারের উদ্দেশ্য তখনই সফল হয়, যখন কিনা সেটিকে ক্ষতিকারক সফটওয়্যার হিসেবে চিহ্নিত করা যায় না। এ জন্য অনেক ক্ষতিকারক সফটওয়্যার ভালো সফটওয়্যারের ছদ্মাবরণে নিজেকে আড়াল করে রাখে। ব্যবহারকারী সরল বিশ্বাসে সেটিকে ব্যবহার করে। এটি হল ট্রোজান হর্স বা ট্রোজানের কার্যপদ্ধতি। যখনই ছদ্মবেশী সফটওয়্যারটি চালু হয় তখনই ট্রোজানটি কার্যকর হয়ে ব্যবহারকারীর ফাইল ধ্বংস করে বা নতুন নতুন ট্রোজান আমদানি করে।\nপ্রশ্ন : চোরাই কপি বলতে কী বুঝ? কয়েকটি সাইবার অপরাধ সম্পর্কে যা জান বর্ণনা কর।\nউত্তর : চোরাই কপি- কোনো সৃজনশীল কর্মের কপিরাইট ভঙ্গ করে যদি সে পুনরুৎপাদন করা হয়, তখন সেটিকে চোরাই কপি বলা হয়।\nকয়েকটি সাইবার অপরাধ : তথ্যপ্রযুক্তি এবং ইন্টারনেট ব্যবহার করে এই অপরাধগুলো করা হয় এবং অপরাধীরা সাইবার অপরাধ করার জন্য নিত্য নতুন পথ আবিষ্কার করে যাচ্ছে। এ মুহূর্তে প্রচলিত কিছু সাইবার অপরাধ এ রকম-\nস্প্যাম : আমরা যারা ই-মেইল ব্যবহার করি তারা সবাই কম-বেশি এই অপরাধটি দিয়ে আক্রান্ত হয়েছি। স্প্যাম হচ্ছে যন্ত্র দিয়ে তৈরি করা অপ্রয়োজনীয়, উদ্দেশ্যমূলক কিংবা আপত্তিকর ই-মেইল, যেগুলো প্রতি মুহূর্তে আমাদের কাছে পাঠানো হচ্ছে। স্প্যামের আঘাত থেকে রক্ষা করার জন্য নানা ধরনের ব্যবস্থা নিতে গিয়ে সবার অনেক সময় এবং সম্পদের অপচয় হয়।\nআপত্তিকর তথ্য প্রকাশ : অনেক সময়েই ইন্টারনেটে কোনো মানুষ সম্পর্কে ভুল কিংবা আপত্তিকর তথ্য প্রকাশ করে দেয়া হয়। সেটি শত্রুতামূলকভাবে হতে পারে, রাজনৈতিক উদ্দেশ্যে হতে পারে কিংবা অন্য যে কোনো অসৎ উদ্দেশ্যে হতে পারে। তথ্য প্রকাশ করে বিদ্বেষ ছড়ানোর চেষ্টা করায় বাংলাদেশে কয়েকবার ইন্টারনেটে ফেসবুক বা ইউটিউবের মতো জনপ্রিয় সেবা বন্ধ রাখতে হয়েছিল।\nহুমকি প্রদর্শন : ইন্টারনেট, ই-মেইল বা কোনো একটি সামাজিক হুমকি যোগাযোগের সাইট ব্যবহার করে কখনও কখনও কেউ কোনো একজনকে নানাভাবে জ্বালাতন করতে পারে। ইন্টারনেটে যেহেতু একজন মানুষকে সরাসরি অন্য মানুষের মুখোমুখি হতে হয় না, তাই কেউ চাইলে খুব সহজেই আরেকজনকে হুমকি প্রদর্শন করতে পারে।\nসাইবার যুদ্ধ : ব্যক্তিগত পর্যায়ে একজনের সঙ্গে আরেকজনের সংঘাত অনেক সময় আরও বড় আকার নিতে পারে। একটি দল বা গোষ্ঠী এমনকি একটি দেশ নানা কারণে সংঘবদ্ধ হয়ে অন্য একটি দল, গোষ্ঠী বা দেশের বিরুদ্ধে এক ধরনের সাইবার যুদ্ধ ঘোষণা করতে পারে। ভিন্ন আদর্শ বা ভিন্ন রাজনৈতিক দলের বিরুদ্ধে এ ধরনের ঘটনা প্রায়ই ঘটছে এবং সেখানে অনেক সময়ই সাইবার জগতের রীতিনীতি বা আইনকানুন ভঙ্গ করা হয়।


করোনা: স্কুল মাঠ দখল করে ধান চাষ\nঢাকা, সোমবার, ২৪শে জানুয়ারি, ২০২২ খ্রিস্টাব্দ, ১০ই মাঘ, ১৪২৮ বঙ্গাব্দ\nআজকের বাজার | সেপ্টেম্বর ১৫, ২০২১ ১১:৫৪\nএক সময় শিক্ষার্থীদের পদচারণায় দিনভর মুখর থাকতো স্কুলের সামনের মাঠটি। কিন্তু এখন এটি দেখে বোঝার উপায় নেই যে এটি এক সময় মাঠ ছিল। করোনা মহামারির সুযোগ নিয়ে স্কুলের খেলার মাঠটি দখল করে প্রতিষ্ঠানের ম্যানেজিং কমিটির সভাপতি সেখানে ধান চাষাবাদ করছেন।\nকুষ্টিয়ার মিরপুর উপজেলার কুর্শা ইউনিয়নের রামনগর পশ্চিমপাড়া বেসরকারি প্রাথমিক বিদ্যালয়ে ঘটনাটি ঘটেছে। সবুজ ধান খেতের হাতছানির দৃশ্যটি সুন্দর হলেও স্কুল মাঠে ধান চাষাবাদের কারণে ক্ষোভে ফুঁসে উঠেছে গ্রামবাসী, শিক্ষার্থী ও অভিভাবকরা। এমনকি এই কাজের জন্য ম্যানেজিং কমিটির সভাপতির বিচার দাবি করেছেন ক্ষুদ্ধ এলাকাবাসী।\nবিদ্যালয় সূত্র জানায়, স্কুলটির জমি সরকারি দলিলকৃত সম্পত্তি। সরকারিকরণে চিঠিও এসেছিল। উপজেলা প্রাথমিক শিক্ষা অফিস থেকেও কর্মকর্তারা পরিদর্শন করেছেন। করোনার কারণে দীর্ঘদিন শিক্ষাপ্রতিষ্ঠান বন্ধ থাকায় এই সুযোগটিই কাজে লাগিয়ে প্রতিষ্ঠানটির ম্যানেজিং কমিটির সভাপতি রুহুল আজম সেখানে ধান চাষাবাদ করছেন। ম্যানেজিং কমিটির সভাপতির এমনকাণ্ডে হতবাক শিক্ষকরাও।\nকয়েকজন শিক্ষার্থী জানান, আগে স্কুল মাঠে ফুটবলসহ বিভিন্ন ধরনের খেলাধুলা হতো। স্কুলের সভাপতি রুহুল আজম ধান চাষ করায় বেশ কিছু দিন ধরে খেলাধুলা বন্ধ হয়ে গেছে। শিক্ষার্থীদের দাবি তাদের খেলাধুলার মাঠটি আবারও ফিরিয়ে দেয়া হোক। রামনগর পশ্চিমপাড়া বেসরকারি প্রাথমিক বিদ্যালয়ের ভারপ্রাপ্ত প্রধান শিক্ষক উজ্জ্বল জানান, স্কুলটির জমি সরকারি দলিলকৃত সম্পত্তি। প্রতিষ্ঠানটির শিক্ষার মান ভালো ছিল। বিদ্যালয় মাঠে ধান চাষ ম্যানেজিং কমিটির সভাপতি কেনো যে করছেন এটা আমার জানা নেই।\nএ ব্যাপারে রুহুল আজম কেরু বলেন, ‘এতো বড় একটি জায়গা ফেলে রাখবো কি করে? তাই ধান চাষ করেছি।’ মিরপুর উপজেলার সচেতন নাগরিক কমিটির সাধারণ সম্পাদক নজরুল করিম বলেন, বিষয়টি একেবারেই দুঃখজনক। তিনি এ ব্যাপারে প্রতিষ্ঠানটির ম্যানেজিং কমিটির সভাপতির বিরুদ্ধে দ্রুত আইনি ব্যবস্থা নেয়া দাবি জানান।\nমিরপুর উপজেলা প্রাথমিক শিক্ষা কর্মকর্তা মাসুদ রানা বলেন, ‘একটি শিক্ষা প্রতিষ্ঠানের খেলার মাঠ দখল করে ধান চাষ করা হচ্ছে এটা করার কোনো সুযোগ নেই। শিক্ষা অফিস থেকে লোক পাঠানো হবে এমন ঘটনা ঘটে থাকলে অবশ্যই ব্যবস্থা নেয়া হবে।’ এ ব্যাপারে মিরপুর উপজেলা নির্বাহী কর্মকর্তা (ইউএনও) লিংকন বিশ্বাস বলেন, ‘এমন কাজের সাথে জড়িতদের ছাড় দেয়া হবে না। দ্রুত ওই বিদ্যালয়ের মাঠে খেলাধুলার পরিবেশ ফিরিয়ে আনতে প্রয়োজনীয় ব্যবস্থা নেয়া হবে।’ খবর-ইউএনবি\n« পাথরবোঝাই ট্রাকের ভারে ভেঙে পড়ল বেইলি সেতু\n৫০০ পরিবারের একমাত্র ভরসা নড়বড়ে বাঁশের সাঁকো! »


যুদ্ধের পর অক্ষত থাকবে ইউক্রেনের দর্শনীয় স্থানগুলো? | TravelogueBD – ভ্রমণের সব খবর\nযুদ্ধের পর অক্ষত থাকবে ইউক্রেনের দর্শনীয় স্থানগুলো?\nট্রাভেলগবিডি ডেস্ক - 09 March, 2022\nযুদ্ধের ফলাফল যা-ই হোক না কেন, এ কথা নিশ্চিত ভাবেই বলা যায় যে, যুদ্ধ মাত্রই ধ্বংসের ইঙ্গিত। রাজনৈতিক সঙ্ঘাতকে কেন্দ্র করে সম্মুখসমরে অবতীর্ণ হয়েছে রাশিয়া ও ইউক্রেন। কিন্তু যুদ্ধের ফলাফল যা-ই হোক না কেন, এ কথা নিশ্চিত ভাবেই বলা যায় যে, যুদ্ধ মাত্রই ধ্বংসের ইঙ্গিত। ইউক্রেনে রয়েছে এমন কিছু দর্শনীয় স্থান যা বহু মানুষের চোখেই ছবির মতো সুন্দর। অনেকেই আশঙ্কা করছেন, যুদ্ধ পরিস্থিতিতে ধ্বংসলীলার মুখোমুখি হতে পারে এই স্থানগুলি।\nকিয়েভ ইউক্রেনের রাজধানী। এটি উত্তর-মধ্য ইউক্রেনে অবস্থিত। আকর্ষণীয় সোভিয়েত স্থাপত্য, সোনার গম্বুজযুক্ত গির্জা এবং সুদর্শন রাস্তায় পরিপূর্ণ কিয়েভ অসাধারণ বৈচিত্রের সম্ভার। ৪৮২ খ্রিস্টপূর্বাব্দে গড়ে ওঠা কিয়েভ পূর্ব ইউরোপের প্রাচীনতম শহরগুলির মধ্যে একটি। রাশিয়া এবং জার্মানি বিভিন্ন সময়ে এই শহর দখল করলেও, এটি এখন স্বতন্ত্র ভাবে ইউক্রেনীয়। প্রাচীন পূর্ব স্লাভিক সভ্যতা এবং ইউক্রেনীয় জাতিসত্তার বিকাশে কিয়েভের ভূমিকা উল্লেখযোগ্য। এখানকার লোকস্থাপত্য এবং নৃতাত্ত্বিক জাদুঘরটি ইউরোপের বৃহত্তম ওপেন এয়ার জাদুঘরগুলির মধ্যে অন্যতম। এ ছাড়াও রয়েছে পেচেরস্ক লাভরা, যা ইউক্রেনের প্রাচীনতম এবং সবচেয়ে গুরুত্বপূর্ণ ধার্মিক স্থানগুলির মধ্যে একটি। তবে কিয়েভের অন্যতম শ্রেষ্ঠ আকর্ষণ হল আন্দ্রিয়িভস্কির উতরাই পথ। এই খাড়া পাথরযুক্ত পথের দুই ধারে রয়েছে আর্ট-নুভো শৈলীতে নির্মিত সারি সারি বাড়ি, আর সঙ্গে রয়েছে ছোট ছোট অসংখ্য মূর্তি।\nপঞ্চম শতাব্দীর প্রত্নতাত্ত্বিক নিদর্শনে পরিপূর্ণ এই শহরে রয়েছে বহু স্মৃতিস্তম্ভ, জাদুঘর এবং বহু প্রাচীন ভবন। ইউক্রেনের সাংস্কৃতিক পীঠস্থান হিসেবে পরিচিত এই শহরে রয়েছে ন্যাশনাল আর্ট গ্যালারি, অপেরা এবং ব্যালে দেখার সুযোগ।\nসমুদ্র তীরবর্তী এই শহরকে বলা হয় ‘পার্ল অব দ্য ব্ল্যাক সি’। ঐতিহাসিক ভাবে গ্রিক, অটোমান ও রুশ, বিভিন্ন সময়ে বিভিন্ন সাম্রাজ্যের অধীনে থাকা এই শহর নুভো স্থাপত্যের অন্যতম পীঠস্থান। পাশাপাশি এখানে রয়েছে অসাধারণ সব সমুদ্র সৈকত। তবে এই শহরের মূল আকর্ষণ হল কয়েক হাজার বর্গ কিলোমিটার জুড়ে বিস্তৃত ভূগর্ভস্থ সমাধিক্ষেত্র। এ যেন শহরের তলায় লুকিয়ে থাকা আর একটি শহর।\nপারমাণবিক দুর্ঘটনার জন্য এই শহরের পরিচিতি বিশ্বজুড়ে। কয়েক দশক ধরে যেন শোক সন্তপ্ত এক ইতিহাসের স্মৃতি নিয়ে ঠাঁয় দাঁড়িয়ে আছে চেরনোবিল। কারও কারও মতে সোভিয়েত রাশিয়ার পতনের সূচনা হয়েছিল এই শহর থেকেই। এখনও এই শহরের বহু অংশ মুক্ত হতে পারেনি তেজস্ক্রিয়তা থেকে। সেই সব স্থানে আজও নিষিদ্ধ মানুষের যাতায়াত।\nকামিনেতস পদিলস্কি বিখ্যাত এখানকার কেল্লার জন্য। দেখে মনে হবে দুর্গটি যেন রূপকথার পাতা থেকে উঠে আসা। শুধু দুর্গই নয়, এখানকার শহরতলি দেখলেও মনে হবে সময় যেন থমকে আছে এখানে। বেলুনে চেপে এই গিরিখাত পরিবেষ্টিত শহরটিকে দেখার অভিজ্ঞতা ভাষায় বর্ণনা করা কঠিন।\nযুদ্ধ শেষে এই সব অসামান্য স্থানগুলির কতটুকু অবশিষ্ট থাকবে তা বলা সহজ নয়। তবে ইউক্রেন বার বার নানা যুদ্ধের আঘাত সহ্য করেও টিকে গিয়েছে। তাই আশা করা যেতে পারে যে, এই যুদ্ধের পরেও টিকে থাকবে ইউক্রেনের এই সব দর্শনীয় স্থানগুলি।


সাংবাদিকতা সহজ কাজ-৫ [ভারত-পাকিস্তান যুদ্ধ] – দেখা থেকে লেখা\nসাংবাদিকতা সহজ কাজ-৫ [ভারত-পাকিস্তান যুদ্ধ]\nনরেন্দ্র মোদি যখন ছোট ছিলেন তখন তার বাবা রেলস্টেশনে চা বিক্রি করতেন। এমন না যে মোদি এরপর বহুদিন চা-বিক্রি চালিয়ে গেছেন। সে যাই হোক। মোদি ভারতের প্রধানমন্ত্রী হচ্ছেন সুনিশ্চিত- এই অবস্থায় পত্রিকাগুলি এই নিয়ে খবর ছাপলো- চা-বিক্রেতা থেকে প্রধানমন্ত্রী। সেইখানেই এক লাইনে আসলো ১৯৭১ সালে ভারত-পাকিস্তান যুদ্ধের কথা। বাংলাদেশের প্রায় সব পত্রিকাই এই খবর ছাপলো। তবে ফেইসবুকে সমালোচনা শুরু হলো প্রথম আলোর খবর উদ্ধৃত করে। এক পর্যায়ে প্রধানমন্ত্রীর ছেলেও ফেইসবুকে ডাক দিলেন প্রথম আলো বর্জনের।\nতারপর বিষয়টি আলোচনায় আসলো আরো ভালো করে। এই সময় কেউ কেউ প্রশ্ন করলেন প্রথম আলো বর্জনের ডাক কেন, খবরটি তো অন্যরাও ছেপেছে- সেগুলি বর্জনের ডাক নেই্ কেন? পাশাপাশি এও বলা হলো ১৯৭১ সালে ভারত-পাকিস্তান যুদ্ধ তো সতি্যই হয়েছিলো তাহলে আর প্রথম আলো ভুল করলো কিভাবে?\n‘চা-বিক্রেতা থেকে প্রধানমন্ত্রী’ শিরোনামে প্রথম আলোর আন্তর্জাতিক পৃষ্ঠায় প্রকাশিত খবরের স্ক্রিনশট\nএসব আলোচনার সময় একটা জিনিস আমরা ভুলে যাচ্ছি। আমরা ভুলে যাচ্ছি যে সাংবাদিকতা আসলে এখন সহজ কাজ। মোদি প্রধানমন্ত্রী হচ্ছেন। তার একটা আকর্ষণীয় ছোট জীবনী দিতে পারলে ক্ষতি কী। কিন্তু মোদি তো ভারতের মানুষ। তার জীবনী আমরা ভালোভাবে জানি না। অসুবিধা কী। ভারতের ইংরেজি ভাষার কোনো সোর্স থেকে নিয়ে বাংলায় অনুবাদ করে ছাপলেই তো হয়। সহজ কাজ। হলোও তাই। ১৯৭১ সালের ভারত-পাকিস্তান যুদ্ধ নির্দ্বিধায় লিখে ছেপেও ফেললেন আমাদের সাংবাদিকরা।\nসহজ কাজ সহজে করতে গিয়ে দেশের সাংবাদিকরা পার্সপেক্টিভ বস্তুটা ভুলে গেলেন। তারা ভুলে গেলেন সৌদি আরবে সড়ক দুর্ঘটনায় ১১টা মানুষ মরলে, এবং ১১ জনের ৩ জন বাংলাদেশি হলে তারা খবরটি কিভাবে প্রকাশ করতেন। তারা ভুলে গেলেন যে তখন ওই খবরের শিরোনাম বাংলােদেশে ‘সৌদিতে দুর্ঘটনায় ১১ জন নিহত’ লেখা হয় না। লেখা হয় ‘সৌদিতে দুর্ঘটনায় ৩ বাংলাদেশি নিহত’। কেন ওইভাবে লেখা হয় শিরোনাম? কারণ পার্সেপক্টিভ- খবরটা বাংলাদেশের মানুষের জন্য ছাপা হচ্ছে। একই খবর সৌদি বা অন্য দেশের মিডিয়ায় আসে ১১ জন নিহতের শিরোনাম নিয়ে।\n১৯৭১ সালে পাকিস্তানের সঙ্গে বাংলাদেশের যুদ্ধ চলে ২৬ মার্চ থেকে ১৬ ডিসেম্বর পর্যন্ত। যুদ্ধের শেষ দিকে (৩ ডিসেম্বর) পাকিস্তান হামলা চালায় ভারতের পশ্চিম সীমান্তের কয়েকটি বিমানঘাঁটিতে। এরপর ভারত-বাংলাদেশ মিলে গঠিত হয় মিত্রবাহিনী। এই বাহিনীর সঙ্গে পূর্ব রণাঙ্গনে পাকিস্তানের যুদ্ধ চলে। আর পশ্চিম রণাঙ্গনে পাকিস্তানের সঙ্গে যুদ্ধ চলে ভারতীয় বাহিনীর। ১৬ ডিসেম্বর পূর্ব রণাঙ্গণে পাকিস্তান নিঃশর্ত আত্মসমর্পণ করলো মিত্রবাহিনীর কাছে। একই দিন পশ্চিম রণাঙ্গনে যুদ্ধবিরতি ঘোষণা করে ভারত।\nতাহলে ১৯৭১ সালে ভারত-পাকিস্তান যুদ্ধও সত্যিই হয়েছিল। আর সেই যুদ্ধের পর আরএসএসে যোগ দেন মোদি। ভারতের মিডিয়া ওই যুদ্ধকে ভারত-পাকিস্তান যুদ্ধ বলতেই পারে। কারণ তারা ভারতের পার্সপেক্টিভে লিখছে। কিন্তু বাংলাদেশে লেখার সময় আমরাও তাই লিখবো?\nসাংবাদিকতা যেহেতু সহজ কাজ তাই আমরা ১৯৭১ সালের ভারত-পাকিস্তান যুদ্ধই লিখে ফেলি। এই লিখে ফেলাকে যৌক্তিক করে তোলারও চেষ্টা করি নানাভাবে। কাজটা যদি কঠিন হতো তাহলে আমরা পার্সপেক্টিভ নিয়ে ভাবতাম। এবং ‘১৯৭১ সালে ভারত-পাকিস্তান যুদ্ধের পর’ লিখতাম না। লিখতাম ‘১৯৭১ সালে (৩-১৬ ডিসেম্বর) ভারত-পাকিস্তান যুদ্ধের পর’।\nলেখাটি ২০১৪ সালের ২১ মে লেখা\nপলাশ দত্ত July 11, 2015 November 21, 2015 নরেন্দ্র মোদি, পাকিস্তান, প্রথম আলো, ভারত, ১৯৭১\nPrevious Previous post: অভিজিতের খুনী: পুলিশ, প্রথম আলো, ঢাকা ট্রিবিউন ও বন্যা\nNext Next post: রাজন হত্যা এবং আমাদের নীতিহীন মিডিয়া


শিক্ষকের মর্যাদা আর কতভাবে ভূলুণ্ঠিত হবে? (যুগান্তর, ৭ নভেম্বর, ২০১৯; পৃ. ৪)\nAuthor Topic: শিক্ষকের মর্যাদা আর কতভাবে ভূলুণ্ঠিত হবে? (যুগান্তর, ৭ নভেম্বর, ২০১৯; পৃ. ৪) (Read 350 times)\n« on: November 08, 2019, 07:22:40 PM »\nশিক্ষকের মর্যাদা আর কতভাবে ভূলুণ্ঠিত হবে?\nরাজশাহী সরকারি পলিটেকনিক ইন্সটিটিউটের অধ্যক্ষকে লাঞ্ছিতের পর পানিতে ফেলে দিল ছাত্রলীগ নেতাকর্মীরা। (ইনসেটে) অধ্যক্ষ ফরিদ উদ্দিন। ছবি-সংগৃহীত\nরাজশাহী পলিটেকনিক ইন্সটিটিউটের অধ্যক্ষ ফরিদ উদ্দীন আহম্মেদকে টেনেহিঁচড়ে পুকুরে ফেলে দেয়ার ঘটনায় সচেতন শিক্ষক মহলের মনে প্রশ্ন দেখা দিয়েছে- আর কতভাবে শিক্ষকের মর্যাদা ভূলুণ্ঠিত করা হবে? ২ নভেম্বর দুপুরে অধ্যক্ষ ফরিদ উদ্দীন আহম্মেদকে টেনেহিঁচড়ে পুকুরে ফেলে দেয়ার মতো ন্যক্কারজনক ঘটনা ঘটে।\nআর এ ধরনের ঘৃণ্য ঘটনার জন্য ওই ইন্সটিটিউটের ছাত্রলীগের কয়েকজন নেতাকর্মী দায়ী বলে অভিযোগ রয়েছে। ঘটনার শিকার অধ্যক্ষ গণমাধ্যমের কাছে অভিযোগ করেছেন, অন্যায় দাবি না মানায় ক্ষুব্ধ হয়ে ছাত্রলীগ নেতাকর্মীরা এ কাজ করেছে।\nক্লাসে উপস্থিতি কম থাকা দু’জন শিক্ষার্থী ফরম পূরণ করতে না পারায় ওইদিন প্রথমে ওই অধ্যক্ষের সঙ্গে বাকবিতণ্ডায় লিপ্ত হয়। ওইদিন দুপুরে অধ্যক্ষ ফরিদ উদ্দীন আহম্মেদ নামাজ শেষে মসজিদ থেকে কার্যালয়ে ফেরার সময় ১০-১২ জন তরুণ ওই অধ্যক্ষের হাত ধরে টেনে ও ধাক্কা দিয়ে রাস্তার পাশে পুকুরে ফেলে দেয়। পরে কয়েকজন কর্মকর্তা-কর্মচারী ও শিক্ষার্থী অধ্যক্ষকে পুকুর থেকে তোলেন।\nশিক্ষকের মর্যাদা ভূলুণ্ঠিত করার ঘটনা দেশে এটিই প্রথম নয়। এর আগে নারায়ণগঞ্জে এক শিক্ষকের মর্যাদা প্রকাশ্য দিবালোকে ভূলুণ্ঠিত করা হয়, যা ছিল বহুল আলোচিত ও নিন্দিত ঘটনা। দুঃখজনক হলেও সত্য, আমাদের দেশে শিক্ষক হত্যাসহ হামলা, লাঞ্ছনার বেশিরভাগ ঘটনারই বিচার হয়নি।\nযেমন- ২০১৪ সালের ১০ সেপ্টেম্বর চট্টগ্রাম বিশ্ববিদ্যালয়ে শিক্ষকদের বাসে ছাত্রশিবিরের সন্ত্রাসীরা ককটেল হামলা চালিয়ে ১২ শিক্ষককে আহত করার ঘটনা; ২০১৩ সালের ১০ জানুয়ারি বেগম রোকেয়া বিশ্ববিদ্যালয়ে বিভিন্ন সমস্যা সমাধানের দাবিতে আন্দোলনরত শিক্ষকদের ওপর ছাত্রলীগের ‘বহিরাগত’ কর্মীর হামলায় দুই শিক্ষক আহত হওয়ার ঘটনা; এর একদিন পর ১২ জানুয়ারি কুষ্টিয়ার ইসলামী বিশ্ববিদ্যালয়ে ছাত্রলীগ নামধারীরা বহিরাগতদের সঙ্গে নিয়ে ফিল্মি স্টাইলে শিক্ষক লাউঞ্জে ঢুকে ইটপাটকেল ছুঁড়ে ২০ শিক্ষককে আহত হওয়ার ঘটনা ইত্যাদি।\nশুধু শিক্ষকদের লাঞ্ছনা করাই নয়, দেশে শিক্ষকদের হত্যা করতেও দ্বিধাবোধ করা হয় না। এর প্রকৃষ্ট উদাহরণ হচ্ছে রাজশাহী বিশ্ববিদ্যালয়। ওই বিশ্ববিদ্যালয়ে গত একযুগে চারজন শিক্ষককে নির্মমভাবে হত্যা করা হয়েছে; আর এসব হত্যাকাণ্ডে বিশ্ববিদ্যালয়েরই কতিপয় শিক্ষার্থীর যোগসাজশ ছিল; যা আদালতের মাধ্যমে প্রমাণিত হয়েছে।\nকবি কাজী কাদের নেওয়াজ রচিত ‘শিক্ষকের মর্যাদা’ নামক কবিতার বিষয়বস্তু হল এরকম- দিল্লির এক মৌলভী (শিক্ষক) বাদশাহ আলমগীরের পুত্রকে পড়াতেন। একদিন প্রভাতে বাদশাহ লক্ষ করলেন, তার পুত্র ওই শিক্ষকের পায়ে পানি ঢালছেন আর শিক্ষক তার পা নিজেই পরিষ্কার করছেন।\nএ ঘটনা প্রত্যক্ষ করার পর বাদশাহ দূত মারফত ওই শিক্ষককে ডেকে নিয়ে যান। তারপর বাদশাহ ওই শিক্ষককে বলেন, ‘আমার পুত্র আপনার নিকট থেকে তো সৌজন্য না শিখে বেয়াদবি আর গুরুজনের প্রতি অবহেলা করা শিখেছে। কারণ; সেদিন প্রভাতে দেখলাম, আমার পুত্র শুধু আপনার পায়ে পানি ঢেলে দিচ্ছে আর আপনি নিজেই আপনার পা পরিষ্কার করছিলেন। আমার পুত্র কেন পানি ঢালার পাশাপাশি আপনার পা ধুয়ে দিল না- এ কথা স্মরণ করলে মনে ব্যথা পাই।’\nবাদশাহের মুখ থেকে এ কথা শোনার পর ওই শিক্ষক অত্যন্ত উচ্ছ্বাসের সঙ্গে বলে উঠলেন, ‘আজ হতে চির উন্নত হল শিক্ষাগুরুর শির; সত্যিই তুমি মহান, উদার, বাদশাহ্ আলমগীর।’\nআগের যুগে সমাজে শিক্ষকের মর্যাদা যে কত উঁচুস্তরে ছিল, তা ওই কবিতার মাধ্যমে অত্যন্ত সুন্দরভাবে ফুটে উঠেছে। কিছুকাল আগেও আমাদের দেশে ‘শিক্ষকের মর্যাদা’ কবিতাটিকেই অভিভাবকরা ছাত্র-শিক্ষক সম্পর্কের আদর্শ রূপ বলে মনে করতেন।\nআর এখনকার দিনে শিক্ষার্থী কর্তৃক শিক্ষকের ওপর হামলা চালানো, তাদের হুমকি দেয়া ও হত্যা করা এবং লাঞ্ছনা করার ঘটনা যেন নিত্যনৈমিত্তিক বিষয় হয়ে দাঁড়িয়েছে। এর পেছনে ক্ষমতা ও স্বার্থকেন্দ্রিক নোংরা রাজনীতিই যে দায়ী, তা আর বলার অপেক্ষা রাখে না।\nঅবশ্য আমাদের সমাজের সব শিক্ষকই ধোয়া তুলসী পাতা নয়। অনেক শিক্ষকের বিরুদ্ধেই অনিয়ম-দুর্নীতি, যৌন হয়রানি, শিক্ষার্থীদের ক্লাসে সঠিকভাবে না পড়িয়ে প্রাইভেট বাণিজ্য নিয়ে ব্যস্ত থাকা, নিয়মিতভাবে ক্লাস না নেয়া, সঠিক সময়ে খাতা না দেখা ও ফলাফল প্রকাশ না করে শিক্ষার্থীদের সেশনজটে ফেলা, মাদক গ্রহণ, শিক্ষার্থীকে শারীরিক ও মানসিকভাবে নির্যাতন করা, রাজনৈতিক বিবেচনায় শিক্ষার্থীদের মূল্যায়নপূর্বক অনেক শিক্ষার্থীর শিক্ষাজীবন নষ্ট করাসহ বিভিন্ন সময়ে নানা অভিযোগ পাওয়া যায়।\nশিক্ষক-শিক্ষার্থীর পরস্পরের প্রতি এ ধরনের বিষয়গুলো নিঃসন্দেহে লজ্জার। আর এ লজ্জা যে গোটা জাতির লজ্জা, তা বলার অপেক্ষা রাখে না। ছাত্র-শিক্ষকের সম্পর্ক নিয়ে এডুকেশন ওয়াচ কর্তৃক প্রকাশিত এক প্রতিবেদনে বলা হয়েছে, ‘অর্ধেকের বেশি শিক্ষার্থী এখন আর শিক্ষকদের আদর্শ মনে করে না।’\nপ্রকাশিত ওই রিপোর্ট থেকে জানা যায়, এখানে মতামত শুধু শিক্ষার্থীরাই দেননি, মতামত প্রদানের ক্ষেত্রে যুক্ত ছিলেন শিক্ষার্থীদের অভিভাবক এবং অনেক শিক্ষকও। ছাত্র-শিক্ষক সম্পর্ক নিয়ে এ ধরনের গবেষণা এবং রিপোর্ট আমাদের দেশের শিক্ষাপদ্ধতি এবং শিক্ষাব্যবস্থা মূল্যায়নের ক্ষেত্রে গুরুত্বপূর্ণ।\nকারণ, এ ধরনের গবেষণা এবং রিপোর্টের মাধ্যমে আমাদের দেশে ছাত্র-শিক্ষক সম্পর্কের বিষয়ে সম্যক ধারণা পাওয়া যায়। সত্যি বলতে কী, এখনকার অধিকাংশ শিক্ষার্থীই শিক্ষকদের আদেশ-উপদেশ পূর্ববর্তী সময়ের মতো মেনে চলে না, মেনে চলতে চায় না। যদিও এর পেছনে অনেক কারণ রয়েছে।\nএখনকার অধিকাংশ শিক্ষার্থীই বেশি ক্লাস করতে বা বেশি পড়তে আগ্রহী নয়। কম ক্লাস নেয়া, কম পড়ানো আর বেশি নম্বর দেয়া শিক্ষকরাই যেন আজ অধিকাংশ শিক্ষার্থীর কাছে ‘জনপ্রিয়’ শিক্ষক হয়ে ওঠেন। যেসব শিক্ষক এ অবস্থার বিপরীতে চলেন, অধিকাংশ শিক্ষার্থীদের কাছে তারা হয়ে ওঠেন চরম যন্ত্রণাদায়ক এবং চরম অপছন্দের মানুষ।\nএকটা সময় যখন বেতন খুবই কম ছিল, তখন শিক্ষকতা পেশায় মেধাবীরা আসতেন না বললেই চলে। তখন একটি প্রবাদ প্রচলিত ছিল ‘যার নাই কোনো গতি, তিনি করেন পণ্ডিতি’। তবে শিক্ষকতা সম্মানিত পেশা হওয়ায় সেবার ব্রত নিয়ে অনেক সম্মানী লোক আগ্রহ করে আসতেন, যারা টাকা উপার্জনকে গুরুত্ব না দিয়ে সমাজের সম্মানী পেশা হিসেবে শিক্ষকতাকে বেছে নিয়েছিলেন।\nএকটা সময় মহৎ পেশা হিসেবে গর্ব করে বলা হতো- আমি শিক্ষকতা করি। এখনও সবচেয়ে সম্মানের পেশা শিক্ষকতা হলেও এ মহৎ পেশাটাকে তথাকথিত রাজনীতি আর কিছুসংখ্যক সুবিধাভোগী শিক্ষক নিজেদের স্বার্থে ব্যবহার করে এ মহৎ পেশার গায়ে কালিমা লেপন করছেন, যা মোটেই কাম্য নয়।\nসদাচরণ, গুরুভক্তি, বড়দের সম্মান করা ইত্যাদি বিষয়গুলো একটা সময় আদর্শ ছাত্রের বৈশিষ্ট্য ছিল। কিন্তু আজ বাস্তবতা ভিন্ন। এজন্য অবশ্য অনেক শিক্ষকও প্রত্যক্ষ ও পরোক্ষভাবে দায়ী। যখন কোনো শিক্ষক পরীক্ষার হলে শিক্ষার্থীদের নকল সরবরাহ করেন তখন ছাত্রছাত্রীদের কাছে ওই শিক্ষকের মর্যাদা থাকে না।\nআজকাল ইন্টারনেট, ফেসবুক, মাদক, ইভটিজিং ইত্যাদি বিষয়গুলো যেন শিক্ষার্থীসহ কিশোর ও যুব সমাজকে শেষ করে দিচ্ছে। এখন নীতি-নৈতিকতা যেন ছাত্রজীবন থেকে বিলীন হতে চলছে।\nস্কুল, কলেজ, বিশ্ববিদ্যালয় পড়ুয়া ছেলেমেয়ের হাতে পিতামাতার নিগৃহীত ও নির্যাতনের শিকার হওয়া, এমনকি খুন পর্যন্ত হওয়া (যেমন ঐশী) সাধারণ বিষয় হয়ে দাঁড়িয়েছে। বর্তমানে সমাজ ব্যবস্থা পাল্টেছে; প্রায়ই শিক্ষকদের অপমান করে এক শ্রেণির শিক্ষার্থী (বিশেষ করে যারা রাজনীতির সঙ্গে যুক্ত) নিজেদের হিরো মনে করে।\nশিক্ষাকে বলা হয়, জাতির মেরুদণ্ড আর শিক্ষকদের বলা হয়, জাতি গঠনের কারিগর। তাহলে উপরোক্ত ঘটনাগুলো নিশ্চয় জাতির মেরুদণ্ড এবং জাতির কারিগরের ওপর চরম আঘাত। একটি সভ্য ও গণতান্ত্রিক দেশ এভাবে চলতে পারে না।\nবিষয়গুলো শিক্ষক-শিক্ষার্থী, অভিভাবক, শিক্ষা মন্ত্রণালয়, ইউজিসিসহ সংশ্লিষ্ট সবারই গুরুত্ব সহকারে ভেবে দেখা প্রয়োজন। মনে রাখতে হবে, পৃথিবীতে যারা বিখ্যাত হয়েছেন, প্রতিষ্ঠা পেয়েছেন; যাদের নাম স্বর্ণাক্ষরে লেখা আছে (যেমন- অ্যারিস্টটল, সক্রেটিস, প্লেটো প্রমুখ), তাদের প্রতিষ্ঠিত হওয়ার পেছনে কয়েকটি গুরুত্বপূর্ণ কারণ রয়েছে। এগুলোর মধ্যে রয়েছে মাতাপিতার প্রতি দায়িত্বশীলতা এবং শিক্ষাগুরুর (শিক্ষক) প্রতি শ্রদ্ধাশীল হওয়া।\nএ কথা সত্য, এক প্রজন্ম থেকে আরেক প্রজন্মের মধ্যে ফারাক থাকবে এবং কথাবার্তা, চিন্তা-ভাবনা, চলনে-বলনে তার প্রকাশ ঘটবে এবং এটাই স্বাভাবিক। তবে আমাদের দেশে ছাত্র-শিক্ষক সম্পর্কের বর্তমান পরিস্থিতিতে দুই প্রজন্মেরই চলমান অবস্থা থেকে বেরিয়ে আসা প্রয়োজন।\nশিক্ষক এবং শিক্ষার্থীদের নিজেদের সমালোচনার পরিবেশ-পরিস্থিতি তৈরি করতে হবে। কারণ, ছাত্র-শিক্ষকের মধ্যকার সুসম্পর্কই কেবল পারে আমাদের পুরো শিক্ষাব্যবস্থার অহসহনীয় এবং অস্বস্তিকর বিষয়গুলোকে উপড়ে ফেলতে।


রসোচ্ছলা রসকলি ধাত্রী যে দেবতা ভবনে! - THE OFFNEWS\nHome টপ্পা ঠুংরী ও ন হন্যতে রসোচ্ছলা রসকলি ধাত্রী যে দেবতা ভবনে!\nরসোচ্ছলা রসকলি ধাত্রী যে দেবতা ভবনে!\nTHE OFFNEWS at 9/15/2020 03:12:00 PM টপ্পা ঠুংরী ও ন হন্যতে,\nপুলিন দাস। মাথায় চুড়ো বেঁধে তীক্ষ্ম নাকে রসকলি কেটে খেলার সাথীকে বলে উঠলো, কিহে মঞ্জরী কি করো?\nআর মঞ্জরী বলে ওঠে, -- তোমায় আঁকছি যতনে অঙ্গে, যতন করে। বৈরাগী বোষ্টম বোষ্টুমীরা যাকে বলে রসকলি। আর অন্যরা বলে তিলক কাটা। সোমবার লাভপুরে প্রকৃতির অঙ্গনে মঞ্চস্থ হলো " রসকলি"।\nকোন বাড়ি সুদর্শন পুলিন দাসের বাড়ি, আবার কোনটা তার খেলার সাথী মঞ্জরীর বাড়ি। মূলতঃ বৈষ্ণব বাড়ির ছবি ফুটে ওঠে ধাত্রী দেবতার অঙ্গনে। যেখানে গ্রাম্য গেরস্থালি একটি মঞ্চ, সেখানে তৈরি করা মঞ্চ না থাকায় স্বাভাবিক! তবে, ছিল আলো, আবহ সঙ্গীত। সৌমেন মজুমদার, মৌমিতা মুখোপাধ্যায় ও কাজল মুখোপাধ্যায় লাইভে মনমুগ্ধকর বৈষ্ণব পদাবলীতে মাতিয়ে তোলেন ধাত্রী দেবতাকে।\nতবে এই নাটকের উপলক্ষ একটা ছিল।\nসাহিত্যিক তারাশঙ্কর বন্দ্যোপাধ্যায়ের অনন্য সৃষ্টি ধাত্রী দেবতা! সেই প্রিয় নামেই নবকলেবরে আত্মপ্রকাশ ধাত্রী দেবতা ভবন। প্রায় সাড়ে তিরিশ লক্ষ টাকা ব্যয়ে তৈরি করা হয় সাধের মাটির ভবন। হেরিটেজ কমিশনের বরাদ্দকৃত অর্থে বীরভূম জেলা পরিষদ এই ভবনের আমুল সংস্কার করেছে। করোনা আবহ শেষ হলে, এই ধাত্রীদেবতা ভিটে ঘিরে প্রভূত পর্যটন কেন্দ্র গড়ে ওঠার সম্ভাবনার কথা বলছে জেলা পরিষদ।\nবীরভূমের লাভপুরে জন্ম গ্রহণ করেন তারা শঙ্কর বন্দ্যোপাধ্যায়। তাঁর হাঁসুলি বাঁকের উপকথা আজও লোকায়ত অন্ত্যজ সমাজকে বাঁচিয়ে রেখেছে। যা আজও অন্ত্যজ মহিলাদের কোমরের হাঁসুলির মত নদীর বাঁকে বাঁকে জীবন্ত হয়ে ওঠে। জানা গেছে, তারাশঙ্কর বন্দ্যোপাধ্যায়ের পরিবার ১৯৯৬ সালে দান করেন লাভপুর পঞ্চায়েত সমিতিকে। ২০১৪ সাল পর্যন্ত ধাত্রী দেবতা ভবন তালাবন্দী ছিল। ঘরের অবস্থা প্রায় ভগ্ন প্রায় হয়ে যায়। ২০১৫ সালে বীরভূম সংস্কৃতি বাহিনী তার রক্ষণাবেক্ষণের জন্য পঞ্চায়েত সমিতির কাছে আবেদন জানায়। দায়িত্ব পাওয়ার পর ২০১৬ সালে একটি সংগ্রহশালার কাজ শুরু হয়। বীরভূম সংস্কৃতি বাহিনীর কর্ণধার উজ্জ্বল মুখোপাধ্যায় জানান, তার প্রেক্ষিতে বীরভূম জেলা পরিষদ, পঞ্চায়েত সমিতি, তথ্য সংস্কৃতি দপ্তর বা জেলা প্রশাসন তৎপরতা দেখায়। পশ্চিম বঙ্গ সরকারের তরফে ইন্দ্রনীল সেন ও আলাপন বন্দ্যোপাধ্যায় আমাদের আহ্বানে আসেন এবং একটি অনুদান অর্থ মঞ্জুর করেন। সোমবার সেই ধাত্রী দেবতা ভবনের দ্বারোদঘাটন করেন জেলা পরিষদের মেন্টর অভিজিৎ সিনহা।\nজানা গেছে, ১৯৬৫ সালে পারিবারিক বাটোয়ারা সূত্রে কাছারি বাড়ি পান তিনি। আর সেখানেই তাঁর সারস্বত সাধনা হয়। সাহিত্যিক নিজেই ভবনের নামকরণ ধাত্রী দেবতা। যা তাঁর একটি উপন্যাসের নাম। ২৪০০ বর্গফুটের এই স্মৃতি বিজড়িত ভবনটির অবস্থা শোচনীয় হয়ে ওঠে। ২০১৮ সালে হেরিটেজ কমিশন ৩০ লক্ষ ৫৮ হাজার ৯৫৮ টাকা বরাদ্দ করে। পুরাতন মাটির বাড়ির আদলকে অটুট রেখে তৈরি হয় কঙ্ক্রিটের ভবন। ধাত্রী দেবতা ভবনের পাশাপাশি, ৫১ সতীপীঠের এক পীঠ ফুল্লরাতলা ও হাঁসুলি বাঁকের উন্নয়ন করা হবে। এদিন সন্ধ্যায় আনলক ৪ নিয়ম বিধি মেনে খোলা আকাশের নিচে অনুষ্ঠিত হয় তারাশঙ্কর বন্দ্যোপাধ্যায়ের রসকলি। নাট্যব্যক্তিত্ব উজ্জ্বল বাবু বলেন, তারাশঙ্কর বন্দ্যোপাধ্যায়ের বাড়িকেই মূলতঃ গল্পের বিভিন্ন চরিত্রের অনুষঙ্গে সাজিয়ে নেওয়া হয়। আর বীরভূম সংস্কৃতি বাহিনীর কলাকুশলীরা ফুটিয়ে তোলেন সেই আর্থ-সামাজিক চালচিত্রে অভাব, প্রেম দ্বন্দ্ব সব কিছু।\nনাটকে ফুটে ওঠে, খাড়ো বাধা দেওয়ার প্রসঙ্গ আবার রসিকতাও! মঞ্জরির কণ্ঠে সে অপরুপ হয়ে ওঠে রসিকতার মাধুরীতে-- খাড়ো আমি বাধা দেব কেন গো, ট্যাকা এনে দেবে আমার রসকলি! মঞ্জরি পুলিনের গোপিনীকে রসকলি পাতিয়ে, তার রসকলিকে পুলিনের হাতে তুলে দিয়ে, তীর্থের পথে পা রাখলো। রসোচ্ছলা মঞ্জরী কোন বাধা মানলো না-- শুধু গানেই সব বলে দিলো- লোকে কয় আমি কৃষ্ণ কলঙ্কিনী, সেই গরবে আমি গরবিনী! পথের ভয় তার নেই, নাকে হাত দিয়ে সে বলে-- সাথে আছে রসকলি!!